
(Antifolas iš Efeso, Dromijus iš Efeso, prievaizdas) 

SOLINAS, Efeso bercogas 

EGEONAS, Sirakūzų pirklys, dvynių Antifolų tėvas 
ANTIFOLAS iš Efeso, Antifolas iš Sirakūzų, 
Egeono sūnūs, dvyniai 

DROMIJUS iš Efeso, Dromijus iš Sirakūzų, 
Antifolų tarnai, dvyniai 

ADRIANA, Antifolo iš Efeso žmona 

LUČIANA, jos sesuo 

LIUSĖ, Adrianos virtuvės darbininkė 
ANDŽELAS, auksakalys 

BALTA ZARAS, pirklys 

KURTIZANĖ 

DAKTARAS PINČAS, mokytojas, egzorcistas 
PIRMAS PIRKLYS, Antifolo iš Sirakūzų draugas 
ANTRAS PIRKLYS, Andželo kreditorius 
EMILIJA, Efeso vienuolyno abatė 


Prievaizdas, pasiuntinys, budelis, tarnai 


VEIKSMAS 


I scena 287 


Hercogo Solino rūmų salė. 
Įeina Efeso hercogas Solinas, Sirakūzų pirklys 


. yt -æ 


Egeonas, kalėjimo prižiūrėtojas ir palyda 


EGEONAS 
Nedelsk, Solinai, pražudyk mane, 


Pasmerk myriop — gyventi man kančia. 


HERCOGAS SOLINAS 
Nebemaldauk, pirkly iš Sirakūzų, 
Įstatymų neketinu pažeisti. 

Užtemdė mūsų akyse menkiausią 
Kruopelę atjautos ne taip seniai 
Nepakanta, kurią sukėlė niršiai 
Išliejęs tulžį jūsų kunigaikštis 

Ant mūsų tėvynainių gerbiamų, 
Darbščių pirklių, - krauju jiems liepė 
Patvirtint savo įstatus žiaurius, 

Mat jie pristigo pinigų išpirkt 
Gyvybes savo. Ir nuo tol, kai kilo 
Vidaus rietynės mirtinos tarp mūsų 
Ir jūsų maišto apniktų piliečių, 
Sušaukę sueigas tvirtai nusprendėm — 


Ir mes, ir jūs taip pat, sirakūziečiai, 

Nutraukt prekybinius ryšius suvis 
Tarp miestų, priešiškumo pagautų. 
Be to, paskelbta buvo, kad tasai, 
Kas gimė Efese, bet drįso būti 

Ar Sirakūzų mugėje, ar turguj, 
Bus baudžiamas mirtim. Toks pat 
Likimas lauks ir to, kuris gimtinę 
Vadina Sirakūzais, bet atplaukti 

Į uostą efesiečių nepabūgs. 

Turtus jo hercogo vardu atimsim, 
Jei tūkstantinės markėmis jisai 
Susimokėti nevalios, kad savo 
Išpirktų kaltę. Na, o tavo turtai, 
Net jeigu duotume aukščiausią kainą, 
Nė šimto markių neverti, todėl 


Pagal įstatymą turėsi mirti. 


EGEONAS 
Po žodžių šių paguoda man viena — 


Arti jau mano vargo pabaiga. 


HERCOGAS SOLINAS 
Na, tai papasakok trumpai, sirakūzieti, 
Kodėl namus gimtuosius palikai? 


Kas į Efesą atvedė tave? 

EGEONAS 
Iš užduočių nėra man sunkesnės, 
Nei neapsakomas bėdas, kurias 
Patyriau, apsakyti. Bet pasauliui 
Paliudyt noriu, kad mane pražudė 
Žmogaus širdis, o ne valia pikta. 
Atskleisiu tai, ką sopulys man leidžia 
Atskleisti. Sirakūzuose gimiau, 
Ten moterį vedžiau, bet mūsų laimę 
Užtemdė ne kas kitas — aš patsai. 
Smagiai gyvenom, krovė mums turtus 
Kelionės mano dažnos bei pelningos 
Į Epidamną. Bet mirtis, deja, 
Pakirto mano tarpininką. Prekėm, 
Palikusiom be priežiūros, skubiai 
Turėjau pasirūpint ir našta 
Vargų užgriuvus išplėšė mane 
Iš mielo sutuoktinės glėbio. Buvom 
Jau pusę metų skyrium, kai jinai, 
Išgeibusi nuo tos saldžios bausmės, 
Kuri duota iškęsti moteriškėm, 
Į kelią leidos ir bematant saugiai 
Atvyko pas mane. Ilgai netrukus, 
Maniškė tapo motina džiugia 
Dviejų šaunių sūnų. Ir jiedu, keista, 
Tokie panašūs buvo, kad atskirti 
Vien pagal vardą juos galėjai. 

Tą pačią valandą ir tuos pačiuos 

Svečių namuos sulaukė tokio pat 
Džiaugsmingo palengvėjimo kita, 
Žemesnio luomo moteris, — ir jai 
Dvynukai gimė, štai tau — du kaip vienas. 
Tėvai jų baisūs skurdžiai buvo, taigi 
Naujagimius nusipirkau, kad ateity 

Jie patarnautų mano atžalom. 
Didžiavosi žmona tokiais vaikais 

Ir meldė grįžt mane namo kasdien. 
Nenoriai sutikau. Ak, paskubėjau! 
Įsėdome į laivą. Vos nutolę 

Nuo Epidamno mylią, tarp bangų, 

Per amžius vėtroms pavaldžių, išvydom 
Grėslius nelaimės ženklus. Pamažu 
Sutirpo mūsų viltys, per padangę 
Tamsa pasklido ir į mūsų dvasią, 
Pakrikusią iš baimės, įsibrovė, — 
Supratom: neišvengsime mirties. 

Aš pats mielai jai pasidavęs būčiau, 

Bet nepaliaujama rauda žmonos, 
Apverkiančios, kaip jai atrodė, tai, 

Ko negali atšaukti, ir gailus 

Manų mielų vaikų knerksimas — 

Dėl skundo vien, grėsmės nėmaž nevokiant, 
Mane ieškoti privertė kelių 


Ir jų, ir savo žūčiai atitolint. 


K 


L 


Aà ITED L KOMEDIJA 


Nebuvo išeities kitos, tad štai 

Ką sumaniau: jūreiviai mūs visi 
Supuolė valtin, mums palikę laivą, 

Jau grimztantį dugnan. Žmona pačiupo 
Jaunesnį amžium sūnų ir podraug 

Su vienu mūsų nupirktų dvynių 

Pririšo prie neilgo stiebo — tokį 
Naudojame kaip atsarginį, kilus audrai. 
O aš taip pat kita dvynių pora 
Skubėjau pasirūpint. Tuomet, 

Akis širdies paliepimu įsmeigę 

Į kūdikius, pastvėrėm su žmona 
Kiekvienas stiebą iš skirtingų pusių 

Ir nuplaukėme pagauti bangų tolyn, 
Kaip mums atrodė, link Korinto kranto. 
Bet štai virš žemės saulė patekėjo, 
Išsklaidė debesyną pražūties, 

Ir nutvieksta ilgai lauktos šviesos 
Paliovė šėlti jūra. Ir staiga 

Išvydome iš tolo du laivus, 

Artėjančius prie mūsų — vienas plaukė 
Iš Epidauro, kitas — iš Korinto, 

Tačiau, deja... ak, žodžių jau apstu! 
Kokia lemtis ištiko mus paskiau, 


Nuspėsi pats iš to, ką pasakiau. 


HERCOGAS SOLINAS 
Ne, seni, nenutilki. Nors bausmės 


Ir neišvengsi, bet tave užjaučiam. 


EGEONAS 
Ak, jei parodę būtų mums dievai 
Tuomet nors krislą atjautos, dabar 
Vadint jų kietaširdžiais aš nedrįsčiau! 
Laivai prie mūsų priartėję buvo 
Per trisdešimtį mylių, kai perpus 
Uola rūžmingai perskėlė mūs plaustą. 
Bet šitaip neteisingai mus išskyręs, 
Likimas mudviem po vienodai davė — 
Kiek skausmo, tiek paguodos lygiai. 
Pačios manos, vargšelės, plausto dalį, — 


Mat šiai našta menkesnė teko, nors gėlos — 


Tiek pat, — greičiau nuplukdė vėjas priekin, 
Ir jų trijulę, kaip mačiau iš tolo, 

Išgelbėjo Korinto, sau tariau, žvejai. 

Vėliau ir mums pagalba atskubėjo 

Kitu laivu. Jūreiviai, sužinoję, 

Kam dovanojo gyvastį, širdingai 
Pasveikino nelaimėlius svečius 

Ir iš žvejų kaipmat jų grobį būtų 

Išlaisvinę, tačiau, deja, per lėtas 


Gerokai mūsų laivas buvo, tad 

Pasuko link gimtinės kranto. Stai, 
Dabar žinai, kaip žlugo mano laimė, 
Kaip negandom vien tam išgyvenau, 


Kad sopulius iškloti tau galėčiau. 


HERCOGAS SOLINAS 
Dėl tų meldžiu tavęs, kuriuos apraudi, 
Man paslaugą suteik ir iki galo 


Išpasakok, kas tau ir jiems nutiko. 


EGEONAS 
Kai aštuoniolikos jaunėlis mano — 
Ir pats seniausias rūpestis drauge, — 
Sulaukė, jam parūpo, kur jo brolis. 
Pradėjo jis mane įkalbinėt, 
Kad jį podraug su jo tarnu, — šiam irgi 
Vien vardas brolio prarasto teliko, — 
Ieškoti dvynio leisčiau. Ir per tą, 
Kurį iš meilės pamatyt vėl troškau, 
Aš tą, kurį mylėjau, praradau. 
Po artkampiausius Graikijos kraštus 
Klajojau vasaras penkias, kiek driekias 
Pasienis Azijos šalių, tiek kojom 
Numyniau ir tada, namol pasukęs, 
Dar į Efesą užsukau, tiesa, 
Vilties nebeturėjau, bet palikti 


Neaplankytos vietos nė vienos, 

Kurioj sau prieglobstį žmogus surado, 
Neketinau. Deja, čionai ir baigias 
Gyvenimo istorija mana. 

Ak, džiaugčiaus valandą mirties, jei visos 
Klajonės šios man būtų tvirtas laidas, 


Kad nepražuvo mano sūnūs du. 


HERCOGAS SOLINAS 
Bedali Egeonai, pasirinko 
Lemtis tave nelaimių naštai nešt! 
Prisiekiu, jei neprieštarautų tat 
Ir mano garbei, ir valdžios vainikui, 
Ir priesaikai, ir mūsų paskelbtiems 
Įstatymams, kurių, kad ir norėtų, 
Valdovas lai atšaukti nemėgins, 
Širdis mana gynėju tavo stotų. 
Tačiau, nors pasmerktas myriop esi, 
Ir panaikinti nuosprendžio negalim, 
Pažemindamas mūs garbingą vardą, 
Aš kuo įstengdamas padėsiu tau. 
Todėl, pirkly, naudokis šia diena, 
Ir gelbėkis ieškodamas pagalbos: 
Maldauk visų draugų, kuriuos turi 
Šiame mieste, kad pinigus surinktų 
Kaip auką ar kaip skolą — tiek, kiek reikia, 
Ir sveikas sau gyvenk, jei ne — pražūsi. 


Vesk, prižiūrėtojau, kalėjiman jį. 

PRIŽIŪRĖTOJAS 


Klausau, valdove. 


EGEONAS 
Bejėgis Egeonas, metęs viltį, 
Išėjo, kad uždelstų laiką mirti. 


Išeina. 

Turgaus aikštė. Įeina Antifolas iš Sirakūzų, 
Dromijus iš Sirakūzų ir Pirmas pirklys. 


PIRMAS PIRKLYS 
Sakykitės esąs iš Epidamno, 
Antraip tuoj pat be savo turto liksit. 
Šiandieną Sirakūzų pirklį cypėn 
Įkišo vien už tai, jog drįso čia 
Įkelti koją. Jis, kad išsipirktų, 
Pristigo pinigų, todėl, kaip liepia 
Įstatymai šio miesto, privalės 


Padėti galvą, kol nuvargus saulė 


Dar neišblėso vakaruos. Laikykit, 


Stai grąžinu jums pinigus visus. 


ANTIFOLAS IŠ SIRAKŪZŲ (Dromijui) 
Nunešk juos mūsų smuklėn, į „Kentaurą, 
Ir lauk manęs ten, Dromijau, pargrįžtant. 
Iki pietų dar liko valanda, 
Tad kolei kas pavaikščiosiu po miestą, 
Jo papročius patyrinėsiu, į pirklius 
Užmesiu akį, pastatus apžvelgsiu. 
Tada parėjęs smuklėje numigsiu. 
Mat po ilgos kelionės nuvargau. 


Na, dumki. 


DROMIJUS IŠ SIRAKŪZŲ 
Išties ne vienas, šiuos žodžius nustvėręs, 


Mielai su tokiu laimikiu išdumtų. 
Išeina. 


ANTIFOLAS IŠ SIRAKŪZŲ 
Ak, mano ištikimas šelmis, pone! 
Kaskart, kai rūpesčiai ir liūdesys mane 
Suriesti taikos, jis linksmom išdaigom 


Kaipmat man gerą ūpą sugrąžina. 

Gal pasivaikščiokim drauge po miestą? 


Paskui pietų kviečiu į savo smuklę. 


PIRMAS PIRKLYS 
Jau užkviestas esu vienų pirklių — 
Iš jų tikiuosi didelės naudos. 
Atleiskit, pone. Su jumis mielai 
Aikštėj šioj susitiksiu penktą 
Ir ligi temstant jus visur lydėsiu. 


Na o dabar skubu su reikalais. 


ANTIFOLAS IŠ SIRAKŪZŲ 
"Tad susitiksime vėliau, o aš 


Einu pasižvalgyt po miestą. 


PIRMAS PIRKLYS 


Jums, pone, nuoširdžiai linkiu sėkmės. 
Išeina. 


ANTIFOLAS IŠ SIRAKŪZŲ 
Sėkmės man palinkėti — ne kas kita, 
Kaip palinkėt tuščiai: manęs ji lenkias. 
Esu pasauly lyg vandens lašelis, 

Kuris plačiajam vandenyne trokšta 


Atrasti kitą lašą, smalsiai dairos, 

Bet pats, deja, nepastebėtas tirpsta. 
Ieškoti leidaus motinos ir brolio, 


Ir štai liūdnai tariu sau: pasiklydau. 
Įeina Dromijus iš Efeso. 


Antai, žiū, mano patikimas kalendorius! 


Na, kas? Kodėl taip greitai sugrįžai? 


DROMIJUS IŠ EFESO 


Taip greit? Veikiau, kodėl tiek užtrukau? 
Gaidys susvilo, perkepęs paršelis 

Nuo iešmo nušlumštė, kai varpas dūžiais 
Paskelbė dvyliktą, paskui mana 

Ponia paskelbė pirmą man per skruostą: 
Įkaito baisiai, mat mėsa atvėso. 

O ši atvėso, mat namo negrįžot. 

Namo negrįžot, mat nejutot alkio. 
Nejutor alkio, mat atsigavėjot. 

O mes ir pasninką, ir maldą žinom, 


Ir jūsų nuodėmę apraudam gailiai. 


ANTIFOLAS IŠ SIRAKŪZŲ 


Nemalk niekų, mielasis, ir išklok, 


Kur pinigus, kuriuos daviau tau, dėjai? 

DROMIJUS IŠ EFESO 
Ar šešiapensį tą, kurį man davėt 
Praėjusį trečiadienį, kad balniui 
Už pabruką atlyginčiau? Tad juo 


Ir sumokėjau, aš jo neturiu. 


ANTIFOLAS IŠ SIRAKŪZŲ 
Dabar juokauti ūpo man nėra. 
Negaišęs klok, kur mano pinigai. 
Mes svetimi čia. Kaipgi tu drįsai 
Paleisti tokią sumą iš akių? 


DROMIJUS IŠ EFESO 
Meldžiu, kai sėsite pietaut prie stalo, 
Tada ir pokštaukit smagiai. Pas jus 
Paragintas ponios žaibu lėkiau, 
Bet grįžęs vienas, pats žaibuos pražūsiu, 
Jinai man ant makaulės jūsų ožį 
Tuoj pat išpieš. Manau, kad skilvis jums 
Tarnaut kaip laikrodis turėtų stropiai 


Ir kviesti jus namo pietų be šauklio. 


ANTIFEOLAS IŠ SIRAKŪZŲ 
Na, liaukis, Dromijau, juokams ne metas, 
Džiugesnei valandai paliki juos. 


Kur pinigai, kuriuos tau patikėjau? 


DROMIJUS IŠ EFESO 


Man, pone? Nieko negavau iš jūsų. 


ANTIFOLAS IŠ SIRAKŪZŲ 
Ar negana kvailioti, niekdary? 
Sakyki, kaip įvykdei paliepimą. 


DROMIJUS IŠ EFESO 
Tebuvo liepta man parvesti jus 
Pietaut namo, į „Feniksą, iš turgaus. 
"Tenai su savo seseria ponia 


Seniai jau laukia nesulaukia jūsų. 


ANTIFOLAS IŠ SIRAKŪZŲ 
Ar saugią vietą pinigams radai? 
Na, pasakok, antraip iš tavo guogės, 
Linksmybės pagautos, kai man nelinksma, 
Iškulsiu paslaptis visas! Tuoj rodyk, 


Kur atskaičiuota mano tūkstantinė? 


DROMIJUS IŠ EFESO 
Neneigsiu, atskaičiavot man į guogę 
Kelis gumbus, taip pat ponia nagais 
Kelis brėžius į petį atskaičiavo, 
Bet tūkstančio per jus abu nebus. 
Jei jums už juos atlygint ryžčiaus, 


Šviesybei, kaip manau, kantrybė trūktų. 

ANTIFOLAS IŠ SIRAKŪZŲ 
Ponia? Kokia, nenaudėli, ponia 


Galėjo susidėti su tavim? 


DROMIJUS IŠ EFESO 
Žmonelė jūsų ir ponia mana, 
Kur pasninkauja „Fenikse“ ir meldžia, 


Kad jūs suskubtumėt pietų pareit. 


ANTIFOLAS IŠ SIRAKŪZŲ 
Kaip, niekše, plėšyt man akis drįsti!? 
Juk perspėjau tave, bjaurybe, še tau! 


Muša jį. 


DROMIJUS IŠ SIRAKŪZŲ 
Ak, pone, kas jums? Oi, rankas valdykit, 
Dėl Dievo, gelbėkit, antraip dingstu! 


Pabėga. 


ANTIFOLAS IŠ SIRAKŪZŲ 
Kažkas iš mulkio šio, prisiekiu galva, 
Klasta bus mano pinigus išgavęs. 

Šis miestas, sako, pilnas sukčių, 
Mitrių akių dūmikų ir raganių, 


Kuriems sujaukti protą — vienas juokas, 

Kerėtojų, kurios suėda sielą 

Ir kūną subjauroja, čia gausybė, 

Ir persirengėlių melagių, šarlatanų, 
Kur pasisuk — vien nuodėmė visur. 
Jei žmonės tiesą šneka, išvykstu, 
Nedelsiu, į „Kentaurą savo tarno 
Skubu ieškot pirmiausia. Neramu, 


Oi baisiai neramu dėl pinigų! 

VEIKSMAS 

Antifolo iš Efeso namai. Įeina Adriana ir Lučiana. 


ADRIANA 
Negrįžta mano vyras, nėr ir tarno, 
Kuriam liepiau jį rasti kuo skubiau. 


Jau antrą išmušė, Lučiana. 


LUČIANA 
Galbūt jį užkvietė koks nors pirklys 
Ir jis iš turgaus papietaut nuėjo. 
Pietaukime ir mes, sesut, ramiai, 
Juk vyras — savo laisvės šeimininkas, 
O jam valdovas - laikas, tad išeina 
Ir grįžta vyras, kai supranta: „metas“. 


Todėl, sesute, būk kantri ir lauk. 


ADRIANA 


Kodėl didesnė laisvė jų nei mūsų? 


LUČIANA 


Mat visad ne namuos jie pluša triūsia. 


ADRIANA 


Bet pyksta jis, jei šitaip aš elgiuos. 

LUČIANA 


Užmovė tau apynasrį — ir vadelios. 


ADRIANA 
Apynasriai tik asilams valdyt skirti. 


LUČIANA 
Dykiems nenuolaidoms - lemtis karti. 
Kiekvienas, kas po saule gyvas, - jūroj, 
Danguj ar žemėj, — savo pančius turi. 
Klausyti patino patelei privalu — 
Ir paukščiams, ir žvėrims, ir tarp žuvų. 
O gyvių šių visų valdovai — vyrai, 
Jiems lenkias niršios marios ir kalnynai. 
Tvirta dvasia, protu apdovanoti, 
Jie viršesni nei žuvys bei sparnuočiai, 
Taip pat ir žmonos savo vyrų valiai 


Tarnaitėm gimė — toks ir tavo kelias. 


ADRIANA 


Bijai tarnauti — ir tekėt delsi. 


LUČIANA 


Man lovos rūpesčiai gerokai baisesni. 


ADRIANA 
Bet ištekėti — tai valdžios įgyti. 

LUČIANA 


Už meilę pirm išmoksiu aš klausyti. 


ADRIANA 


O jei taviškis kitą susiras? 


LUČIANA 


Kur buvęs, vėl namolei parsiras. 


ADRIANA 
Kantrumas mat, kai niekas iš kantrybės 
Nemano vesti! Anokia gudrybė 
Romuole dėtis, kai nėra ko pykti. 
Mums kito raudos kokčios paklausyti, 
Bet vos vargai užgriūva mus pačius, 
Kaipmat gailiau užraudam už visus. 
Taip pat ir tu — nepatiri skriaudos 
Iš blogo sutuoktinio, bet naudos 
Mane kantrybėje ieškoti mokai. 
Jei pačiai tau kas begėdystę tokią 
Pakištų, tuoj iš giriamo kvailai 


Kantrumo tavo liktų vien skutai. 


LUČIANA 
Na, vieną dieną tyčia susituoksiu. 
O, tarnas štai! Ir pats, matyt, atliuoksi. 


Įeina Dromijus iš Efeso. 

ADRIANA 


Ar atskuba jau tavo šeimininkas? 


DROMIJUS IŠ EFESO 
Ne, tai aš nuo jo strimgalviais nuskubėjau, vos 


sveiką kailį išnešiau — mano ausys jums paliudys. 


ADRIANA 


Ar sakė tau, ką jis daryt ketina? 


DROMIJUS IŠ EFESO 
O taip, pasakė man į ausį skambiai, 


Nenaudėlė ranka, - menkai jį supratau. 


LUČIANA 
Ar jo žodžiai buvo tokie migloti, kad nesupratai, 


kas tau sakoma? 


DROMIJUS IŠ EFESO 
Ne, žodžius jis man išrėžė į ausis taip aiškiai, kad 
smarkiai pajutau jų kirčius, bet vis viena menkai 


tesupratau, kas norėta jais pasakyti. 


ADRIANA 
Bet pasakyk, ar skuba jis namo? 


Juk stengias, rodos, įtaikauti žmonai... 

DROMIJUS IŠ EFESO 


Oi, ponia, rodos, jam ragai išdygo. 


ADRIANA 


Nedrįsk apie ragus kalbėt man, mulki. 


DROMIJUS IŠ EFESO 
Ak ne, ragai iš įsiūčio jam išsikėlė! 
Vos pakviečiau pietauti jį namo, 
Tuoj tūkstantinės markių užsiprašė. 
„Pietauti metas, — jam sakau, o jis: 
„Kur mano tūkstantinė auksu?“ — klausia. 
„Susvils mėsytė jūsų, — atsakau. 
„Kur mano tūkstantinė auksu?“ — šaukia. 
„Na, paskubėkite namo), - meldžiu. 
„Kur mano tūkstantinė auksu? — klausia. — 
Kur mano pinigus padėjai, mulki?“ 
„Paršelis perkepė, eime‘, — kviečiu. 
„Kur mano tūkstantinė auksu? — šaukia. 
„Ponia... — sakau.„Kokia ponia? Velniop! 
Tegu pasikaria, girdėt nenoriu. 


LUČIANA 
Palauk gi, kas taip sako? 


DROMIJUS IŠ EFESO 
Jis, mano šeimininkas, sako, 
Neva namai ir ponios, ir meilužės 
Tėra vien mano pramanai tušti. 
Todėl nešu liežuviui skirtą žinią, 
Dėkokit jam, išbelstą ant pečių. 


Jisai mat savo kalbą baigė smūgiais. 


ADRIANA 


Tuoj grįžk pas jį ir vesk namo, kvaily. 


DROMIJUS IŠ EFESO 
Ar grįžt ir vėlei sumuštam parlėkt? 


Dėl Dievo, kitą pasiuntinį siųskit. 


ADRIANA 


Kurnėk, nes perskelsiu kryžmai makaulę! 


DROMIJUS IŠ EFESO 
O tas šį kryžių dar palaimins niuksais! 


Per jus abu šventuolio galvą gausiu. 


ADRIANA 


Pas šeimininką bėk, stuobry, nepliurpęs! 


DROMIJUS IŠ EFESO 


Regiu, aš jums lyg kamuolys esu, 

Kurį smagu paspirt tai šen, tai ten. 
Jei šitaip jums tarnaut ilgai turėsiu, 


Apsiūkit mane oda, pagailėkit. 
Išeina. 


LUČIANA 


Kaip tavo veidą iškreipė nepakanta! 


ADRIANA 
Jisai su meiluže, esu tikra. 
O aš namuos džiūstu be meilės žodžio. 
Jei kasdienybės metai mano grožį 
Išblukino — dėl to jis vienas kaltas. 
Atšipo mano protas, bodžios kalbos? 
Nelakios mintys, iškalba blanki? 
Smarkiau sugniuždo nei uola sunki 
Beširdis elgesys lakiausią mintį. 
Puošnybėm jį pavyko apsvaiginti? 
Kalta ne aš — jis mano turtui ponas. 
Kad sudaužytos liko mano godos, — 
Kaltė vien jo, tiktai per jį be laiko 
Nuvyto mano skruostai, betgi laido 
Pražysti vėl jiems tereikėtų vieno — 
Saulėto meilės žvilgsnio, šilto, mielo. 
Deja, ramybės lyg padūkęs elnias 


Jisai nežino ir per Žiogrį veržias 

Pasiganyti ne namie, o aš — 


Vargšelė, ak, naivuolę tokią rask! 


LUČIANA 


Pavydo graužatį šalin varyk! 


ADRIANA 
Vien mulkis tokią nuoskaudą nuryt 
Tegali be jausmų. Žinau, dabar 
Žvilgsniu kitas jis tirpdo, kas gi dar 
Jį sulaikytų nuo namų atstu? 
Nereikia man, sesut, jo dovanų — 
Žadėto vėrinio — lai tik įvykdo 
Jis pareigą man ištikimo vyro! 
Dailiausiai papuoštas brangus akmuo, 
Regiu, praranda spindesį galop. 
Ir auksas, jeigu jį brangina, žvilga, 
Bet čiupinėtojai dažni nudildo 
Taurumą jo išsyk. Taip pat ir žmogų 
Prapuldo gėda elgesio nedoro. 
Jei mano grožis neberūpi jam, 


Lai ašarom likučiai jo nusrūs kapan. 


LUČIANA 


Kiek daug paikų tarnų pavydas turi! 


Išeina. 

Aikštė. Įeina Antifolas iš Sirakūzų. 


ANTIFOLAS IŠ SIRAKŪZŲ 
Saugus „Kentaure“ mano auksas guli, 
O Dromijus, stropulis, jį nunešęs 
Manęs ieškoti rūpestingai leidos. 
Kaip pats paskaičiavau ir kaip pasakė 
„Kentauro šeimininkas, negalėjau 
Aš, rodos, Dromijaus sutikt nuo tol, 
Kaip pirmąkart jį pasiunčiau namo. 


O štai ir jis. 
Įeina Dromijus iš Sirakūzų. 


Na, ką, garbusis? Dingo linksmas ūpas? 
Bet pasijuoki dar, jei niuksų trokšti. 
Apie „Kentaurą negirdėjai, aukso 

Kaip gyvas nematei? Ponia tave 

Pietų mane pakviesti siuntė? 

Sakai, esą aš „Fenikse“ apsigyvenęs? 
Nutrūkai galvą gal, kad su manim 
Tarytum koks apkvaišėlis kalbėjai? 

DROMIJUS IŠ SIRAKŪUŪZŲ 


Kada gi, pone, būsiu taip šnekėjęs? 


ANTIFOLAS IŠ SIRAKŪZŲ 


Prieš pusvalandį, ne daugiau, štai čia. 


DROMIJUS IŠ SIRAKŪZŲ 
Nuo tol, kai pasiuntėt mane „Kentauran“ 


Su auksu, jūsų nebuvau sutikęs. 


ANTIFOLAS IŠ SIRAKŪZŲ 
Nenaudėli, tu gyneis gavęs auksą 
Ir apie ponią bei pietus pliurpei 


Ir, kaip patyrei, man tai nepatiko. 


DROMIJUS IŠ SIRAKŪZŲ 

Džiugu, kad esat puikiai nusiteikęs. 

Ką reiškia pokštai šie, meldžiu, sakykit? 
ANTIFOLAS IŠ SIRAKŪZŲ 

Ak šitaip? Vėl mane per dantį trauki? 


Manai, kad pokštauju? Tai še tau! Se tau! 


Musa jį. 

DROMIJUS IŠ SIRAKŪZŲ 
Dėl Dievo, liaukitės! Tie jūsų pokštai 
Per daug rimti. Už ką pylos gavau? 


ANTIFOLAS IŠ SIRAKŪZŲ 
Už tai, kad sykiais su tavim kaip draugas 
Plepu ir lyg iš juokdario prunkščiu, 
O tu šaipais iš mano prielankumo 
Ir dykas mano rimtį vėjais leidi. 
Kai saulė šviečia — tešėlioja kuisiai, 
Bet jai užtemus — slepias lai plyšiuos. 
Jei knieti pokštaut, pirma man į veidą 
Pažvelk ir pagal jį kaip elgtis spręsk. 


Antraip tau kaušėn mokslą šį įmušiu. 


DROMIJUS IŠ SIRAKŪZŲ 
Sakot, kaušėn? Iš tikrųjų geriau muškite 
kaušan, kad tik mano galvelė liktų sveika. O 
jei nesiliausite, man neliks nieko kito, kaip tik 
ją pridengti mediniu kaušu, mat bijau, galite 
iškaušti mano protelį. Bet meldžiu, pasakykit, 


už ką esu kuliamas? 


ANTIFOLAS IŠ SIRAKŪZŲ 


Ar nežinai? 

DROMIJUS IŠ SIRAKŪZŲ 
Nė nenutuokiu, pone, žinau tik tiek, kad mane 


mušat. 


ANTIEOLAS IŠ SIRAKŪZŲ 


Ar nori, kad pasakyčiau? 


DROMIJUS IŠ SIRAKŪZŲ 
Taip, pone, už ką ir kodėl? Juk sakoma, kad 
kiekvienas „kodėl“ turi savo „todėl, kad“. 


ANTIFOLAS IŠ SIRAKŪZŲ 
„Už tai, kad, pirma, pašiepei mane, 
Ir dar — „todėl!, kad šiepti nenustoji. 


DROMIJUS IŠ SIRAKŪZŲ 
Na, argi buvo talžomas kas nors štai taip — tuščiai, 
„Už ką,„kodėl“' mėgindamas suprast bergždžiai? 
Dėkoju, pone, ką gi. 


ANRIEOLAS IŠ SIRAKŪZŲ 
Dėkoji, pone, man? Už ką? 


DROMIJUS IŠ SIRAKŪZŲ 
Nagi dėkoju, pone, kad už nieką man šį bei tą 


davėte. 

ANTIFOLAS IŠ SIRAKŪZŲ 
Kitą sykį tave apdovanosiu — už šį bei tą neduosiu 


nieko. Bet, sakyk, ar ne metas pietauti? 


DROMIJUS IŠ SIRAKŪZŲ 
Ne, pone, manau, kad mėsai dar trūksta to, kas 


buvo duota man. 


ANTIFOLAS IŠ SIRAKŪZŲ 


Ko gi, paaiškink, pone. 


DROMIJUS IŠ SIRAKŪZŲ 


Ją reikia mušti. 


ANTIFOLAS IŠ SIRAKŪZŲ 


Kaip suprantu, pone, mėsa bus kieta ir sausa. 


DROMIJUS IŠ SIRAKŪZŲ 


Jei šitaip, pone, prašau, nė neragaukit jos. 


ANTIFOLAS IŠ SIRAKŪZŲ 
Kodėl gi? 


DROMIJUS IŠ SIRAKŪZŲ 


Nes supyksit, kad ji nemušta, ir primušit mane. 

ANTIFOLAS IŠ SIRAKŪZŲ 
Užtat mokykis juokauti tada, kai dera. Viskam — 


savo laikas. 


DROMIJUS IŠ SIRAKŪZŲ 


Prieš jums įširstant, šiuos žodžius būčiau paneigęs. 


ANTIEOLAS IŠ SIRAKŪZŲ 


Kokiu pagrindu? 


DROMIJUS IŠ SIRAKŪZŲ 
Šis pagrindas, pone, tiek pat aiškus, kiek glotni 
paties tėtušio Laiko plikė. 


ANTIFOLAS IŠ SIRAKŪZŲ 
Nagi, paklausykim. 


DROMIJUS IŠ SIRAKŪZŲ 
Nesulauks atžėlusių plaukų tasai, kuris nupliko 


gamtos valia. 


ANTIFOLAS IŠ SIRAKŪZŲ 


Ar nėra būdo jam plaukus atgauti? 


DROMIJUS IŠ SIRAKŪZŲ 
Ar pikto būdo jis, ar gero — nuo plikės nepabėgs, 
bet yra vienas būdas - nusipirkti peruką, tai yra 


atgauti plaukus to, kuris juos prarado. 

ANTIFOLAS IŠ SIRAKŪZŲ 
Kodėl gi Laikas toks šykštus plaukų, nors šių 


išaugų taip gausiai uždera? 


DROMIJUS IŠ SIRAKŪZŲ 
Todėl, kad tai malonė, kuria jis apdovanojo gyvulius 
ir žvėris, o žmonėms už atimtus plaukus atlygina 


išmintimi. 


ANTIFOLAS IŠ SIRAKŪZŲ 
Betgi yra gausybė žmonių, kurie plaukų turi 


daugiau nei proto. 


DROMIJUS IŠ SIRAKŪZŲ 
Tarp jų nėra nė vieno, kuris su savo plaukais 
atsisveikintų dėl to, kad jam nepakanka 


nuovokumo. 


ANTIFOLAS IŠ SIRAKŪZYĘ 
Betgi pats sakei, kad plaukuoti žmonės — patys 


nenuovokiausi. 


DROMIJUS IŠ SIRAKŪZŲ 
Kaip tik nuvokiantieji, kaip ką greičiau padaryti, 


greičiau ir nuplinka, be to, gauna naudos sau. 


ANTIEOLAS IŠ SIRAKŪZŲ 
Kodėl gi? 

DROMIJUS IŠ SIRAKUZŲ 


Priežastys dvi — ir, be to, solidžios. 


ANTIFOLAS Iš SIRAKŪZŲ 


Nekalbėk man čia apie solidumą, meldžiamasis. 


DROMIJUS IŠ SIRAKŪZŲ 
Na, tada patikimos. 


ANTIFOLAS IŠ SIRAKŪZŲ 
Ne, nėra ko kalbėti ir apie patikimumą, jei reikalas 


toks nepatikimas. 


DROMIJUS IŠ SIRAKŪZŲ 
Ką gi, tada neabejotinos. 


ANTIFOLAS IŠ SIRAKŪZŲ 


Išvardyk jas. 


DROMIJUS IŠ SIRAKŪZŲ 
Pirma — sutaupai pinigų, kuriuos išleistum plaukų 
kirpimui, antra — per pietus plaukai nekrenta 


sriubon. 


ANTIFOLAS IŠ SIRAKŪZŲ 
Tai tu visą šį laiką mėginai įrodyti, kad ne viskam 
yra laiko? 

DROMIJUS IŠ SIRAKŪZŲ 
Kaip Dievą myliu, ir įrodžiau, pone. Būtent — nėra 


laiko atželti gamtos valia prarastiems plaukams. 


ANTIFOLAS IŠ SIRAKŪZŲ 
Ne, taip iš esmės ir nepaaiškinai, kodėl jiems atželti 


nėra laiko. 


DROMIJUS IŠ SIRAKŪZŲ 
Nagi, taisau padėtį: pats Laikas — plikas, todėl iki 


pasaulio pabaigos ir jo sekėjai bus nuplikę. 


ANTIFOLAS IŠ SIRAKŪZŲ 
Taip ir maniau, kad iš tavo išvados — vien plikuma 


bus. Bet pažvelk, kas ten mums moja? 
Įeina Adriana ir Lučiana. 


ADRIANA 
Taip, taip, Antifolai, šnairom dėbsok, 
Lyg svetima tau būčiau, juk kitas 
Meiliu žvilgsniu prisotinai, o aš — 
Ne sutuoktinė tavo, ne Adriana. 
Ak, buvo metas, neprašytas klioveis, 
Kad niekada joks žodis tau ausies 
Neglostys ir akies joks daiktas niekad 


Nedžiugins, tavo rankos nepažins 


Švelnumo mielo, o liežuvis skonio 
Nejus, jei su tavim kalbu ne aš, 

Ne aš žvelgiu tau į akis, rankas 

Neaš liečiu, ne aš draugiją 

Per vaišes sudarau. Kodėl tad, vyre, 
Sau svetimas staiga tapai? Kodėl? 
Taip, „sau“ sakau, nes svetimas tu man, 
Juk aš, tvirtai suaugus su tavim, 

Esu iš to, ką gero pats turi, 

Dalis pati geriausia. Ak, meldžiu, 
Savęs neplėšk, netolink nuo manęs! 
Žinoki, mylimasis, kad veikiau 
Vandens lašelį į putotą jūrą 

Įmesi ir ištrauksi tokį patį, — 

Be priemaišų ir nepakitus; dydžiu, — 
Negu save atimsi iš manęs 

Ir be manęs paliksi toks, koks buvęs. 
Ar nenuvertų lig širdies gelmių 

Tavęs žinia, kad pasileidus puoliau 

Ir suteršiau gašlybėm savo kūną, 
Kuris vien tau, mielasis, skirtas? 
Turbūt tulžim į mano pusę spjautum, 
Į veidą blokštum sutuoktinio vardą, 
Suveltus kekšės plaukus nupešiotum, 
Nuo rankos suteptos tuoktuvių žiedą 
Nutraukęs sukapotum ir paskelbtum 
Grūmodamas skyrybas. Argi ne? 

Žinau, kad taip, todėl nelauk, nedelsk: 
Aš svetimavimo dėme nujuodus, 
Atskiestas mano kraujas gašlumu, 
Nes jeigu tu ir aš kaip vienas esam, 
Mane palaido tavo kūno nuodas 

Taip pat apnuodijo lyg gatvės mergšę. 
Todėl neterški santuokinio guolio, 


Ir būsiu aš švari, - o tu nepuolęs. 


ANTIFOLAS IŠ SIRAKŪZŲ 
Ar sakote tai man, garbioji ponia? 
Aš jūsų nepažįstu, į Efesą 
Prieš porą valandų teatvykau. 
Šio miesto garvės klaidžios man tiek pat, 
Kiek jūsų išrėžta kalba mįslinga. 
Įrempęs visą protą mėginu 


Sučiuopti bent žodelį - neįkabinu. 


LUČIANA 
Fui, broli! Kas gi permainė jus šitaip? 
Lig šiolei elgėtės visai kitaip 
Su mano seserim — jinai namo 


Pietų jus Dromijų pakviesti siuntė. 


ANTIEOLAS IŠ SIRAKŪUZŲ 


K3? Dromijų? 

DROMIJUS IŠ SIRAKŪZŲ 


Mane? 


ADRIANA 
Tave. Nepameni? Pargrįžęs skundeis, 
Neva jis kumščiais tau įkalti bandė, 
Kad aš - ne jo žmona, o mūs namuos 


Bendruos jam niekada netekę būt. 


ANTIFOLAS IŠ SIRAKŪZŲ (Dromijui) 
Ar tu su šia ponia esi kalbėjęs? 


K4 reiškia šitoks jūsų sutarimas? 


DROMIJUS IŠ SIRAKŪZŲ 
Kalbėjaus? Aš? Matau ją pirmąsyk. 


ANTIFOLAS IŠ SIRAKŪZŲ 
Meluoji, nevidone, šiandien turguj 


Iš tavo lūpų jos žodžius girdėjau. 


DROMIJUS IŠ SIRAKŪZŲ 


Kaip gyvas aš nesu su ja šnekėjęs. 


ANTIFOLAS IŠ SIRAKŪZŲ 
"Tada iš kur ji žino mūs vardus? 


Gal įkvėpimo pagauta nuspėjo? 

ADRIANA 
Kaip žema, — ak, savigarbą pamynęs, 
Šį bjaurų farsą su vergu rezgi 
Ir mano širdgėlą pašiept jį kurstai! 
Skriaudos man, atstumtai, ir taip apstu, 
Pridėk patyčių — antra tiek skaudu. 
Priglusiu tau prie rankos ir eime, 
Tu - tvirtas medis, aš — trapi virkščia, 
Stiprybę tavo silpnumu savuoju 
Apvijus, ir pati galia alsuoju. 
O jei kas mudu skiria — tik šapai, 
Gebenės kibios, samanų kemsai. 
Nerauni jų, ir tavo syvais plinta 


Jų užkratas - pagedimu jie minta. 


ANTIFOLAS IŠ SIRAKUZŲ 
Na taip, išties ji kreipias į mane! 
Ar tik nebūsiu vedęs jos sapne? 
O gal dabar šį pokalbį sapnuoju? 
Nejau man akys ir klausa meluoja? 
Kol išaiškės šio rikto priežastis, 


Nuduosiu josios paistalais tikįs. 


LUČIANA 
Bėk, Dromijau, namo, prašyk tarnų, 


Kad pasirūpintų pietų stalu. 

DROMIJUS IŠ SIRAKŪZŲ 
Pasigailėk, o Viešpatie, meldžiu! 
Kur mano rožinis? Ak, varge, mudu 
Papuolėme į raganystės kraštą gūdų 
Ir kalbam su apuokais, elfais, fėjom. 
Jei jiems išdrįsim priešgyniauti, spėju, 
Jie kvapą iš krūtinių mums išspaus, 


Sužnaibys, užkutens, slopa apgaubs. 


LUČIANA 
Ar apkurtai? Ką murmleni po nosim? 


Tuoj pat man, šliuže, sraige, trane, skuosi! 


DROMIJUS IŠ SIRAKŪZŲ 


Ar, pone, aš ne aš jau? Ar keičiuosi? 


ANTIFOLAS IŠ SIRAKŪZŲ 
Protu, bijau, ne tu jau, — kaip ir aš. 


DROMIJUS IŠ SIRAKŪZŲ 
Ne tik protu - taip pat ir kūnu, pone. 


ANTIFOLAS IŠ SIRAKŪZŲ 
Iš išvaizdos koks buvęs, toks likai. 


DROMIJUS IŠ SIRAKŪZŲ 


Ne, pone, būsiu virtęs į beždžionę. 

LUČIANA 


Jei pavirtai į ką — tai tik į asilą, deja. 


DROMIJUS IŠ SIRAKŪZŲ 
Gryna teisybė — jodo ji mane, 
Žiūrėk, tikrai — žolės užsimaniau. 
Aš asilas. Antraip ne ką prasčiau, 


Nei ji mane, išsyk pažinęs būčiau ją. 


ADRIANA 

Gana, užteks, daugiau nebūsiu kvėša, 
Ranka akis pridengus neraudosiu, 

Jei sutuoktiniui su tarnu vien juokas 
Iš mano širdgėlos. Eime, mielasis, 
Pietauti. Dromijau, už mūsų, prašom, 
Užverk duris. Šiandieną, mano vyre, 
Pietausim vienu du viršuj — galėsi 


Man išpažint, ko dykas pridarei. 
(Dromijui) 


O tu, ponuli, jeigu šeimininko 
Teirausis kas, sakyk, jisai pietauja, 
Ir nieko neįleisk vidun. Eime, 


Sesute. Dromijau, sargauki uoliai. 

ANTIFOLAS IŠ SIRAKŪZŲ 
Aš — žemėj? Rojuj? Pragaran nupuoliau? 
Sapnuoju? Ne? Pamišęs? Sveiko proto? 
Joms — giminė, o sau — mįslė aš rodaus. 
Kas bus, tebūna, jų šnekoms pritarsiu 


Ir į miglas šias paslaptingas nersiu. 


DROMIJUS IŠ SIRAKŪZŲ (Antifolui) 


Ar stoti man budėt prie durų, pone? 


ADRIANA 


Ar brangini makaulę, nevidone?! 


LUČIANA 


Na, eikim, svaini, aušta pietūs puode. 


Išeina. 


II 


I scena 287 


Priešais Antifolo iš Efeso namus. 
Įeina Antifolas iš Efeso, Dromijus iš Efeso, 


Andželas ir Baltazaras. 


ANTIFOLAS IŠ EFESO 
Senjore Andželai, prašau mane 
Pateisint, nes maniškė baisiai širsta, 
Jei pasivėlinu pietų. Sakykit, 
Kad su jumis dirbtuvėj visą laiką 
Buvau ir, kaip jai vėrinį gaminat, 
Stebėjau. Pasakykit, kad rytoj 
Jį pristatysite mums pats. Ak, žinot, 
Šis mulkis man akiplėšiškai riečia, 
Neva mane sutikęs aikštėje, o aš 
Prikūlęs jį ir tūkstantinę auksu 
Grąžint pareikalavęs, net žmonos 
Esą išsižadėjęs ir namų. 


Kokių niekų, girtuokli, prikalbėjai? 


DROMIJUS IŠ EFESO 
Ką norit, tą sakykit, — ką žinau, 
Žinau tikrai — nuo jūsų lupt gavau 
Šiandieną turguj. Jeigu mano oda 
Kaip pergamentas būtų, tuoj kaip juodu 

Ant balto jūsų kumščių išraitytą 
Įrodymą mūs akys pamatytų. 


ANTIEOLAS IŠ EFESO 


Matau, kad asilas esi, ir tiek. 


DROMIJUS IŠ EFESO 
Deja, atrodo tai tiesa, jei spręsim 
Iš to, ką tenka ujamam iškęsti. 
Turėjau spardomas kanopom dėt 


Atgal. O ko iš asilo norėt? 


ANTIFOLAS IŠ EFESO 
Koks, Baltazarai, rimtas jūs! Širdis 
Man džiaugias regint jus. Tegu prilygs 


Sis džiugesys mūs vaišingumui. 


BALTAZARAS 
Ne tiek man jūsų vaišės brangios, 


Kiek mielas jūsų svetingumas. 


ANTIFOLAS IŠ EFESO 
Ar žuvį renkamės, ar mėsą, pone, 
Stalai, lūžtą nuo svetingumo žodžio, 


Ir vieno gardumyno neverti. 

BALTAZARAS 
Gardus kepsnys — anokia retenybė, 
Bet koks prasčiokas jį pasiūlyt geba. 


ANTIEOLAS IŠ EFESO 
Bet dar dažnesnis sveikinimo žodis — 


Ką paliepras liežuvis, tą ir šneka. 


BALTAZARAS 
Prie menko valgio didis svetingumas — 


Ar puotą kur mielesnę rasi? 


ANTIFOLAS IŠ SIRAKŪZŲ 
Goduoliui šeimininkui ir liesučiam svečiui 
Išties tokia puota miela. Žadėti 
Jums vaišių ištaigingų nežadėsiu — 
Galbūt pietavęs esat ir gardžiau, 
Tačiau neabejoju — nuoširdžiau 


Nebuvot priimtas. Užšauta, žiū?! 
(Dromijui iš Efeso) 
Ei, liepk įleist vidun svečius! 


DROMIJUS IŠ EFESO 


Brigita, Mariana, Džina, Sju! 


DROMIJUS IŠ SIRAKŪZŲ (viduje) 
Kvaily, nelaikši, bukagalvi, asile, šunie! 
Nuo durų brauk nelyg šilkinis, 

Matai, kiek mergužėlių prikvietė, pribūrė... 


Mums ir vienos jau per akis. Salin nuo durų! 


DROMIJUS IŠ EFESO 
Ir ką tas mulkis durininkas loja? 


Ei, gatvėj nekantrauja mano ponas! 


DROMIJUS IŠ SIRAKŪZŲ (viduje) 
Lai kuria ten, iš kur atkūręs, jei nenori 


Pašalt ponulis kojų! 


ANTIFOLAS IŠ EFESO 
Ei, kas ten zaunija viduj? Duris atidarykit! 


DROMIJUS IŠ SIRAKŪZŲ (viduje) 
Tuoj pat, tik priežastį kodėl man pasakykit — 
Ir aš į klausimą, kada atversiu, atsakysiu. 


ANTIFOLAS IŠ EFESO 


Kodėl? Mat pakvietė žmona pietų prie stalo. 


DROMIJUS IŠ SIRAKŪZŲ (viduje) 
Ne, šiandien atsakyti jums privalom. 
O kitąsyk — maloniai prašom. 

ANTIFOLAS IŠ EFESO 


Kas drįsta neįleist manęs į nuosavus namus? 


DROMIJUS Iš SIRAKŪZŲ (viduje) 


Toks durininkas, pone, Dromijus vardu. 


DROMIJUS IŠ EFESO 
Ak, niekše! Pasisavinai ir mano vardą, ir tarnybą! 
Per vieną negarbę, per kitą daug bėdų patyriau. 
Jei šiandien būtum buvęs Dromijum, manim, čionai, 
Už savo veidą atidavęs vardą būtumei mielai 


Arba išmainęs vardą į pasturgalį. 


LIUSĖ (viduje) 


Kas ten triukšmauja, Dromijau? Kas beldžiasi įkyriai? 


DROMIJUS IŠ EFESO 


Įleisk į vidų mano poną, Luče. 


LIUSĖ (viduje) 
Na ne, jis pavėlavo. 


Taip jam ir pasakyk, brangusis. 


DROMIJUS IŠ EFESO 


Ar verkti man, ar juoktis? Paimsiu lazdą, tai žinosi! 

LIUSĖ (viduje) 
Ak, savo lazdą? Kur, kada? 


DROMIJUS IŠ SIRAKŪZŲ (viduje) 


Jei Liusė iš tiesų esi, — tu, Liuse, nepėsčia! 


ANTIEOLAS IŠ EFESO 


Na ką, mieloji, ar įleisi mus vidun?* 


LIUSĖ (viduje) 


Man rodos, aš pirma paklausiau. 


DROMIJUS IŠ SIRAKŪZŲ (viduje) 


Ir jūs atsakėt „ne“. 


DROMIJUS IŠ EFESO 


Už smūgį - smūgis! Tai pasiutėlė, ar ne? 


ANTIFEOLAS IŠ EFESO 


Ei, mergše, tuojau pat duris atidaryk! 


LIUSĖ (viduje) 


Ir kas per svečias būsi, leisk paklausti? 


* Tyrinėtojų nuomone, šioje vietoje praleista viena eilutė. Dėl šios 
priežasties Liusės atsakas nelabai aiškus. (Išnašos vertėjo.) 


K LAIDE KOMEDIJA 


DROMIJUS IŠ EFESO 


Pabelskit, pone, garsiai ir griežtai. 


LIUSĖ (viduje) 
Taip, baladokis, kol paskaus krumpliai. 


ANTIEOLAS IŠ EFESO 
Mieloji, jei duris išlaušiu, gailiai verksi. 
LIUSĖ (viduje) 


Na na, žiūrėk, belangės neišvengsi. 


ADRIANA (viduje) 
Kas ten prie durų triukšmą kelia? 


DROMIJUS Iš SIRAKŪZŲ (viduje) 


Kaip regis, pilnas sukčių šis miestelis! 


ANTIEOLAS IŠ EFESO 


Ar tu ten, žmona? Kur buvai anksčiau? 


ADRIANA (viduje) 


Ak, žmona, niekše?! Dink iš čia greičiau! 


DROMIJUS IŠ EFESO 


Už „niekšą“ atmokėkit, pone, laužkitės smarkiau! 


ANDŽELAS (Antifolui) 


Nei svetingumo nesulauksim čia, regiu, nei vaišių. 


BALTAZARAS 
Svarstydami, kas širdžiai mums mieliau, 


Tik veltui laiką gaištam. 


DROMIJUS IŠ EFESO 
Svečiai prie durų stovi, pone, 


Vidun juos kvieskite negaišęs. 


ANTIFOLAS IŠ EFESO 
Atrodo, kelią mums pastoja kažkokia 


Nematoma jėga ore. 


DROMIJUS IŠ EFESO 
Derėtų oru skųstis, jei lengva palaidine 
Vilkėtumėt. Garuoja karštas valgis namuose, 
O jūs štai šąlate lauke. Kiekvienas, taip apmautas, 


Iš apmaudo lyg vilkas alkanas užstaugrų. 


ANTIFOLAS IŠ EFESO 


Atnešk man akmenį — duris išlaušiu. 


DROMIJUS Iš SIRAKŪZŲ (viduje) 
Taip, taip, kas lūžta, viską laužykit, o aš 


Pralaušiu jūsų tarnui kaušą. 

DROMIJUS IŠ EFESO 
Žiūrėk, nenusilaužk liežuvio maldamas tuščiai, 


Iš tavo griaudėjimo — vien tik bezdalai. 


DROMIJUS IŠ SIRAKŪZŲ (viduje) 


Matyt, tau suskystėjo viduriai, jei apie smarsą prabilai. 


Tuoj pat šalin nuo durų! 


DROMIJUS IŠ EFESO 
Na, šito jau per daug. Meldžiu, įleisk vidun. 


DROMIJUS IŠ SIRAKŪZŲ (viduje) 
Kai paukščiai skries per dangų be sparnų, 
O žuvys plaukios be žvynų. 


ANTIEOLAS IŠ EFESO 


Atnešk man rąstgalį, čia trypčiot įsipyko. 


DROMIJUS IŠ EFESO 
Žuvies, deja, bežvynės rast mums nepavyko, 
Bet medį, pažadu, tuoj suieškosim be šakų, 


Duris išlaušime ir čiupsime erelį be sparnų. 


ANTIFOLAS IŠ EFESO 


Nedelsk, atnešk man rąstą kuo tvirtesnį. 

BALTAZARAS 
Kantrybės, pone! Nedera taip elgtis. 
Prarasit gerą vardą šioj kovoj 
Ir ant žmonos garbės nesuteptos 
Užtėkšit juodą dėmę. Pagalvokit: 
Jos išmintis, jums atskleista tieksyk, 
Kuklumas, amžius ir dora širdis 
Tvirtai byloja, kad yra kita, 
Nežinoma, šio ginčo priežastis. 
Neabejokit, pone, ji pati 
Paaiškins tiesiai jums, kodėl dabar 
Nepageidauja jūsų įsileist. 
Kantrybės, paklausykite manęs: 
Eime į „Tigrą“ papietaut drauge, 
O vakare ateikite čia vienas 
Ir sužinosit, kas kivirčą lėmė. 
Jei laušitės su nirtuliu vidun — 
Dabar, vidur dienos, kai žmonės regi, 
Sulauksite bjauriausių apkalbų. 
Prastuolių pulkas jūsų gerą vardą 
Kaipmat suterš ir netgi po mirties 
Jus persekios šešėlis juodo šmeižto. 
Jis pergyvena žmogų ir gyvuoja 


Toliau tenai, kur sykį apsistojo. 

ANTIFOLAS IŠ EFESO 
Teisybę sakot, tyliai pasitrauksiu 
Ir, nors labai nelinksma, būsiu linksmas. 
Turiu pažįstamą merginą - dailią, 
Protingą, iškalbingą ir šiek tiek 
Pašėlusią, tačiau vis viena meilią. 
Pas ją ir papietausime. Dėl jos, 
Tiesa, dažnai žmona man priekaištauja, 
Bet, patikėkite, be pagrindo tikrai. 


Pas ją ir papietausim. 
(Andželui) 


O jūs nueikite namo 

Ir vėrinį paimkite — žinau, 

Kad jis jau pagamintas, ir atneškit 

Į „Ežį - kaip vadina tuos namus. 

Bus mūsų šeimininkei dovana — 

Jau vien todėl, kad žmonai būtų pikta. 
Ir paskubėkite, brolau. Jei durys 
Užvertos man savų namų, pabelsiu 


Į svetimas, žiūrėk — gal prisibelsiu? 


ANDŽELAS 


Ateisiu ten maždaug po valandos. 

ANTIFOLAS IŠ EFESO 


Puiku. Sis pokštas brangiai man kainuos. 


Išeina. 


II scena 2® 


Ten pat. 


Įeina Lučiana ir Antifolas iš Sirakūzų. 


LUČIANA 
Nejaugi sutuoktinio pareigos 
Suvis, Antifolai, išsižadėjęs būsi? 
Ar meilė, vos pražydus, atvangos 
Tavęs jau prašos? Ar pradėjo griūti 
Vos pastatytas tavo meilės rūmas? 
Jei mano seserį vedei dėl turtų, 
Už kraitį ji verta daugiau švelnumo. 
O jei kita parūpo - nesipurtyk 
Žmonos taip atvirai — paslėpk akis 
Po meilės, lai ir pameluotos, kauke, 
Tegu širdies jos sesei nedraskys, 


Sakydamos - „tavęs nėmaž nelaukiam“. 

Prikąsk liežuvį — kad tavosios gėdos 
Neskelbrų jis šaukliu visam pasauliui. 
Būk mielas ir lipšnus, ir bjauriai ydai, — 
Švara neva spindįs, nors sutepta širdis, — 
Nukalk vainiką menamos dorybės, 
Nuduok, kad nuodėmė - šventųjų kelias, 
Slapčia apgauk — kam seseriai teisybė? 
Ir koks kvailys vagis viešybėn kelia 
Vagystę savo? Dukart kaltas žmonai 

Esi — ir šykštumu glamonių guoly, 

Ir tuo, ką atviru žvilgsniu parodai. 
Uždangstęs gėdą, tariamą teisuolį 
Nuduok, - bet dusyk poelgį nedorą 
Apsunkins piktas žodis. Ak, vargšelės 
Naivuolės moteriškės! Bent paguodai 
Įtikinėkit mus degą iš meilės. 

Padavę kitai ranką, nors rankovės 
Mums leiskit įsikibt — iš jūsų valios 

Mes judam priekin. Taigi, mielas broli, 
Sugrįžk namo ir mano sesės dalią 
Praskaidrink, pavadink žmona - jei kvapsnis 
Švelnus lipšnumo geba bjaurų vaidą 


Užpūst, melu tokiu nesusitepsi. 

ANTIFOLAS IŠ SIRAKŪZŲ 
Kuo esate vardu, mieloji ponia, 
Nenutuokiu ir nuoširdžiai stebiuos, 
Kad žinot manąjį, jūs kalbos gožia 
Didžiausius žemės stebuklus šventos. 
Mane mąstyt pamokykit, brangioji, 
Ir iškalbos. Ar silpnas ir paklydęs, 
Seklus protelis mano jūsų mojį 
Slaptos gilios minties aprėpti gimęs? 
Tyra tiesa gyvuoja mano siela, 
Kodėl klaidinat ją gūdžiam miške? 
Gal perkursit mane, mat esat dievas? 
Tada lai rasiuos naujas jūs valia! 
Bet jeigu aš — tai aš, žinau puikiausiai, 
Kad vedęs jūsų raudančios sesers 
Kaip gyvas aš nesu, lai ji nelaukia, 
Kad imtis vyro pareigos privers 
Mane. Ne, ne, tik jums lenkiuos žemai. 
Negundyk, ak, sirena saldžiabalse, 
Giesmėm ir ašarų sesers versmėj 
Negirdyk, bet pati viena sau balsiai 
Giedok - aš vien dėl to prarasiu protą. 
Paskleiski aukso plaukus ant bangų 
Sidabro — guolį, šitaip man paklotą, 
Priimsiu, guodžiamas džiugių minčių: 
Mirtis tokia, sau tarsiu, — dovana, 


Jei meilei lemta skęst su mylima! 

LUČIANA 


Visai pamišęs būsit, kaip matyti. 


ANTIFOLAS IŠ SIRAKŪZŲ 


Sumišęs arba aklas, pasakyčiau. 


LUČIANA 


Tai pulkit pasitrint akių. 


ANTIFOLAS IŠ SIRAKŪZŲ 


Anku nuo tavo, saule, spindulių. 


LUČIANA 


Žiūrėkite, kur dera, praregėsit. 


ANTIFOLAS IŠ SIRAKŪZŲ 


Renkuos ne naktį, meile, - pamirksėsiu. 


LUČIANA 
Kodėl vadinat mane meile? Vadinkit šitaip mano 


seserį. 


ANTIFOLAS IŠ SIRAKŪZŲ 


Taip vadinu tavo sesers seserį. 


LUČIANA 


"Tai mano sesuo. 


ANITEOLAS IŠ SIRAKŪZŲ 
Ne. 
Tai tu, dalie manęs visų geriausia, 
Akių akie, širdies širdie skaisčiausia, 
Viltie saldi, didžiausias turte, pene, 
Padangių pažade, dangau šios žemės! 


LUČIANA 


Kaip sykis mano seseriai šie žodžiai. 


ANTIFOLAS IŠ SIRAKŪZŲ 
Vadink save seserimi, jei nori, 
Nes aš — tai tu, tave mylėsiu vieną, 
Nevedęs aš, tu netekėjusi, mieloji, 


Tad atiduoki savo ranką man. 


LUČIANA 
Valdykitės, tiktai nesikarščiuokit, 


Einu atvest sesers, jos valią sužinosim. 


Išeina. 


Įeina Dromijus iš Sirakūzų. 

ANTIFOLAS IŠ SIRAKŪZŲ 


Ei, Dromijau, kurgi taip leki? 


DROMIJUS IŠ SIRAKŪZŲ 
Ar jūs mane pažįstat, pone? Ar aš Dromijus? Ar 


esu jūsų tarnas? Ar aš esu aš? 


ANTIFOLAS IŠ SIRAKŪZŲ 


Tu esi Dromijus, tu mano tarnas, tu — tai tu. 


DROMIJUS IŠ SIRAKŪZŲ 


Aš asilas, aš moters tarnas, aš — visai ne aš. 


ANTIFOLAS IŠ SIRAKŪZŲ 
Kokios moters tarnas? Ir ką reiškia tu — ne tu? 


Tu - ne tu? 


DROMIJUS IŠ SIRAKŪZŲ 
Nagi, pone, ne aš, aš priklausau moteriai, tai, kuri 
reiškia į mane savo teises, tai, kuri persekioja mane, 


tai, kuri mane užvaldys. 


ANTIFOLAS IŠ SIRAKŪZŲ 


Kokias gi teises ji į tave reiškia? 

DROMIJUS IŠ SIRAKŪZŲ 
Nagi, pone, tokias, kokias jūs reiškiate į arklį, ji 
nori mane turėti kaip kokį žvėrį, bet ne todėl, kad 
aš žvėris, ji nori mane turėti, o todėl, kad ji pati yra 


žvėriškos prigimties ir reiškia į mane teises. 


ANTIFOLAS IŠ SIRAKŪZŲ 
Kas ji tokia? 


DROMIJUS IŠ SIRAKŪZŲ 
Labai garbinga persona, taip, tokia garbi, į kurią 
kitaip nesikreipsi kaip tik gerbiamoji. Deja, man 
iš to liesokai naudos tebus, nors ji pati — riebus 


vedybinis kąsnis. 


ANTIFOLAS IŠ SIRAKŪZŲ 


Ką reiškia riebus vedybinis kąsnis? 


DROMIJUS IŠ SIRAKŪZŲ 
Nagi, pone, ji virtuvės tarnaitė ir visa tiesiog 
iš taukų plaukusi, nė nežinau, ką iš jos galima 
būtų padaryti, na nebent žibintą, kad jai pačiai 
pašviečiant nuo jos galėčiau pasprukti. Prisiekiu, 
kad jos skudurai ir į juos įsuktas lajus degtų 
ištisą lenkišką žiemą, o jeigu ji išgyventų iki 
Paskutiniojo Teismo dienos, tai degtų savaitę 


ilgiau nei visas likęs pasaulis. 

ANTIFOLAS IŠ SIRAKŪZŲ 
O koks jos veidas? 


DROMIJUS IŠ SIRAKŪZŲ 
Juodbruvas kaip mano batas, tik nė perpus 
neprilygsta jam švarumu, be to, ji taip prakaituoja, 


kad įbristum į jos purvą iki pat čiurnų. 


ANTIFOLAS IŠ SIRAKŪZŲ 


Sis trūkumas nesunkiai pašalinamas vandeniu. 


DROMIJUS IŠ SIRAKŪZŲ 
Ne, pone, tai įgimta, net Nojaus tvanas čia niekuo 


nepadėtų. 


ANTIFEOLAS IŠ SIRAKŪZŲ 


Kuo ji vardu? 


DROMIJUS IŠ SIRAKŪZŲ 
Neli, pone, ir jos vardas kuo geriausiai į statinę 
tinka, ji kaip smagi statinė elio, net ir labai 


norėdamas neapimsi. 


ANTIFOLAS IŠ SIRAKUŪZŲ 


Vadinasi, ji nemenko pločio? 

DROMIJUS IŠ SIRAKŪZŲ 
Nuo galvos iki pėdų — tiek pat, kiek nuo vieno 
klubo iki kito, ji sferiška, kaip žemės rutulys, ir 


aš ant jos atradau visokiausių šalių. 


ANTIFOLAS IŠ SIRAKŪZŲ 
Kurioje jos kūno dalyje plyti Airija? 


DROMIJUS IŠ SIRAKŪZŲ 
Nagi, ant užpakalio, atradau pagal pelkynus. 


ANTIFOLAS IŠ SIRAKŪZŲ 
O Škotija? 


DROMIJUS IŠ SIRAKŪZŲ 
Atradau pagal plikumą — ant delno. 


ANTIFOLAS IŠ SIRAKŪZŲ 


O Prancūzija? 


DROMIJUS IŠ SIRAKŪZŲ 


Ant kaktos, nukreipusi ginklus prieš savo pačios 


plaukus. 


ANTIFEOLAS IŠ SIRAKŪZŲ 
O kur Anglija? 

DROMIJUS IŠ SIRAKŪZŲ 
Visur ieškojau kalkinių uolų, bet niekur taip ir 
neaptikau jokio baltumo, bet spėju, kad Anglija 
plyti ant jos smakro — sprendžiu iš druskingų 
sąnašų, nusėdusių tarp šios kūno dalies ir 


Prancūzijos. 


ANTIFOLAS IŠ SIRAKŪZŲ 


Na, o Ispanija? 


DROMIJUS IŠ SIRAKŪZŲ 
Tiesą pasakius, šios šalies nemačiau, bet jutau ją 


esant iš aštraus kvapsnio. 


ANTIFOLAS IŠ SIRAKŪZŲ 
O kur Amerika ir Indija? 


DROMIJUS IŠ SIRAKŪZŲ 
Ak, pone, jai ant nosies, išpuoštos rubinais, 
karbunkulais ir safyrais, išbarsčiusios savo 
brangenybes priešais aštrų kvapsnį Ispanijos, 
kuri pasiuntė ištisas galerų armadas, kad būrų 


balastas po nosim. 


ANTIFOLAS IŠ SIRAKŪZŲ 
O kur aptikai Belgiją ir Nyderlandus? 


DROMIJUS IŠ SIRAKŪZŲ 
Ak, pone, aš taip žemai nežiūrėjau. Na, 
pabaigai štai ką pasakysiu, ši vargo bitelė, ši 
kerėtoja pareiškė į mane savo teises ir pavadino 
Dromijum, prisiekinėjo, kad aš jai priklausau, 
išklojo, kokias prigimtines žymes turiu, 
tarkime, dėmelę ant peties, apgamą ant kaklo, 
didelę karpą ant kairės rankos, taigi priblokštas 
lėkiau nuo jos šalin kaip nuo raganos. Manau, 
jei mano krūtinė nebūtų sukurta iš tikėjimo, o 
širdis — iš plieno, ji būtų pavertusi mane dvaro 


šunimi ir privertusi sukti virtuvėj ratą. 


ANTIFOLAS IŠ SIRAKŪZŲ 
Skubėk greičiau į uostą, jeigu ten 
Pajusi vėją pučiant mums palankų, 
Nepasiliksiu šiam mieste lig ryto. 
Atradęs laivą, kurs išplaukt ketina, 
Ateik į aikštę — ten dabar keliauju. 
Visi pažįsta mus, o mudu nieko, 


Tad maunam kuo skubiau iš šito miesto. 


DROMIJUS IŠ SIRAKŪZŲ 
Kaip žmogui skirta bėgti nuo meškos, 


Taip skuosiu aš nuo tariamos žmonos. 


Išeina. 

ANTIFOLAS IŠ SIRAKŪZŲ 
Vien raganos, kaip regis, čia gyvena, 
Atėjo metas mums padus pustyti. 
Man apie tą, kuriai neva aš vyras, 
Koktu net pagalvot kaip apie žmoną, 
O štai sesuo jos — gracija žavinga, 
Grožiu ir išmintim mane užbūrė, — 
Kad kiek — dėl jos save išdavęs būčiau. 
Bet būti priešu sau esu nelinkęs, 


Todėl sirenos liksiu kurčias pinklėms. 
Įeina Andželas su vėriniu. 


ANDŽELAS 


Ponas Antifolas... 


ANTIFOLAS IŠ SIRAKŪZŲ 


Na taip, toks mano vardas. 


ANDŽELAS 
Žinau puikiausiai. Štai jums vėrinys. 
Tikėjausi „Ežy“ dar jus užtiksiąs, 
Bet užtrukau, kol sutvarkiau lig galo... 


ANTIEOLAS IŠ SIRAKŪZŲ 


Ir ką gi liepsit man su juo daryti? 

ANDŽELAS 
O ką tik pageidaujate — jis jūsų. 


ANTIEOLAS IŠ SIRAKŪZŲ 


Ar sakot mano? Jo neužsakiau. 


ANDŽELAS 
Manęs ne sykį ir ne du maldavot. 
Na, eikite namo žmonos pradžiugint. 
Aš jus per vakarienę aplankysiu, 


"Tada ir sumokėsite už triūsą. 


ANTIFOLAS IŠ SIRAKŪZŲ 
Dabar, meldžiu jus, pinigus paimkit, 


Antraip ir jų, ir vėrinio neteksit. 


ANDŽELAS 


Pokštaujat, kaip regiu. Na, likit sveikas! 
Išeina. 


ANTIFOLAS IŠ SIRAKŪZŲ 
Nenutuokiu, ką tai galėtų reikšti, 
Bet viena aišku — rask man tokį kvailį, 
Kuris supeiktų dovaną šią dailią. 


Žmonėms čia, rodos, vargo nematyti, 

Jei gatvėj ima brangenybėm lyti. 
Einu į aikštę - Dromijaus palauksiu, 


Jei bus tik proga — tuojau pat ir plaukiam. 


Išeina. 


V 


VEIKSMAS 

Aikštė. Įeina Antras pirklys, Andželas, Prižiūrėtojas. 


ANTRAS PIRKLYS 
Man esate skolingas nuo sekminių, 
Bet nelindau jums į akis įkyriai. 
Na ir dabar be reikalo nespausčiau, 
Tačiau į Persiją rengiuosi vykti — 
Man šiai kelionei reikalingos lėšos. 
Todėl prašau skubiai grąžinti skolą, 


Kitaip jus perduosiu žinion šio pono. 


ANDŽELAS 
Visai tiek pat, kiek jums esu skolingas, 
Man turi atmokėt Antifolas. 
Vos prieš akimirką su juo kalbėjau 
Ir vėrinį jam įteikiau, tad penktą 
Jis atlygį už viską duoti žada. 
Drauge pas jį kviečiu nueiti, ponai — 


Jums, naštą nusimetęs, tarsiu ačiū. 


PRIŽIŪRĖTOJAS 


Neverta vargo — štai jis pats ateina. 


Įeina Antifolas iš Efeso ir Dromijus iš Efeso — 


jie grįžta iš kurtizanės. 

ANTIFOLAS IŠ EFESO 
Nueisiu pas auksakalį, o tu 
Tuo tarpu suieškoki rimbą — žmonai 
Ir bendrams josios ištaisysiu vaišes, 
Žinos, kaip man duris užšaut panosėj. 
Ak štai, auksakalį regiu, na eiki, 
Nupirk bizūną ir namie palauki. 


DROMIJUS IŠ EFESO 


Bizūnas — o naudos už tūkstantinę! 
Išeina. 


ANTIFOLAS IŠ EFESO (Andželui) 
Kas patiki jumis, tas laimės vaikas! 
Žadėjote su vėriniu ateiti, 

Tačiau nei jo, nei jūsų nesulaukiau. 
Tikriausiai tarėt sau, kad vėrinys 
Sutvirtins amžiams mūsų ryšį, taigi 


Neužsikrovėt vargo aplankyt manęs? 


ANDŽELAS 


Juokams ne metas, sąskaita štai, prašom, 


Praba, karatai, viskas surašyta, 
Ir darbo kaina tiksliai paskaičiuota — 


Daugiau trimis dukatais nei skolos 

Turiu grąžint šiam ponui, tad prašyčiau 
Nedelsiant sumokėti — jis į kelią 


Išsirengė ir laukti nebegali. 


ANTIFOLAS IŠ EFESO 
Tokios sumos nepaėmiau, deja, 
Be to, mieste dar laukia reikalai, 
Todėl su šiuo ponu nueiti prašom 
Pas mus. O vėrinį nuneškit žmonai — 
Lai sąskaitą, kaip dera, ji apmoka. 


Galbūt ir aš jums esant dar sugrįšiu. 


ANDŽELAS 


Vadinas, vėrinį nunešit pats? 


ANTIEOLAS IŠ EFESO 


Ne ne, nuneškit jūs — galiu vėluoti. 


ANDŽELAS 


Mielai, bet kurgi vėrinys? 


ANTIFOLAS IŠ EFESO 
Na, jei ne aš, tai jūs jį turit, 


Antraip namo be pinigų pareisit. 

ANDŽELAS 
Pakanka, vėrinį prašyčiau duoti... 
Šį poną jūra skubina ir vėjas. 


Nusikaltau jam, taip ilgai užlaikęs. 


ANTIFOLAS IŠ EFESO 
O Dieve, negi šia išdaiga manot 
Atpirksiąs tai, kad netesėjot žodžio 
Į „Ežį“ vėrinį atnešt — tai aš juk 


Turiu jus bart, bet jūs man priekaištaujat. 


ANTRAS PIRKLYS (Andželui) 


Jau laikas senka, metas baigti. 


ANDŽELAS 


Gaišina, matėt? Vėrinį man duokit! 


ANTIFOLAS IŠ EFESO 


Tai neškit mano žmonai —- užmokės. 


ANDŽELAS 
Na, liaukitės, juk žinot pats, kad ką tik 
Jums vėrinį daviau — nuneškit jį 


Ar kokį ženklą per mane pasiųskit. 

ANTIFOLAS IŠ EFESO 
Gana, per daug įsismarkavot, gėda, 


Kur vėrinys? Parodykit, prašau. 


ANTRAS PIRKLYS 


Nutraukt šiuos pokštus verčia reikalai. 
Sakykit, pone, ar mokėt ketinat? 


Jei ne, jis — jūsų, pareigūne. 


ANTIEOLAS IŠ EFESO 


Mokėt? Už ką mokėt turėčiau, pone? 


ANDŽELAS 


Už vėrinį, kuris jums buvo duotas. 


ANTIFEOLAS IŠ EFESO 


Kol jo negausiu, nieko nemokėsiu. 


ANDŽELAS 


Jį gavote prieš pusę valandos. 


ANTIEOLAS IŠ EFESO 


Įžeisti taikot? Nieko negavau. 


ANDŽELAS 
Man dar skaudžiau, kad neigiat gavęs. 


Negailit mano laisvės ir garbės. 

ANTRAS PIRKLYS 
Na, pareigūne, areštuokit jį. 


PRIŽIŪRĖTOJAS 


Jus areštuoju hercogo vardu. 


ANDŽELAS 
Neterškit mano gero vardo. 
Arba sumokate šią sumą už mane, 


Arba su prižiūrėtoju kalbėsit. 


ANTIEOLAS IŠ EFESO 
Mokėt už tai, ko niekad negavau? 
Suimk mane, kvaily, jei drįsi! 


ANDŽELAS 
Štai įmoka, tuoj pat suimkit jį, 
Nė savo brolio negailėčiau, jeigu 


Mane jis taip paniekint sumanytų. 


PRIŽIŪRĖTOJAS (Antifolui) 


Girdėjot, pone, prašom man paklusti. 


ANTIFOLAS IŠ EFESO 
Paklusiu, kol man užstatą atneš. 
Bet, gerbiamasis, jūs už šią išdaigą 


Man kiek metalo turit — viską klosit. 

ANDŽELAS 
Aš, pone, Efese teisybę rasiu 
Ir gėdą jums užtrauksiu, būkit tikras. 


Įeina Dromijus iš Sirakūzų — iš prieplaukos. 


DROMIJUS IŠ SIRAKŪZŲ 
Iš Epidamno, pone, barkas laukia 
Tik šeimininko - ir išsyk bures 
Pakels, jau pasiunčiau ten mūsų mantą 
Ir nupirkau balzamo, vyno, vaško. 
Kelionei laivas parengtas ir vėjas 
Mums pučia palankus — dabar vien jūsų 
Ir šeimininko paliepimo trūksta. 


ANTIFEOLAS IŠ EFESO 
Kas, kur? Pamišėlis! Kvaily raguotas, 
Koks Epidamnas, koks dar laivas? 


DROMIJUS IŠ SIRAKŪZŲ 


Na tas, kurį išnuomot siuntėt. 


ANTIFOLAS Iš EFESO 
Girtuokli, virvę aš tave siunčiau parnešt, 


Paaiškinęs, kuriems galams, stuobry. 

DROMIJUS IŠ SIRAKŪZŲ 
Apie galus nesakėt nieko, pone, 


Tik laivą rast į uostą siuntėt. 


ANTIFOLAS IŠ SIRAKŪZŲ 
Šį klausimą mes laisvesniu metu aptarsim, 
Įkrėsiu dėmesio tavoms ausims. 
Pas Adrianą tiesiai, mulki, lėk. 
Ir raktą šį padavęs pasakyk, 
Kad mano stalčiuj uždengtas gobelenu 
Dukatų kapšas guli — jį atnešk, 
Paaiškinęs, kad suimtas esu 
Ir laukiu užstato, na, liurbi, bėk. 
O tu belangėn, prievaizde, lydėk. 
Antras pirklys, Andželas, kalėjimo prižiūrėtojas ir 
Antifolas iš Efeso išeina. 


DROMIJUS IŠ SIRAKŪUZŲ 
Pas Adrianą! Ten, kur mes pietavom, 
Kur Širdužėlė vyru tapt vadino! 
Tik jos man niekaip neapimt, viliuosi. 
Deja, ar tarnas prieštarauti gali? 


Paklusti lieka šeimininko valiai. 


Išeina. 

Antifolo iš Efeso namai. Įeina Adriana ir Lučiana. 


ADRIANA 
Ak, negi iš tiesų tave jis gundė? 
Lučiana, ar matei, galbūt jo žvilgsnis 
Tau šelmio ženklą kuo aiškiausią siuntė? 
Blyškus, įraudęs, liūdnas buvo? Dilgsniai 
Gal jaudulio jam varstė veidą - kovą 


Jausmų krūtinėj verdant rodė? 


LUČIANA 
Kad teisių neturi į jį, pasakė. 


ADRIANA 
Ar pats man kokią, pyktis kyla, davė? 


LUČIANA 


Tada čia svetimas esąs prisiekė. 


ADRIANA 


Sįsyk — tiesa, nors visa kita skiedė. 


LUČIANA 


Tada tariau aš žodį už tave. 

ADRIANA 
Ir ką jisai į tai? 


LUČIANA 


Ko tau iš jo prašiau, manęs jis meldė. 


ADRIANA 
Ir kaipgi jis tave prie meilės lenkė? 


LUČIANA 
Kalba, kurios kitu sykiu nepeiktum, 
Išgyręs grožį puolė aukštint protą. 


ADRIANA 


Tai tu su juo gražiai kalbėjai? 


LUČIANA 
Na palūkėk, kantrybės. 


ADRIANA 
Nėmaž neketinu romi tūnoti, 
Ne širdžiai, tai liežuviui valią duosiu. 
Jis kreivas, šleivas, senas, bukas, 
Surukęs, susitraukęs, susisukęs, 
Ištvirkęs, atžarus, kvailys, beprotis, 


Suo juo — man kūnu ir dvasia kamuotis. 

LUČIANA 
Ir kas gi tokio pavydėti gali? 
Nepeik praradusi, o šlovink dalią. 


ADRIANA 
Vienaip kalbu, pati kitaip galvoju. 
Bet trokštu — lai kitiems jis rodos blogas. 
Nuo lizdo pempė priešą nuvilioja 


Klyksmu, o širdyje — vien gero noras. 
Įeina Dromijus iš Sirakūzų. 


DROMIJUS IŠ SIRAKŪZŲ 
Ei, stalas, kapšas, paskubėkit, ponia! 


LUČIANA 


Ir ko gi toks uždusęs? 


DROMIJUS IŠ SIRAKŪZŲ 
Mat greitai bėgau. 


ADRIANA 


Kur tavo ponas, Dromijau? Ar sveikas? 


DROMIJUS IŠ SIRAKŪZŲ 
Prasčiau nei Tartare vargšelis laikos, 


Pačiupo velnias jį rūbu per amžius 

Nedylančiu, širdim metalo pančiuos. 
Šėtonas, vilkas, nieko nepagaili, 

Ne vilkas, o storžievis jaučio kaily. 

Per petį ploja, už akių apdergia 

Ir kelio ieškantiems akis uždengia. 
Skalikas, nors pasiutęs, - uodžia sveikas 


Ir sielas pragare be teismo laiko. 


ADRIANA 
Na, pagaliau sakyki, kas nutiko. 


DROMIJUS IŠ SIRAKŪZŲ 
Kažkas nutiko - jis kalėjime. 


ADRIANA 


Kalėjime? Ir už ką gi? 


DROMIJUS IŠ SIRAKŪZŲ 
Už ką, neišmanau, vargšelis kali, 
Jį areštavo mulkis jaučio kailiu. 


Ar išpirką atnešit man iš stalčiaus? 


ADRIANA 


Atnešk, Lučiana. (Lučiana išeina) Ak, esu nustebus, 


Kad jis nežinant man skolon įklimpo. 


Galbūt už laidą vekselio įkliuvo? 

DROMIJUS IŠ SIRAKŪZŲ 
Ne, ne už laidą, o už daiktą brangų — 


Už vėrinį, ar girdite, suskambo? 


ADRIANA 


Kas, vėrinys? 


DROMIJUS IŠ SIRAKŪZŲ 
Ne, varpas. Užgaišau. Jau pirmą mušė, 


O buvo dvi, kai lieptas jo iškūriau. 


ADRIANA 
Atgal pasuko valandos, stebukle! 


DROMIJUS IŠ SIRAKŪZŲ 
Aha, vos tvarkdarį išvysta, žiūrėk, jau nugaras 


atsukę. 


ADRIANA 
Kaip gudriai tu kalbi! Lyg laikas skolininkas 
būtų... 


DROMIJUS IŠ SIRAKŪZŲ 
Ne, laikas bankrutavo — jis skolingas 
Daugiau nei visas pats yra vertingas. 


Be to, vagis, turbūt girdėjot kalbant, 

Kad jis vogčia visur surasiąs landą. 
Bene jam, vagiui, tvarkdarį pamačius 


Nėra ko valandą perdien nugręžti? 
Įeina Lučiana su kapšu. 


ADRIANA 
Štai kapšas, Dromijau, keliu tiesiausiu 
Pas savo poną lėk - namo lai kanka. 
Eime, Lučiana, dėl puikybės skausmo 


Tiek pat man lygiai kiek paguodos tenka. 


Išeina. 


III scena 289 


Aikštė. Įeina Antifolas iš Sirakūzų. 


ANTIFOLAS IŠ SIRAKŪZŲ 
Visi, ką sutinku, man ranką tiesia, 
Tarytum būčiau senas jų bičiulis. 
Ir mano vardą mat kiekvienas žino, 
Kas kiša dovaną, kas į svečius vadina. 


Už kažin kokias paslaugas dėkoja 

Ar siūlo įsigyti savo prekę. 

Štai ką tik pakvietė mane siuvėjas 

Į savo krautuvę - šilkus išrodė, 
Kuriuos neva nupirkęs man ir, matą 
Paėmęs, išmatavo visą. Aišku, 

Čia burtai protą užkerėję būsią, 


Gausu čionai Laplandijos raganių. 
Įeina Dromijus iš Sirakūzų. 


DROMIJUS IŠ SIRAKŪZŲ 
Pone, štai auksas, kurio mane siuntėt. O ką, ar jūs 


jau atsikratėte senojo Adomo globos? 


ANTIFOLAS IŠ SIRAKŪZŲ 
Koks dar auksas? Ir apie kokį Adomą čia pliauški? 


DROMIJUS IŠ SIRAKŪZŲ 
Na, ne apie tą Adomą, kuris rojų saugojo, o apie 
tą, kuris prižiūri kalėjimą, apie tipą, kuris vaikšto 
su jautuko, paskersto dėl sūnaus palaidūno, oda, 
apie tą, pone, kuris sekė jums iš paskos lyg piktybės 


angelas ir privertė išsižadėti laisvės. 


ANTIFOLAS IŠ SIRAKŪZŲ 


Nesuprantu tavęs... 

DROMIJUS IŠ SIRAKŪZŲ 
Nesuprantate? Kodėl gi? Juk viskas aišku — aš 
kalbu apie žmogų, kuris vaikšto įsisukęs į jaučio 
odą kaip kokia violončelė, tas vyras, pone, vos 
pamatęs pavargėlį, išsyk paplekšnoja jam per petį 
ir veda pailsėti, tai tas, kuris visuomet pagailės 
sužlugėlio ir duos jam patvarius drabužius, tas, 
kuris viską ant kortos pastatys, kad su savo vėzdu 
padarytų daugiau žygdarbių nei pėstininkas su 


ietimi. 


ANTIFOLAS IŠ SIRAKŪZŲ 


A, tai tu tikriausiai kalbi apie prievaizdą? 


DROMIJUS IŠ SIRAKŪZŲ 
Taip, pone, kalbu apie prievaizdą, pareigūną, kurio 
pareiga traukti atsakomybėn tuos, kurie savo 
pareigas laužo, apie tą, kuris mano, kad žmogus 
nieko kito nedaro, tik rengiasi gulti lovon, ir todėl 


sako: „Ar nemalonėtumėt pailsėti?“ 


ANTIFOLAS IŠ SIRAKŪZŲ 
Na, pone, ar ne metas ir tau pailsėti nuo pokštų? 
Ar radai laivą, kuris išplaukia šiąnakt? Ar galim 
išvykti? 

DROMIJUS IŠ SIRAKŪZŲ 
Taip, pone, aš jums jau prieš valandą sakiau, kad 
šiąnakt yra pasirengęs išplaukti barkas „Ekspedicija, 
bet tada kely pasipainiojo prievaizdas ir liepė jums 
palaukti baržos „Delsa“. O štai ir angelėliai, kurių 
siuntėt, kad jus išpirktų. 


ANTIFOLAS IŠ SIRAKŪZŲ 
Vyrutis kliedi, kaip ir aš, 
Iliuzijų ūke mes klydinėjam, 


O išvaduokit mus, palaimintosios jėgos! 
Įeina kurtizanė. 


KURTIZANĖ 
Džiugu, Antifolai, džiugu matyti, 
Regiu, auksakalį suradęs būsit? 


Ar čia tas vėrinys, man pažadėtas? 


ANTIFOLAS IŠ SIRAKŪZŲ 


Šėtone, dink, manęs negundęs! 


DROMIJUS IŠ SIRAKŪZŲ 


Pone, ar ši ponia Sėtonas? 


ANTIFOLAS IŠ SIRAKŪZŲ 


"Tai nelabasis! 

DROMIJUS IŠ SIRAKŪZŲ 
Ne, blogiau, tai nelabojo kumelė, ji visur 
valkiojasi apsimetusi gatvės merga. Dėl to taip 
ir nutinka, kad kai mergos sako: „Kad mane 
Dievas prakeiktų!, tai tas pats lyg sakytų: 
„Dieve, padaryk iš manęs gatvės mergą. Taip ir 
parašyta, kad jos vyrams pasirodo kaip šviesos 
angelai. Šviesa — tai ugnies padarinys, o ugnis 
degina, vadinasi, nuo gatvės mergos galima 


nusvilti. Nesiartinkit prie jos. 


KURTIZANĖ 
Regiu, abu jūs puikiai nusiteikę. 


Na, einam pas mane? Ko vakarienei? 


DROMIJUS IŠ SIRAKŪZŲ 
Jei eisite, pone, jūsų laukia srėbalas, jums 


prireiks ilgo šaukšto. 


ANTIEOLAS IŠ SIRAKŪZŲ 
Kodėl, Dromijau? 


DROMIJUS IŠ SIRAKŪZŲ 
Nagi todėl, kad jei valgai su velniu, būtinai 
reikia ilgo šaukšto. 


K LAIDE KO MEDIJOA 


ANTIEOLAS IŠ SIRAKŪZŲ 
Salin! Mat vakarienės jai, piktoji! 
Tu ragana, čionai visi tokie. 


Pradink, tau įsakau, palik mane! 


KURTIZANĖ 
Tai žiedą, kur perpiet daviau, grąžinkit, 
Arba žadėtą vėrinį man prašom 


Mainais padovanoti — ir pranyksiu. 


DROMIJUS IŠ SIRAKŪZŲ 
Yra velnių, kuriems pakaks smeigtuko, 
Nagelio nuokarpos ar kraujo lašo, 
Kauliuko, riešuto, plaukelio. 
O ši godesnė, vėrinį jai duoki. 
Jei, pone, jai paklusit, tuoj grandinę 


Ji savąją sužvangins mums po nosim. 


KURTIZANĖ 
Man vėrinį ar žiedą atiduokit, 
Meldžiu, manęs, tikiuosi, neapgrobsit. 


ANTIFEOLAS IŠ SIRAKŪZŲ 


Salin, piktoji! Dromijau, eime. 

DROMIJUS IŠ SIRAKŪZŲ 
„Puikuotis - nuodėmė‘, - kaip sako povas, 


Jūs, ponia, žinot tai turbūt? 
Antifolas iš Sirakūzų ir Dromijus iš Sirakūzų išeina. 


KURTIZANĖ 
Antifolui užtemo protas, aišku. 
Antraip niekingai šitaip nesielgrų. 
Tas žiedas pusšimčio dukatų vertas, 
Už jį man vėrinį žadėjo ponas. 
Bet neketina atiduot nei to, nei kito. 
Taip, jis išties pamišęs, tai įrodo 
Ne tik šis pykčio priepuolis — juk šiandien 
Man per pietus Antifolas kliedėjo, 
Neva namų duris kažkas jam tyčia 
Prieš nosį užtrenkė ūmai. Kas žino, 
Galbūt žmona, nuvarginta jo šėlo, 
Nusprendė kelią jam užkirst į vidų? 
Dabar skubėt į jo namus man pačiai 
Teliko ir jo žmonai pasakyti, 
Kad pas mane pakrikęs jis įpuolė 
Ir mano žiedą atėmė per jėgą. 
Geresnio kelio nėr, nes pusė šimto 


Dukatų būtų praradimas rimtas. 


Išeina. 


KLAIDŲ KOMEDIJA 


IV scena 287 


Gatvė. Įeina Antifolas iš Efeso ir prievaizdas. 


ANTIFOLAS IŠ EFESO 
Aš niekur nepabėgsiu, nesibaimink, 
Tave paliksiu tik tada, kai visą sumą, 
Kuri kainavo laisvę man, grąžinsiu. 
Piktumas šiandien mano žmoną griebęs, 
Todėl ją tarnui bus sunku įtikint, 
Kad Efese man areštą paskyrė, 


Girdėti tai jai bus išties nemiela. 
Įeina Dromijus iš Efeso su virve. 


O štai ir tarnas — atneša, tikiuosi, 


Ko siųstas buvo. Na, gavai? 


DROMIJUS IŠ EFESO 
Gavau, va, tiks atlyginti už viską. 


ANTIFOLAS IŠ EFESO 


O kurgi pinigai? 


DROMIJUS IŠ EFESO 


Išleidau virvei, pone, kaipgi? 

ANTIFOLAS IŠ EFESO 


Penkis šimtus dukatų, mulki, virvei? 


DROMIJUS IŠ EFESO 
Na ne, už tiek lengvai penkis šimtus 


Virvagalių atnešęs būčiau. 


ANTIFOLAS IŠ EFESO 
Kurių galų tada, sakyk, namo 


Tave siunčiau? 


DROMIJUS IŠ EFESO 


Na, virvės gero galo, Štai. 


ANTIFOLAS IŠ EFESO 


O tau už tai — štai priėmimas! 
Musa jį. 


PRIEVAIZDAS 


Nurimkite, kantrybės, pone. 


DROMIJUS IŠ EFESO 


Kantrybės vargšui man labiau reikėtų. 


PRIEVAIZDAS 


Vaikine, prilaikyk liežuvį. 


K LAIDE KOMEDIJA 


DROMIJUS IŠ EFESO 


Geriau tegu jisai rankas prilaiko. 


ANTIFOLAS IŠ EFESO 
Ak, šunsnuki, begalvi niekše! 


DROMIJUS IŠ EFESO 
Oi, kad būčiau begalvis, pone, tada nejausčiau jūsų 


smūgių. 


ANTIFOLAS IŠ EFESO 
Su galva ar be galvos, tik smūgių kalbą ir supranti, 
kaip asilas. 


DROMIJUS IŠ EFESO 
Aš ir esu asilas. Štai, puikiai matyti iš mano 
ištemptų ausų. Iarnauju jam nuo pat savo gimimo 
iki šios akimirkos ir nieko iš jo rankų už savo 
tarnystę nesu gavęs, tik smūgius. Kai man šalta, 
jis mane sušildo mušdamas. Kai karšta, atvėsina 
daužydamas. Kai užmiegu, mane pažadina 
smūgiai. O man atsisėdus, pastato niuksai. 
Mušimu esu palydimas pro duris iš namų ir 
sutinkamas namo sugrįžęs. Nešiojuos smūgius 
ant savo pečių, kaip elgeta tamposi savo vaikį. 
Ir, manau, kai jis mane suluošins, teks man eiti 


lydimam smūgių nuo durų prie durų. 

ANTIFOLAS IŠ EFESO 


Eime, pasitiksime, mano žmona ateina. 
Įeina Adriana, Lučiana, Kurtizanė ir Pinčas. 


DROMIJUS IŠ EFESO 
Ponia, respice finem, atminkit savo galą, arba 
veikiau, kaip pranašauja papūga: „Saugokis 


virvagalio.' 


ANTIFOLAS IŠ EFESO 


Ar nesiliausi pliauškęs? 
Muša jį. 


KURTIZANĖ 


Na, argi jūsų vyras ne pamišęs? 


ADRIANA 
Kaip rodo jo šiurkštumas - jūs teisi. 
Gerasis Pinčai, daktare, grąžinkit 
Jam protą, darot stebuklus, žinau, 


Atlyginsiu jums dosniai, kiek tik prašot. 


LUČIANA 


Koks žvilgsnis jo tūžmingas ir baisus! 


K LAIDE KOMEDIJA 


KURTIZANĖ 


Pažvelkit, kaip iš jaudulio jis purtos! 


PINČAS 


Prašyčiau ranką — paklausysiu pulso. 


ANTIEOLAS IŠ EFESO 


Stai jums ranka — pačiuopsiu ausį. 
Trenkia jam. 


PINČAS 
Šėtone, šį nelaimėlį apsėdęs, 
Liepiu, pakluski mano šventai maldai 
Ir grįžk į savo karaliją tamsią. 


Išeik greičiau, vardu visų šventųjų! 


ANTIEOLAS IŠ EEESO 


Nurimk, kvailių žyny, aš nepamišęs! 


ADRIANA 
Deja, deja, ak, iškankinta siela! 


ANTIFOLAS IŠ EFESO 
O parsidavėle! Tikriausiai čia 
Tavieji užsakovai? Ar ne šis 


Bičiulis skruostais iš šafrano šiandien 

Manuos namuos vaišinosi ir šventė? 


O man kaltai užšautos durys buvo? 


ADRIANA 
Ak, pietavai namie juk, Dievas regi, 
Ir jei juose palikęs būtum, vyre, 


Išvengęs būtum gėdos šios ir šmeižto. 


ANTIEOLAS IŠ EFESO 


Aš pietavau namie? Teisybė, mulki? 


DROMIJUS IŠ EFESO 


Teisybės dėlei, nepietavot pone. 


ANTIFOLAS IŠ EFESO 


Ar man panosėj durų neužšovė? 


DROMIJUS IŠ EFESO 


Tikrai duris panosėj jums užšovė. 


ANTIFOLAS IŠ EFESO 


Ar ji pati neapšaukė manęs? 


DROMIJUS IŠ EFESO 


Pati jus apšaukė, be abejonės. 


KLAIDŲ KOMEDIJA 


ANTIFEOLAS IŠ EFESO 
Ar jos virėja neišplūdo bjauriai 


Manęs, ar nesišaipė? 


DROMIJUS IŠ EFESO 


Vestalė stalo šaipėsi ir plūdo. 


ANTIEOLAS IŠ EFESO 


Ar aš įniršęs nelėkiau iš ten? 


DROMIJUS IŠ EFESO 
Prisiekiu, lėkėt, šonkauliais paliudyt 
Galiu - jie jūsų rūstį puikiai mena. 


ADRIANA 


Ar tinka pataikaut jam šiom paikystėm? 


PINČAS 
Į naudą. Šis vyrutis traukia natą 


Tą pačią kaip ir jis — ir taip ramina. 


ANTIFOLAS Iš EFESO (žmonai) 


Suimt mane auksakalį primokei. 


ADRIANA 
O varge! Tau per Dromijų skubiausiai 
Siunčiau, kad išsipirktum, pinigų. 

DROMIJUS IŠ EFESO 
Ar per mane? Matyt, širdy vien troškot, 


Bet, pone, man ji nedavė nė grašio. 


ANTIEOLAS IŠ EFESO 


Ar kapšo tu pas ją nėjai? 


ADRIANA 


Atėjo ir tikrai jį gavo. 


LUČIANA 
Galiu paliudyt, tai tiesa. 


DROMIJUS IŠ EFESO 
Paliudys virvininkas, Dievas regi, 


Mane nupirkt vien virvės siuntėt. 


PINČAS 
Abu pamišę — tarnas ir jo ponas, 
Regiu, išbalę, ponia, ir paklaikę, 
Juos reikia surištus tamsoj guldyti. 


ANTIFOLAS IŠ EFESO (Adrianai) 
Kodėl duris užšovei man, sakyki? 


(Dromijui) 


O tu ko kapšo pinigų krataisi? 


K LAIDE KOMEDIJA 


ADRIANA 


Aš durų, mielas vyre, neužšoviau. 


DROMIJUS IŠ EFESO 
O aš, mielasis pone, kapšo negavau, 


Bet nemeluosiu, mums duris užšovė. 


ADRIANA 


Bjaurus veidmaini, dvigubai meluoji. 


ANTIFOLAS IŠ EFESO 
Veidmaine pasileidus — viskas melas, 
Ką pritauškei, su šia šutve suėjus, 
Kad šitaip niekšiškai mane išjuoktum. 
Bet aš nagais akis tau iškabinsiu 


Už norą šį regėti mano gėdą. 
Įeina trys ar keturi ir taikosi jį surišti. Jis priešinasi. 


ADRIANA 


Suriškit jį! Neleiskit prie manęs! 


PINČAS 
Pagalbos! Turi galios nelabasis! 


LUČIANA 
Ak, vargšas, perbalęs, liguistas! 

ANTIFOLAS IŠ EFESO 
Ar norit nužudyt mane? Ei, sarge, 
Juk tavo kalinys esu, nejaugi 


Iš jų manęs neatsiimsi? 


PRIEVAIZDAS 
Paleiskit, ponai, jį, 


Jis mano kalinys — aš jo neatiduosiu. 


PINČAS (rodo į Dromijų) 


Suriškit šitą — jis taip pat pamišęs. 
Vyrai mėgina surišti Dromijy. 


ADRIANA 
Ak, prievaizde nelemtas, ką darai? 
Ar miela tau žiūrėt, kaip šis vargšelis 


Save gėdingai žemina ir trypia? 


PRIEVAIZDAS 
Jis mano kalinys, jei jį paleisčiau, 


Pačiam man tektų sumokėt jo skolą. 


ADRIANA 
Tave nuo prievolės šios išvaduosiu, 
Pas jo kreditorių man kelią rodyk, 


Skolos kiek, sužinojus, apmokėsiu. 


K LAIDTDEĘẸE ROMEDIJ]JA 


O jūs, mielasis daktare, namo 


Parveskit mano poną. Ak, nelaimė! 


ANTIFOLAS IŠ EFESO 


Tai tu nelaimė, kekše! 


DROMIJUS IŠ EFESO 


Dėl jūsų ir mane surišo, pone. 


ANTIFOLAS IŠ EFESO 


Tylėk, kvaily! Kam siutini mane? 


DROMIJUS IŠ EFESO 
Ar norit būti surištas už nieką? 
Sėliokit, pone, rėkit „Velnias!“ 


LUČIANA 


Apsaugok Dieve, vargšai kliedi! 


ADRIANA 


Na, veskit jį. Eime kartu, Lučiana. 
Visi išeina, išskyrus Adrianą, Lučianą, Prievaizdą 
tr Kurtizanę. 


Kreipiasi į Prievaizdą. 


Kieno paliepimu jis areštuotas? 

PRIEVAIZDAS 
Auksakalio. Toks Andželas. Pažįstat jį? 


ADRIANA 
Pažįstu. Kiek skolos jam? 


PRIEVAIZDAS 


Dukarais dvi šimtinės. 


ADRIANA 
Už ką gi? 


PRIEVAIZDAS 


Už vėrinį, kurį užsakė ponas. 


ADRIANA 


Na taip, užsakė man, bet dar negavo. 


KURTIZANĖ 
Įsiutęs baisiai jūsų vyras šiandien 
Įpuolė pas mane ir mano žiedą 
Nutraukė — jį ant piršto tebemūvi — 


Paskui su vėriniu jį sutikau netrukus. 


K LAIDŲ KOMEDIJA 


ADRIANA 
Galbūt, bet vėrinio dar neregėjau. 
Vesk, sarge, pas auksakalį mane. 


Man knieti sužinoti visą tiesą. 


Įeina Antifolas iš Sirakūzų su apnuoginta rapyra 


tr Dromijus iš Sirakūzų. 


LUČIANA 


O Dieve! Jie ištrūko! 


ADRIANA 


Ateina su apnuogintais kardais! 


Pagalbos kvieskime, kad vėl surištų. 


PRIEVAIZDAS 


Nėra ko laukti, kad nudurtų, bėgam. 


Visi išeina, išskyrus Antifolą iš Sirakūzų 
ir Dromijų iš Sirakūzų. 


ANTIFOLAS IŠ SIRAKŪZŲ 


Matau, kad kardo raganos šios baidos. 


DROMIJUS IŠ SIRAKŪUŪZŲ 


Net ta, kur peršas į žmonas jums, bėga. 

ANTIFOLAS IŠ SIRAKČZŲ 
Eime „Kentauran', pasiimsim daiktus, 


Kad saugūs atsidurtume laive, tetrokštu. 


DROMIJUS IŠ SIRAKŪZŲ 
Paklausykit manęs, pernakvokime šiąnakt čia, jie 
tikrai mums nepadarys jokios skriaudos, juk pats 
matėt, visi kalba su mumis mandagiai, 
duoda pinigų. Man rodos, čia tokie mieli 
žmoneliai, kad, jei ne tas pamišęs mėsos kalnas, 
reikalaujantis manęs į vyrus, tikriausiai būčiau 


linkęs čia amžiams pasilikti ir tapti burtininku. 


ANTIFOLAS IŠ SIRAKŪZŲ 
Net ir už visą miestą čia nakvoti 


Nepasilikčiau — kuo greičiau į laivą. 


VEIKSMAS 


I scena 2897 


Gatvė priešais vienuolyną. 


Įeina Antras pirklys ir Andželas. 


ANDŽELAS 
Atleiskite, kad per mane užgaišot, pone, 
Bet vėrinį daviau jam, patikėkit, 


Nors jis begėdiškiausiai šitai neigia. 


ANTRAS PIRKLYS 


O kaipgi žiūrima į jį mieste? 


ANDŽELAS 
Čionai jam pagarbą didžiausią rodo, 
Pasitiki be galo, pone, myli. 
Mieste su juo nieks lygintis negali. 


Jo žodis - buvęs man geriausias laidas. 


ANTRAS PIRKLYS 


Tyliau, man rodos, jis ateina. 


Įeina Antifolas iš Sirakūzų ir Dromijus iš Sirakūzų. 

ANDŽELAS 
Na taip — su vėriniu tuo pat ant kaklo, 
Kurį turįs niekingai išsigynė. 
Šalia pabūkit, šnektelsiu su juo. 
Nustebinot mane, senjore, kam gi 
Užtraukėt gėdą man, bėdos pridarėt? 
Ir pats prisišaukėt nešlovę bjaurią, 
Viešai prisiekęs, kad negavot to, 
Ką atvirai dabar ant kaklo dėvit. 
Lyg maža gėdos, melo ir kalėjimo, 
Dar mano dorą draugą sugaišinot — 
Bures jis būtų jau seniai pakėlęs, 
Jei ginčo mudviejų nebūtų buvę. 


Juk vėrinį daviau jums — nepaneigsit? 


ANTIFOLAS IŠ SIRAKŪZŲ 


Taip, rodos, davėt - kam gi neigti? 


ANTRAS PIRKLYS 


Ne, neigėt, pone, ir atsižadėjot. 


ANTIFOLAS IŠ SIRAKŪZŲ 


Neigiau? Atsižadėjau? Kas girdėjo? 


KLAIDŲ KOMEDIJA 


ANTRAS PIRKLYS 
Žinai, kad savo ausimis girdėjau. 
Turėtum gėdos. Gaila, kad trypi 
Tą pačią žemę, kur dorieji vaikšto. 


ANTIFOLAS IŠ SIRAKŪZŲ 
Kaip niekšiškai apkaltinai mane, 
Apginsiu savo garbę tuojau pat, 


Jei drįsi mano iššūkį priimti. 
Jie išsitraukia kardus. 


Įeina Adriana, Lučiana, Kurtizanė ir kiti. 


ADRIANA 
Nelieskit jo, ak, liaukitės, dėl Dievo, 
Pamišęs jis, kas nors atimkit kardą. 


Suriškit Dromijų, parveskit juos namo. 


DROMIJUS IŠ SIRAKŪZŲ 
Dėl Dievo, pone, bėgam, matot namą? 


Ten vienuolynas, slepiamės — nes žūsim. 


Antifolas iš Sirakūzų ir Dromijus iš Sirakūzų 


pasislepia vienuolyne. Įeina abatė Emilija. 

EMILIJA 


Prašau ramybės! Ko čia sugarmėjot? 


ADRIANA 
Atėjom mano vargšo vyro — protą 
Praradęs jis, įleiskit mus, surišim 


Ir gydytis namo išsyk jį vesim. 


ANDŽELAS 


Žinojau, kad jisai ne viso proto. 


ANTRAS PIRKLYS 


Apgailestauju kardu jam grasinęs. 


EMILIJA 


Kiek laiko šis žmogus apsėstas šitaip? 


ADRIANA 
Paniuręs, liūdnas buvo šią savaitę, 
Irzlus — kitoks nei kada nors anksčiau. 
Bet ligi šios dienos taip smarkiai griebęs 


Joks priepuolis nebuvo mano vyro. 


EMILIJA 
Gal jūroje nuskendo daug jo turto? 
Ar draugas mirė? Gal sukurstė akys 


Jį pasiduoti neteisėtai meilei? 


K LAIDE KOMEDIJA 


Ši nuodėmė neaplenkia jaunuolių, 
Kurie panūsta valią žvilgsniui duoti. 
Kuri iš šių bėdų jį bus ištikus? 


ADRIANA 
Kad nė viena, nebent paskutinioji, 


Viliot jį iš namų bus meilė ėmus. 


EMILIJA 
Už tai derėjo barti jį. 
ADRIANA 


Na, kad bariau. 


EMILIJA 


Matyt, per švelniai. 


ADRIANA 
Kiek leido man kuklumas. 


EMILIJA 


Turbūt negirdint niekam? 


ADRIANA 


Ne, ir viešai. 

EMILIJA 


Tikriausiai nedažnai? 


ADRIANA 
Bendravom, pasakysiu, mudu šitaip: 
Trukdžiau jam priekaištais miegoti lovoj, 
Trukdžiau jam priekaištais pietaut prie stalo, 
Vien temą šią mums dviese likus kėliau, 
Ir grįždavau prie jos dažnai draugijoj. 


Nuolat prikaišiojau, koks jis netikęs. 


EMILIJA 
Na, štai dėl to jam protas ir pakriko. 
Riksmai nuodingi moters pavydžios 
Greičiau nei šuo pasiutęs mirtį neša. 
Regiu, jį keikdama trikdei jam miegą? 
Dėl to jis sveiką nuovoką prarado. 
Sakai, jam priekaištais vis sūdei maistą? 
Jei valgai neramus, tai kenkia skrandžiui, 
Dėl to sukyla karštinė ugninga, 
O karštinė ši — proto užtemimui lygi. 
Sakai, jam pramogas šauksmais užtemdei? 
Jei mielo poilsio neduota, kas gi 
Telieka? Vien tik liūdesys niūrus ir pilkas, 
Negailestingos nevilties gentainis, 
O iš paskos jam veržias pulkas piktas 


Blyškių gyvenimo nuodų - negalių. 

Netekęs miego, pramogų ir maisto 
Žmogus bet koks pamištų ar žvėris. 
Manau, pavydas kaltas, ne kas kitas, 
Kad tavo vyras be galvos paliko. 


LUČIANA 
Ak, ji tik švelniai visad priekaištavo, 
Nors niekšiškai jisai savavaliavo. 


Nejau neprieštarausi, Adriana? 


ADRIANA 
Jos žodžiai man savigraužą sukėlė. 


Greičiau išveskit jį, gerieji žmonės. 


EMILIJA 


Ne, niekas neįžengs į šiuos namus. 


ADRIANA 


Tada tarnams jį liepkite išvesti. 


EMILIJA 
Na ne, jis prieglobstį atrado šičia, 
Ir bus jame saugus nuo jūsų gniaužtų, 
Kol vėl jam sveiką protą sugrąžinsiu 


Ar pripažinsiu triūsą esant bergždžią. 


122 Woi I f! i a m S h a k e s p e 


ADRIANA 
Aš vyru rūpinsiuos, jam būsiu slaugė, 
Jį gydysiu — man pareigos taip liepta, 
Viena susidorosiu — be pagalbos, 


Todėl namo jį leiskit parsivesti. 


EMILIJA 
Ne, palūkėki, niekur jo neleisiu, 
Kol žinomų man priemonių neskirsiu: 
Šventų maldų, piliulių, tepalų, 
Kad sveikas vėlei kaip anksčiau jis taptų. 
Taip elgtis mano įžadai prisako, 
Gailestingumo ordino taisyklės. 


Todėl vieta jam čia, o tu keliauki. 


ADRIANA 
Be vyro nežadu nė pajudėt iš vietos, 
O jūsų šventenybei nederėtų 
Atskirti šitaip vyrą nuo žmonos. 


EMILIJA 


Nurimk ir eik namo — paliks čia vyras. 
Išeina. 


LUČIANA 


Akiplėšą šią hercogui paskųsk. 

ADRIANA 
Eime, prie kojų jam parpulsiu 
Ir nesikelsiu, kol raudom išmelsiu 
Jo prielankumo, kad ateitų šičia 


Ir vyrą iš vienuolių išvaduotų. 


ANTRAS PIRKLYS 
Dabar, regiu, bemaž jau penkios, taigi 
Tuoj hercogas keliu šiuo pats praeis — 
Į slėnį sielvarto, kurs bausti skirtas 


Nelaimėlius, — už vienuolyno griovio. 


ANDŽELAS 
Ir kokiu gi tikslu? 


ANTRAS PIRKLYS 
Mat gerbiamas pirklys iš Sirakūzų 
Į įlanką atplaukęs šią, deja, 
Statutą miesto pažeidė — už tai 
Bausmė viešai nukirsdint jam skirta. 


ANDŽELAS 


O štai ir jie, eime pasižiūrėti. 


LUČIANA 
Kol vienuolyno nepraėjo, pulk ant kelių. 

Įeina hercogas Solinas su palyda, vienplaukis 


Egeonas, budelis ir sargyba. 


HERCOGAS SOLINAS 
Darkart viešai visiems prašau paskelbti: 
Jei sumokėtų sumą šią už jį 


Kas nors, jis liktų gyvas - mums tai rūpi. 


ADRIANA. 
O hercoge, meldžiu abatę suvaldyti. 


HERCOGAS SOLINAS 
Ji - moteris garbinga ir dora, 


Aš netikiu, kad tau pakenkus būtų. 


ADRIANA 
Prašyčiau išklausyti. Mano vyras, 
Antifolas, kurį, kaip išmintingai 
Man patarėte, priėmiau kaip savo 
Pačios ir visko, ką turiu, valdovą, 
Nelemtą dieną šią prarado protą. 
Pagautas priepuolio siaubingo ėmė 
Lakstyti gatvėm su tarnu podraug, 
Tokiu pačiu pamišusiu. Miestiečiams 
Ramybę drumstė jiedu, šėlo, veržės 
Į jų namus ir čiupo viską: žiedus, 


Apyrankes, kas tik bepročiams miela rodės. 

Liepiau surišt jį ir namo parvesti, 

O aš jo tūžmasties sukeltą žalą 
Atlyginti tai šen, tai ten skubėjau. 
Tačiau staiga — mįslė, kaip jam pavyko — 
Jis nuo sargų, jam priskirtų, pabėgo. 

Kai tuos pamišėlius ir vėl sutikom, 

Jie puolė nuožmiai mums kardais grasinti 
Ir vyt šalin, tad sukvietėm pagalbos 

Ir pamėginome surišt dar kartą. 

Tada įpuolė jiedu vienuolijon, 

O mes - juos vytis, bet duris užšovė 
Abatė mums ir užginė įeiti 

Vidun nei vyro išsivest neduoda. 

Todėl, šviesybe, liepkit jį paleisti 


Ir perduot mūsų rūpesčiui ir slaugai. 


HERCOGAS SOLINAS 
Kadai tarnavo tavo vyras uoliai 
Kariuomenėje mano, ir tą dieną, 
Kai skyrei jam vienam vedybų guolį, 
Daviau tau kunigaikščio žodį, 
Kad jums padėsiu visad, kuo galėsiu. 
Nueikit, ei, kas nors prie vienuolyno 
Pakviest abatės — reikalą šį noriu 


Išspręst, ir tik tada toliau judėsim. 


Įeina tarnas. 

TARNAS 
Pavojus, ponia, gelbėkitės, ponia! 
Ištrūko laisvėn mano šeimininkas, 
Visas tarnaites iš eilės prikūlė, 
Surišo daktarą ir su tarnu jam barzdą 
Nuodėguliais sumanė svilint — rūkti 
Tuoj ėmė ši, o tiedu semia purvą 
Ir lieja kibirais, gesina plaukus. 
Tuo tarpu daktarą kantrybės moko 
Manasis šeimininkas, o jo tarnas 
Kaip kokį kvailį žirklėm remžia bjauriai. 
Jei tuojau pat pagalbos nepasiųsit, 
Žiniuonį, dievaži, jie nugalabys. 


ADRIANA 
Nuuilk, kvaily! Tai melas — jiedu šičia, 


Ir tavo šeimininkas, ir jo tarnas. 


TARNAS 
Prisiekiu galva, nemeluoju, ponia, 
Pamatęs juos, dar kvapo neatgaunu. 
Jis šaukia jus ir graso, jei sučiupsiąs, 


Nusvilinsiąs ir subjaurosiąs veidą. 
Pasigirsta riksmai už scenos. 


Klausykite! Tai jis! Skubėkit, bėkit! 

HERCOGAS SOLINAS 


Ateikite arčiau. Sargyba - ginklus! 


ADRIANA 
Tai mano vyras, varge! Nagi, regit, 
Tai čia, tai ten jis randas lyg iš niekur, 
Vos ką tik vienuolynan jį įvijom, 


O štai jis šičia — nieko nesuprasi. 
Įeina Antifolas iš Efeso ir Dromijus iš Efeso. 


ANTIFOLAS IŠ EFESO 
Garbusis hercogai, šaukiuos teisybės! 
Už tai, kad į karus kadai lydėjau, 
Gyvybę gelbėjau randais nusėtas, 
Už kraują, gausiai dėl tavęs pralietą, 


Meldžiu man dovanoti teisingumą. 


EGEONAS 
Jei baimė mirt neatėmė man proto, 


Regiu Ancifolą čia, savo sūnų. 


ANTIFOLAS IŠ EFESO 
Maldauju teisingumo, kunigaikšti. 
Ši moteris, man tavo nuskirta, 
Mane paniekino, užtraukė gėdą, 


Baisiausiai įžeidė, net apsakyt sunku, 

Kiek blogo man begėdiškai padarė, 


Šiandieną bjauriai užsipuolus. 


HERCOGAS SOLINAS 
Papasakok - ir rasi teisingumą. 


ANTIFOLAS IŠ EFESO 
Namų duris man, hercoge, užšovus, 


Pati ji su meilužiais ištvirkavo. 


HERCOGAS SOLINAS 


O nuodėmė! Teisybė, moteriške? 


ADRIANA 
Ne, hercoge, su juo ir seserim 
Drauge pietavom šiandien, dievaži, 


Apkaltinta esu jo neteisingai. 


LUČIANA 
Lai neregėsiu aš dienos šviesos, 


Lai nežinosiu miego — ji teisi. 


ANDŽELAS 
Ak, priesaikauja melagingai jodvi! 


O kaltinantis jas beprotis nemeluoja. 

ANTIFOLAS IŠ EFESO 
Žinau, senjore, ką kalbu, puikiausiai. 
Nei vyno svaigulys man protą temdo, 
Nei jaukia galvą tūžmastis — nors patį 
Išminčių įžeidimai šie priblokštų. 
Manęs pietaut ši moteris neleido, 
Namų duris užtrenkus — tai paliudyt 
Auksakalys galėtų, jei nebūtų 
Dabar su ja išvien, jis viską matė. 
Tada man vėrinį atnešt į „Ežį“ 
Pasižadėjo, kur pieraut ketinom 
Su Baltazaru. Laukęs nesulaukęs 
Jo leidaus pats ieškoti ir drauge 
Su šiuo senjoru sutikau jį gatvėj. 
Ir man auksakalys melagis ėmė 
Prisiekinėt, neva aš prekę gavęs, 
Nors puikiai žino jos nedavęs, betgi 
Už skolą tariamą mane suimti 
Prisakė pareigūnui — paklusau 
Ir tarną pasiunčiau namo dukatų, 
Bet grįžo tas be jų. Įkalbinėti 
Tuomet gražiuoju prievaizdą bandžiau 
Drauge su manimi namo nueiti. 
O pakeliui sutikom mano žmoną, 
Jos seserį ir tuntą bendrų jųjų. 
Jie vedės tokį Pinčą, liesą sukčių, 
Išalkėlį, paliegėlį, būrėją, 


Nudriskėlį, žonglierių, šarlataną, 
Įdubakį lavoną gyvą, niekšą, 

Ir šis bjaurus kenkėjas, patikėkit, 
Apsimetė žyniu — man čiuopė pulsą 
Ir žvelgė į akis. Paskui, nutaisęs 
Rimtų rimčiausią veidą, kad suriko, 
Neva apsėstas aš esu ir šoko 

Visi jie rišt mane, namo nuvilko 

Ir įmetė į tamsų rūsį, tarną — 

Taip pat įritino. Nelaukęs nieko 
Dantim ėmiau kramtyrt ir traukyt pančius, 
Kol laisvę atgavau ir čia atbėgęs 
Malonės jūsų štai prašau — atlygint 
Už skriaudą ir patirtą didžią gėdą. 


ANDŽELAS 
Valdove, aš taip pat galiu paliudyt — 


Namo pietaut jo niekas neįleido. 


HERCOGAS SOLINAS 


Bet vėrinį, sakai, esi jam davęs? 


ANDŽELAS 
Esu, valdove, — jam čionai atbėgus 


Visi jį segint vėrinį regėjo. 

ANTRAS PIRKLYS (Antifolui) 
Be to, prisiekt galiu, aš pats girdėjau, 
Kaip pripažinot vėrinį atgavęs, 
Nors miesto aikštėje karštai tai neigėt. 
Todėl prieš jus ir kardą išsitraukiau, 
O jūs į vienuolyną puolėt slėptis, 
Ir tai, kad pasirodėt vėl — stebuklas! 


ANTIFOLAS IŠ EFESO 
Kaip gyvas nebuvau šiam vienuolyne 
Ir jūs man kardu niekad negrasinot, 
Ir vėrinio nesu regėjęs, Dieve, 


Padėk man, kalbate visi netiesą. 


HERCOGAS SOLINAS 
Na, ir keista kebeknė susipynė! 
Matyt, visus jus Kirkė pavaišino. 
Kad įlėkė jisai į vienuolyną, 
Tenai ir slėptųs, jei pamišęs būtų, 
Savęs negintų taip ramiai. (Adrianai) Sakai, 
Namie pietavo jis? Bet šitai neigia 


Auksakalys. (Dromijui) O tu ką pasakysi? 


DROMIJUS IŠ EFESO 


Jisai su ja „Ežy“ pietavo šiandien. (Rodo į kurtizanę) 

KURTIZANĖ 


Na taip, ir mano žiedą nusičiupo. 


ANTIEOLAS IŠ EFESO 


Taip, hercoge, šį žiedą ji man davė. 


HERCOGAS SOLINAS 


Ar jį matei įbėgantį į vienuolyną? 


KURTIZANĖ 


Mačiau, valdove, taip, kaip jus regiu. 


HERCOGAS SOLINAS 
Keistų keisčiausia. Kvieskite abatę. 


Visi pamišę esat ar klejojat. 
Kažkas iš palydos nueina pakviesti abatės. 


EGEONAS 
Valdove didis, leisk man tarti žodį. 
Bičiulį čia matau, kuriam pavyktų 


Galbūt mane išpirkti ir išgelbėt. 


SOLINO HERZOGAS 


Kalbėk nevaržomai, sirakūzieti. 

EGEONAS 
Juk tu vardu Antifolas, teisybė? 


O šičia Dromijus — iš prieraišių tarnų? 


DROMIJUS IŠ EFESO 
Buvau prieš valandą jo prieraišusis, 
Bet, ačiū Dievui, perkando jis pančius 


Ir štai dabar aš atrištasis, pone. 


EGEONAS 


Be abejo, mane atminsit judu. 


DROMIJUS IŠ EFESO 
Į jus pažvelgę, atrmenam save — 
Mat ką tik buvom surišti ir patys. 


Ar jūs ne Pinčo pacientas, pone? 


EGEONAS (Antifolui) 
Kodėl gi į mane keistai šnairuoji? 


Juk mes pažįstami puikiausiai. 


ANTIFOLAS 
Lig šiol kaip gyvas jūsų neregėjau. 


EGEONAS 
Ak, sielvartas mane pakeitęs bus 


Nuo pastarojo karto, kai sutikę 

Viens kitą buvom. Gal ranka kaulėta, 
Paklusęs valandoms kruopščioms, iškraipė 
Neatpažįstamai man veidą laikas. 


Bet negi nepažįsti mano balso? 


ANTIEOLAS IŠ EFESO 


Ir balso nepažįstu. 


EGEONAS 


Ir tu neatpažįsti, Dromijau? 


DROMIJUS IŠ EFESO 


Ir aš neatpažįstu, pone. 


EGEONAS 


Juk atpažįsti — nė neabejoju. 


DROMIJUS IŠ EFESO 
Aha, pone, nė neabejoju, kad neatpažįstu, o kai tik 
žmogus ką nors neigia, privalote juo tikėti. 


EGEONAS 
Nė balso nepažįsta! Piktas laike, 
Nejaugi per septynerius metus 
Trumpus man šitaip sudarkei liežuvį, 


Kad net vienintelis sūnus negali 

Pažint bėdų sugniaužto tėvo balso? 
Bet nors žiemų dulksna godi suraižė 
Man veidą plaudama gyvybės syvus 

Ir kraujas gysloj kiekvienoj užšalo, 
Gyvenimo nakty manoj dar likę 
Krislelis atminties, dar blausiai šviečia 
Žibintai gęstantys ir menkas garsas 
Apkurtusioms ausims iš tolo girdis — 
Visi žili šie liudytojai sako, 

Ir apsirikt čia neglėčiau niekaip, 


Kad tu Antifolas, sūnus man, būsi. 


ANTIEOLAS IŠ EFESO 


Aš tėvo niekada nesu regėjęs. 


EGEONAS 
Juk Sirakūzuose, berniuk, atminki, 
Išskyrė prieš septynerius metus 
Likimas mus, o gal droviesi tėvą 


Pažinti ištiktą bėdos, sūneli? 


ANTIFOLAS IŠ EFESO 
Ir hercogas, ir šiam mieste kiekvienas 
Mane pažįsta ir paliudyt gali, 
Kad Sirakūzų niekad neregėjau. 

HERCOGAS SOLINAS 
Na taip, sirakūzieti, jam globėjas 
Aš du dešimtmečius buvau ir niekad 
Per laiką šį jisai į Sirakūzus 
Nėra įkėlęs kojos, — tau senatvė 


Ir negandos, matyt, klaidina protą. 


Įeina Emilija, Antifolas iš Sirakūzų ir Dromijus 


iš Sirakūzų. 


EMILIJA 


Nelaimėlį tau atvedu, valdove. 
Visi susirenka pažiūrėti. 


ADRIANA 


Du mano vyrai? Ar meluoja akys? 


HERCOGAS SOLINAS 
Bus Genijus viens kito kažkuris jų. 
Ir čia tas pats. (Rodo į abu Dromijus) Kas 
iššifruoti gali, 


Kuris tikrasis, o kuris dvasia? 


DROMIJUS IŠ SIRAKŪZŲ 
Aš, pone, Dromijus, šalin jį vykir. 

DROMIJUS Iš EFESO 


Aš, pone, Dromijus, man leiskit likti. 


ANTIFOLAS IŠ SIRAKŪZŲ 


Ar tu čia, Egeone, ar vaiduoklis? 


DROMIJUS IŠ SIRAKŪZŲ 


Senasis ponas! Kas gi jį surišo? 


EMILIJA 
Ak, kad ir kas surišo, aš atrišiu — 
Ir laisvę davus jam, atgausiu vyrą. 
Ar tu tasai, senasis Egeone, 
Kuris kadų kadai turėjo žmoną 
Emiliją vardu, dvynius puikius 
Tau dovanojusią? Kalbėki, nagi, 
Jei tu tas pats senasis Egeonas, 


Aš ta pati Emilija tavoji! 


EGEONAS 
Jei visa tai ne sapnas — tu išties 
Emilija esi. O jeigu taip, sakyki, 
Kur mudviejų sūnus, kuris ant stiebo 


Nelemto su tavim per audrą plaukė? 


EMILIJA 
Mane su juo ir Dromijum įkėlė 
Žvejai iš Epidamno savo valtin. 
Bet juos žūkliai Korinto tuoj pamatė 
Ir atėmė vaikus negailestingai. 
O aš pati likau epidamniečiams. 
Koksai likimas mažutėlių laukė, 


Nenumanau, o mano lemtį regit. 


HERCOGAS SOLINAS 
Ak, štai kur ima pradžią šįrytinė 
Istorija... abu kaip vienas tiedu 
Antifolai ir Dromijai — lyg du 
Vandens lašai, ir dargi josios žodžiai 
Apie nelaimę jūroje... Na taip, 
Čia bus tėvai vaikų, kuriuos likimas 
Mums regint šiandien suvedė netyčia. 


Antifolai, juk tu atvykęs iš Korinto? 


ANTIFOLAS Iš SIRAKŪZŲ 
Ne, pone, aš iš Sirakūzų. 


HERCOGAS SOLINAS 
Pala, paeik į šalį, nebesusigaudau. 


ANTIFOLAS IŠ EFESO 


"Tai aš, valdove, iš Korinto. 

DROMIJUS IŠ EFESO 


Ir aš su juo. 


ANTIFOLAS IŠ EFESO 
Mus į Efesą atvežė garsusis 
Narsuolis Menafonas, jūsų dėdė. 


ADRIANA 


Kuris iš jūsų su manim pietavo? 


ANTIFOLAS IŠ SIRAKŪZŲ 


Tai aš, mieloji ponia. 


ADRIANA 


Arjūs — ne mano vyras? 


ANTIEOLAS IŠ EFESO 


Na ne jau, prieštarauju. 


ANTIFOLAS IŠ SIRAKŪZŲ 
Ir aš taip pat, nors ir vadino vyru 
Jinai mane, o ši žavi dama, 


Sesuo jos, kreipės kaip į brolį. 


Lučianai 

Jei šitai, ką matau girdžiu, ne sapnas, 
Tikiuos jums tąsyk ištartus žodžius 
Tikrovėje patvirtint žygiais. 


ANDŽELAS 


Tai vėrinys, kurį daviau jums, pone? 


ANTIFOLAS Iš SIRAKŪZŲ 


Atrodo, pone, taip, nepulsiu neigti. 


ANTIEOLAS IŠ EFESO 


O jūs mane už jį suimti liepėt? 


ANDŽELAS 


Atrodo, pone, taip, nepulsiu neigti. 


ADRIANA 
Aš pinigų siunčiau jums išsipirkti 


Per Dromijų, bet, rodos, jų negavot? 


DROMIJUS IŠ EFESO 


Na ne, man niekas pinigų nesiūlė. 


ANTIFOLAS IŠ SIRAKŪZŲ 
Tą kapšą su dukatais aš gavau, 
J; Dromijus man atnešė manasis. 


Regiu, sutikom vienas kito tarną, 

Mane palaikė juo (rodo į brolį), o jį - manim, 


Dėl to ir rados visos mūsų klaidos. 


ANTIEOLAS IŠ EFESO 


Siuos pinigus skiriu išpirkti tėvui. 


HERCOGAS SOLINAS 


Nereikia, tavo tėvas laisvas. 


KURTIZANĖ (Antifolui iš Efeso) 


Prašyčiau, pone, man grąžinti žiedą. 


ANTIFOLAS IŠ EFESO 


Stai, prašom. Ačiū už gardžius pietus. 


EMILIJA 
Šviesusis hercoge, maloniai kviečiam 
Į vienuolyną — jums ten apsakysim, 
Ką siuntė išbandyti mums likimas. 
Visus čia susirinkusius mus sekti 
Taip pat kviečiu - juk ši klaidų diena 
Kiekvieną mūsų iškankino, betgi 
Už tai jums su kaupu bus atmokėta. 
Dėl jūsų trisdešimt trejus metus 
Ramybės neturėjau, mano sūnūs, 

Ir tik dabar galiausiai nusimesti 


Šią sunkią naštą nuo pečių galiu. 

Valdove, mano vyre ir vaikai, 
Ir judu, kalendoriai jų gimimo, 
Eime visi drauge į džiaugsmo šventę, 


Po ilgo sielvarto linksmybei metas! 


HERCOGAS SOLINAS 


Visa širdim šią šventę švęsiu! 


Išeina visi, išskyrus Antifolą iš Sirakūzų, 
Antifolą iš Efeso, Dromijų iš Sirakūzų ir 
Dromijų iš Efeso. 


DROMIJUS IŠ SIRAKŪZŲ 


Ar man atnešt iš laivo jūsų daiktus? 


ANTIFOLAS IŠ EFESO 


O ką ten, Dromijau, nunešęs būsi? 


DROMIJUS IŠ SIRAKŪZŲ 


Na tai, ką laikėte „Kentaure“ 


ANTIFOLAS IŠ SIRAKŪZŲ 


Jis taiko man. Aš tavo ponas, Dromijau, 
Eime visi, tegu daiktai palaukia, 
Na, apkabinki brolį, pasidžiauki. 


Abu Antifolai išeina. 

DROMIJUS IŠ SIRAKŪZŲ 
Virtuvėje pas tavo šeimininką 
Tokia storulė dirba — ji perpiet 
Šiandieną vos neiškepė manęs, 
Sumaišius su tavim. Dabar ji bus 


Sesuo man —- ne Žmona. 


DROMIJUS IŠ EFESO 
Tu man tarytum veidrodis, ne brolis, 
Pagal tave regiu esąs dailus jaunuolis, 


Na, einam pažiūrėti šventės? 


DROMIJUS IŠ SIRAKŪZŲ 


Tu pirmas, pone, tu vyresnis. 


DROMIJUS IŠ EFESO 


Tai klausimas — bet kas gi žino? 


DROMIJUS IŠ SIRAKŪZŲ 


Išmesim burtą, o kol kas ženk pirmas. 


DROMIJUS IŠ EFESO 
Ne, štai kaip bus: į šį pasaulį mudu 
Atėjome kaip broliai, tad ir liko 


Mums žengti ne vora, o viens prie kito. 


Išeina. 

PRIAMAS, Trojos karalius 

Jo sūnūs: 

HEKTORAS 

TROILAS 

PARIS 

DEIFOBAS 

HELENAS 

MARGARELONAS, nesantuokinis Priamo sūnus 
Trojos vadai: 

ENĖJAS 

ANTENORAS 

KALCHAS, Trojos žynys, graikų šalininkas 
PANDARAS, Kresidos dėdė 
AGAMEMNONAS, graikų karvedys 
MENELAJAS, jo brolis 

Graikų vadai: 

ACHILAS 


AJAKSAS 

ULISAS 

NESTORAS 

DIOMEDAS 

PATROKLAS 

TERSITAS, subjaurotas, nepadorus graikas 

ALEKSANDRAS, Kresidos tarnas 
TROILO tarnas 
PARIO tarnas 
DIOMEDO tarnas 
ELENA, Menelajo žmona 
ANDROMACHĖ, Hektoro žmona 
KASANDRA, Priamo duktė, pranašė 
KRESIDA, Kalcbo duktė 
Trojos ir graikų kareiviai, tarnai 


Veiksmo vieta — Troja ir graikų stovykla 


Angelica Kauffman, „Troilas ir Kresida" piešinys, 1789 (V veiksmas, II scena) 

Įeina žvangantis šarvais Prologas. 


PROLOGAS 
Štai plyti Troja. Į Atėnų uostą 
Išdidūs ir užrūstinti valdovai 
Iš Graikijos salų laivyną gausų 
Sutraukė, apginklavo ir kovon 
Išplaukia šešiasdešimt devyni 
Karūnom vainikuoti princai, 
Iš įlankos Atėnų jie pasuko 
Į Frigiją prisiekę galą Trojai, 
Kurios pily iš Menelajo pagrobta 
Žmona su palaidūnu Pariu miega. 
Štai karo priežastis — tai Elena. 
Jie plaukia į Tenedo salą. Ir laivai 
Krantan įgrimzdę meta karo krovą. 
Dar mūšio neragavę, graikai žvalūs 
Laukuos Dardano stato stovyklas 
Erdvias, o Trojos sūnūs skląsčiais 
Ir sankabom sunkiom sutvirtins 
Tuoj Priamo miesto šešerius vartus: 
Dardano, Timbrijos, Helijaus ir Četo, 
Trojėnų ir Antenoridų. Auga nekantra, 
Ji kaitina ir graikų, ir trojėnų kraują, 
Pakvipo jau karu. Ir aš, Prologas, 
Čia atėjau sužvanginęs šarvais, 


Kaip mūsų temai dera, jums, žiūrovai, 

Pranešt, — nors plunksna autoriaus nelinkęs 
Pasitikėti, kaip ir aktoriaus balsu, — 

Kad mūsų pjesė, peršokus pirmųjų 
Kautynių sumaištį ir šlovę 

Prasideda nuo vidurio ir tęsia tai, 

K4 jums bylos vaidinimo veiksmai. 
Pritarkit ar pasmerkit, kaip patinka, 


Kovų audroj ir šio, ir to nutinka. 


VEIKSMAS 


I scena 287 


Troja. Priešais Priamo rūmus. 


Įeina Pandaras ir Troilas. 


TROILAS 
Kur mano tarnas? Vėl nusiginkluosiu. 
Ir ko gi man už Trojos sienų kautis — 
Žiauriausias mūšis mano sieloj verda! 
Lai tas, kas valdo savo širdį, veržias 


Kovon, deja, Troilas galios šios neturi. 


PANDARAS 
Ar baigsit pagaliau tą giesmę? 


TROILAS 
Galingi graikai ir, be to, sumanūs, 
Jiems įprastas nuožmumas ir narsa, 
O aš už moters ašarą silpnesnis, 
Už įmygį slopesnis, mulkių mulkis, 
Mažiau narsus negu mergelė naktį 
Ar tuščiagalvis paikas vaikas. 


PANDARAS 
Na, apie tai jau sočiai prikalbėjau. Daugiau 


nesikišiu ir nė piršto nepajudinsiu. Tas, kuris 

geidžia pyrago, turi kantriai palaukti, kol bus 


sumalti miltai. 


TROILAS 


Ar aš nelaukiau? 


PANDARAS 
Taip, laukei, kol bus sumalti miltai, bet reikia dar 
palaukt, kol juos išsijos. 


TROILAS 


Ar aš nelaukiau? 


PANDARAS 
Taip, laukei, kol juos išsijos; bet reikia dar palaukt, 


kol užrūgs tešla. 


TROILAS 


Ir šito kantriai laukiau. 


PANDARAS 
Taip, laukei rūgimo; bet dar reikia iškočioti tešlą, 
suminkyti pyragą, prikaitint krosnį ir iškepti. Be 
to, dar būtina palaukti, kol pyragas atvės, antraip 


nusvilsi lūpas. 

TROILAS 
Pati kantrybė, nors ji deivių deivė būtų, 
Sunkiau nei aš pakeltų tokią kančią. 
Kai prie karališko Priamo stalo sėdžiu 
Ir svajose regiu Kresidą žavią, 


Svajų šių neveju šalin, ak, išdavikas! 


PANDARAS 
Na, vakar vakare ji buvo žavesnė nei kada nors 


anksčiau, už visas moteris dailesnė. 


TROILAS 
Tau pasakyti ketinau - baugu man, 
Kad širdgėlos manos nepastebėtų tėvas 
Ar Hektoras. Kaip sykiais saulė 
Audroj sušvinta — šitaip šypsnį sykiais 
Išspaudžiu, bet, deja, nepermušt dygiai 


Keroto skausmo tariamai saldybei. 


PANDARAS 
O, jei jos plaukai nebūtų kiek tamsesni nei Elenos, 
ką čia ir kalbėti, šių moterų nė neatskirtum. Bet 
ji man giminaitė, todėl, žinoma, negaliu jos girti, 
bet ak, kaip norėčiau, kad kas nors būtų girdėjęs 
ją vakar šnekant... Nemenkinsiu tavo sesers 


Kasandros sąmojo, bet... 


TROILAS 
Ar negirdi, Pandarai, tau sakau, Pandarai, 
Paskendo mano viltys, neskaičiuoki, 
Kiek sieksnių jos į gilumą nugrimzdo. 
Kartoju tau, - beprotiškai Kresidą myliu, 
O tu man vis kalbi: „Ji nuostabi.“ 
Į opą sopulingą man širdy žeri 
Jos veidą, plaukus, eiseną ir balsą; 
Ir nešykšti jai pagyrų vaiskių. 
O, jos ranka balta kaip gulbė, 
Švelnesnė net už gulbinėlės pūką, 
Ir jis, palygint su ranka Kresidos, 
Atrodytų šiurkštus lyg delnas 
Nuvargusio artojo. Širaip man kalbi, 
Vos tik užsimenu, kad aš ją myliu; 
Tačiau tokia šneka tartum durklu 
Man dar labiau draskai žaizdas, užuot 


Mėginęs jas nuskausmint balzamu. 


PANDARAS 
Kalbu tik tiesą. 


TROILAS 


Bet jos visos nepasakai. 

PANDARAS 
Prisiekiu. Daugiau nesikišiu. Lai būna ji tokia, 
kokia yra: jeigu graži, tai tuo jai geriau, o jeigu ne, 
tai priemonės pasigražinti jai visada bus po ranka. 
TROILAS 


Nepyk, Pandarai, ką čia paistai? 


PANDARAS 


Stai kaip man atlyginta už mano triūsą: netekau jos 
prielankumo, netekau tavo prielankumo, laksčiau 


kaip šunelis tarp judviejų, ir še tau padėka. 


TROILAS 


Pandarai, ar pyksti? Ar piktas ant manęs? 


PANDARAS 
Matai, ji man giminaitė, todėl negaliu tvirtinti esant 
ją gražią kaip Elena. Jei mūsų nesietų giminystė, 
sakyčiau, kad net pasninkaudama penktadienį ji ne 
prastesnė už pasipuošusią Eleną sekmadienį, bet 


kas man rūpi? Kas man, lai ji būna net tamsiaveidė 


maurė, man vienas ir tas pats. 


TROILAS 


Ar aš neigiu, kad ji graži? 

PANDARAS 
O man vis tiek, ar neigi, ar neneigi. Ji kvailė, 
kad neišvyko su tėvu, geriau keliautų pas 
graikus, taip jai ir pasakysiu, kai kitąsyk 
susitiksiu. Pakaks, į šitą reikalą nebesikišiu 


ir nieko nenoriu žinoti. 


TROILAS 


Pandarai... 


PANDARAS 
Ir neįkalbinėk. 


TROILAS 


Mielas Pandarai! 


PANDARAS 
Meldžiu, nebekalbėk man apie tai; kaip 
atradau, taip ir paliksiu, ir baigta šneka. 


Išeina. Pasigirsta kovos trimitas. 


TROILAS 
Nutilkite, riksmai, ir baikit klaiką, 
Abipus staugiantys kvailiai. Graži 
Išties turėtų būti Elena, 


Jei ją kasdien nurausvinat krauju. 

Nenoriu kautis dėl tokios dingsties — 
Ji pernelyg menka dėl mano kardo. 
"Tačiau Pandaras... Baudžiate, dievai! 
Kaip dar, be jo, prieisiu prie Kresidos? 
Jis įžeidus ir nepalenkiamas tiek pat, 
Kiek išdidžioji Kresida šalta. 

Sakyk man, Apolonai, Dafnės garbei, 
Kas toji Kresida? O aš? Pandaras? 
Namai jos — Indija; ji - pataluos lyg perlas. 
Tarp jos ir mūs Iljono — vandenynas, 
Aš leidžiuos kaip pirklys kelionėn, 


Pandaras — man vedlys, viltis ir laivas. 


Aidi kovos trimitas. Pasirodo Enėjas. 


ENĖJAS 


Troilai, tu! Kodėl ne mūšyj? 


TROILAS 
Todėl, kad čia aš. Atsakas kaip moters, 
Ir nesiginčysiu — kaip moteris elgiuos. 


Kas naujo šiandien mūšyje, Enėjau? 


ENĖJAS 


Paris grįžo sužeistas. 

TROILAS 


Ir kas jį sužeidė, Enėjau? 


ENĖJAS 


Troilai, Menelajas. 


TROILAS 
Nuleido kraujo Pariui. Ak, juokai, 
Kad Menelajas pakuteno jį ragais. 


Kovos trimitai. 


ENĖJAS 


Klausyk, varžybos šiandien užmiesty neprastos. 


TROILAS 
Jei norai lemtų, būtų ne prastesnės namuose. 


Bet apie užmiestį — ar ten vyksti? 


ENĖJAS 
Kiek įkabindamas skubu. 


TROILAS 
Tai vykime kartu. 


Abu išeina. 

II scena 


Troja. Gatvė. 


Įeina Kresida ir jos tarnas Aleksandras. 


KRESIDA 
Sakyk, kas ten praėjo? 


ALEKSANDRAS 
Hekabė, karalienė, ir Elena. 


KRESIDA 
O kur jos skuba? 


ALEKSANDRAS 
Rytinio bokšto link — 
Atsiveria iš jo aukštybių slėnis — 
Ir mūšio vaizdas. Hektoras, nors visad 
Garsėja kantrumu, įtūžęs šiandien 
Ir Andromachę išbarė, ginklanešiui sušėrė. 
O pars lengvai apsiginklavęs lyg stropus 
Artojas dar prieš saulei tekant 
Išjojo į kautynių lauką — šičia gėlės 
Rasa raudojo it nujausdamos, ko laukt 


Iš Hektoro rūstybės. 


161 


162 


Woa I Il i a m S h a k e s p e a r eè fS 


KRESIDA 
Ir kas jį taip supykdė? 


ALEKSANDRAS 
Pasklido gandas — graikų gretose esąs 


Trojiečių kraujo Hektoro sūnėnas, 


Vardu Ajaksas. 


KRESIDA 


Na, ir kas iš to? 


ALEKSANDRAS 
Jis, kalbama, kaip mūras vyras. 


Iš kojų tokio neišversi. 


KRESIDA 
Bet juk neišversi ir kitų vyrų, nebent šie būtų girti, 
leisgyviai ar neturėtų pačių kojų. 


ALEKSANDRAS 
Šis vyras, ponia, iš daugelio žvėrių perėmė jų 
ypatybes: jis narsus kaip liūtas, šiurkštus kaip 
lokys, lėtas kaip dramblys, tai žmogus, kurio būdą 
gamta taip sumaišė, kad jo narsa pavirto paikyste, o 
paikystė sumišo su nuovoka. Nėra tokios dorybės, 
kurios krislo jame neįžvelgtum, kaip ir nėra tokios 


ydos, kurios dėmė jo netemdyrų. Jis apsiniaukia be 

jokios priežasties ir džiūgauja, kai reikia krimstis. 
Jam viskas duota, bet taip ne į vietas sudėta, kad 
jis — lyg podagros kamuojamas Briarėjas: rankų 
daug, o iš jų jokios naudos, arba žlibis Argas: akių 
daugybė, o nieko neregi. 


KRESIDA 
Bet man šis žmogus kelia tik šypseną, kaipgi jis 
galėjo supykdyti Hektorą? 


ALEKSANDRAS 
Žmonės šneka, kad vakar mūšyje jis kovėsi su 
Hektoru ir partrenkė jį ant žemės, o šis pasijuto 
toks paniekintas ir įžeistas, kad nuo tol nei valgo, 


nei miega. 
Įeina Pandaras. 


KRESIDA 


Kas ten ateina? 


ALEKSANDRAS 
Tai jūsų dėdė Pandaras, ponia. 


KRESIDA 


Hektoras — narsus karys. 

ALEKSANDRAS 


Narsiausias pasaulyj, ponia. 


PANDARAS 
Apie ką kalba? Apie ką kalba? 


KRESIDA 
Labas rytas, dėde Pandarai. 


PANDARAS 
Labas rytas, dukterėčia Kresida. Apie ką šnekat? 
Labas rytas, Aleksandrai. Kaip laikaisi, dukterėčia? 
Kada buvai Iljone? 


KRESIDA 
Šįryt, dėde. 


PANDARAS 
Apie ką gi judu šnekučiavotės, kai atėjau? Ar 
Hektoras jau buvo apsiginklavęs ir išvykęs, kai 


atėjai į Iljoną? O Elena turbūt dar vartės lovoj? 


KRESIDA 


Hektoro jau nebuvo, o Elena tebemiegojo. 


PANDARAS 
Mat kaip, Hektoras anksti pakirdo. 

KRESIDA 


Kaip tik ir kalbėjome, koks buvo įpykęs. 


PANDARAS 


Argi jis buvo įpykęs? 


KRESIDA 
Štai jis taip sako. 


PANDARAS 
Na taip, tiesa, buvo. Žinau ir priežastį. Patikėkit, 
šiandien jis visus priešus lyg dalgiu išguldys. O ir 
Troilas nuo jo neatsiliks, tegu jie pasisaugo Troilo, 


galvą dedu. 
KRESIDA 

K4, jis irgi įniršęs? 
PANDARAS 


Kas, Troilas? Jis dar šaunesnis už Hektorą. 


KRESIDA 
O Jupiteri! Jų ir lyginti negalima. 


PANDARAS 
Ką, negalima lyginti Troilo ir Hektoro? Ar jau 


pažįsti Žmogų, vos jį pamačiusi? 


165 


166 


Woa 1} Il i a m S h a k e s p è a r e 27 


KRESIDA 


O jeigu jau esu jį mačiusi? Ir pažinojau anksčiau? 


PANDARAS 


Na, sakau, Troilas yra Troilas. 


KRESIDA 


Ir aš taip pat sakau, jis, žinoma, ne Hektoras. 


PANDARAS 
Be abejo, tam tikru atžvilgiu ir Hektoras — ne 


Troilas. 


KRESIDA 
Tai tiesa, kalbant apie abu: kiekvienas jų yra pats 


savimi. 


PANDARAS 
Savimi! Deja, vargšas Troilas! Ak, kad jis būtų 


savimi! 


KRESIDA 


Bet juk jis ir yra savimi. 


PANDARAS 


Jei tai būtų tiesa, galėčiau net Indijon pėsčias nueiti. 

KRESIDA 


Vis vien jis ne Hektoras. 


PANDARAS 
Jis yra pats savimi? Ne, nėra. Norėčiau, kad būtų. 
Na, dievai aukštybėse regi, laikas ir gydo, ir žeidžia. 
Ak, Troilas, Troilas! O kad mano širdis plaktų 
jos krūtinėj! Ne, Hektoras niekuo ne geresnis už 


Troilą. 


KRESIDA 
Na, atleiskit. 


PANDARAS 


Jis vyresnis. 


KRESIDA 
Na jau, atleiskit. 


PANDARAS 
Anas dar labai jaunas. O ką gi pasakysi, kai jis 
bus Hektoro amžiaus. Hektoras ir dabar jam 


nusileidžia sumanumu. 


KRESIDA 


O jam ir nereikia svetimo sumanumo, savojo 


per akis. 

PANDARAS 


Ir kitų teigiamų savybių stokoja. 


KRESIDA 


Nesvarbu. 


PANDARAS 


Ir grožiu neprilygsta. 


KRESIDA 


O jam grožio ir nereikia, jis geras toks, koks yra. 


PANDARAS 
"Tu nieko nenusimanai, dukterėčia! Net Elena 
anądien tvirtino, kad Troilas dėl rusvo veido, šito 


neneigiu, na net ne rusvo... 


KRESIDA 


Ne rusvo, bet rusvo. 


PANDARAS 


Na, tiesą sakant, ir rusvo, ir ne rusvo. 


KRESIDA 


Tiesą sakant, ir teisybė, ir neteisybė. 

PANDARAS 


Ji gyrė jo veido spalvą, sakydama, kad ji gražesnė 


nei Pario. 


KRESIDA 


Na, Pario veidui skaistumo netrūksta. 


PANDARAS 
Teisybė. 


KRESIDA 
Vadinasi, Troilo veidas pernelyg jau skaistus. Jeigu 
ji išgyrė jį, tai jo veido spalva gražesnė už Pario, 
vieno veidas skaistus, o kito - dar skaistesnis, 
tiesiog per daug ugningai išliaupsino gražią veido 
spalvą. Elena tokia auksaburnė, kad išgirtų ir 


Troilo varinę nosį. 


PANDARAS 


Prisiekiu, mano galva, Elenai jis patinka labiau 


nei Paris. 


KRESIDA 


Tuomet ji tikriausia lengvabūdė graikė. 

PANDARAS 
Taip, esu tikras, kad jis jai patinka. Anądien priėjo 
prie jo — tas stovi skliautuotoj lango nišoj, nors, 
žinai, jo pasmakrėj vos tris ar keturis plaukelius 


terasi. 


KRESIDA 
Tikrai, nereikia nė aritmetikos, kad juos be vargo 


suskaičiuotum. 


PANDARAS 
Taip, jis labai jaunas, bet ir dabar jau trim svarais 


daugiau už brolį Hektorą nučiuptų. 


KRESIDA 
Toks jaunas, o jau tokios ilgos rankos ką nors 


nučiupti? 


PANDARAS 
Bet Elena jam tikrai neabejinga, štai tau įrodymas: 
mačiau, kaip ji priėjo ir savo balta ranka paglostė jo 


skeltą smakrą. 


KRESIDA 


O Junona gailestinga, kas gi jį suskaldė? 

PANDARAS 
Nagi, ar nepastebėjai duobutės jo smakre? Mano 
galva, visoj Frigijoj nerasi kito tokio vyro, kuris taip 


šauniai šypsotųsi. 


KRESIDA 
O, jis šypsosi kaip tikras bebaimis! 


PANDARAS 
Argi nesakiau? 


KRESIDA 
O taip, lyg debesis rudenį! 


PANDARAS 
Na jau žinai! O kad Elena jam tikrai neabejinga, 


štai tau įrodymas... 


KRESIDA 
Jei ji sumanys įrodyti, įrodymų priremtas Troilas 


pasielgs kaip vyras... 


PANDARAS 


Troilas! Jam ji rūpi ne daugiau už pašvinkusį kiaušį. 

KRESIDA 
Na, jei pašvinkęs kiaušis tiek pat mielas, kiek ir 
tuščias kiaušas, galima ir dar nespėjusio išsirist 


viščiuko paskanaut. 


PANDARAS 
Netveriu juoku prisiminęs, kaip ji pakuteno jam 
pasmakrę. O jos rankos baltos, nuostabios, turiu 
pripažinti. 


KRESIDA 


Pripažįsti nekankinamas. 


PANDARAS 


Ir žinai, įsigudrino rasti ant jo smakro baltą 


plaukelį. 


KRESIDA 
Vaje, vargšas smakras! Daugeliui karpų labiau 


pasisekė. 


PANDARAS 
Bet kiek juoko buvo - karalienei Hekabei net 


ašaros iš akių pabiro. 


KRESIDA 


Ak, ašaros kaip girnos? 

PANDARAS 


Ir Kasandra juokėsi. 


KRESIDA 
Bet josios akis turbūt kaitino ne tokia kaitri liepsna, 
ašaros jai juk neužvirė ir nepradėjo ristis lauk 


didelės kaip girnos? 


PANDARAS 


Ir Hektoras juokėsi. 


KRESIDA 


Ir iš ko gi visi taip juokėsi? 


PANDARAS 
Aiškus daiktas, ogi iš to balto plaukelio, kurį Elena 


rado ant Troilo smakro. 


KRESIDA 
Jeigu tas plaukelis būtų buvęs žalias, aš irgi būčiau 


pasijuokusi. 


PANDARAS 
Jie juokėsi ne tiek iš to plaukelio, kiek iš Troilo 
sąmojingo atsako. 


174 


Woi ll ! iò: a m S h a k e s p e a r e eD 


KRESIDA 
Ir ką gi jis atsakė? 


PANDARAS 
Ji sako: „Štai, ant tavo smakro penkiasdešimt du 


plaukeliai, ir vienas jų baltas.“ 


KRESIDA 


Tai jos žodžiai. 


PANDARAS 
Teisybė, be jokių žodžių. O jis sako: „Penkiasdešimt 
du plaukai, ir vienas baltas. Tas baltasis — tai 
mano tėvas, o visi kiti — jo sūnūs. „Ak, Jupiteri! — 
sušunka ji, — kuris gi iš tų plaukų mano vyras 
Paris?“ „Tas dvišakas, — atsako jis. — Išrauk jį ir 
atiduok Pariui. Visi pratrūko kvatotis! Elena 
smarkiai nuraudo, o Paris baisiai įširdo, bet visi kiti 


kvatojosi net neužsičiaupdami. 


KRESIDA 
"Tai bent mes užsičiaupkim, nes jau ilgai burnas 


aušinam. 


PANDARAS 
Žodžiu, dukterėčia, vakar aš tau kai ką pasakiau. 
Pagalvok apie tai. 

KRESIDA 


Aš ir galvoju. 


PANDARAS 
Galvą guldau, tai tiesa, jis lies dėl tavęs ašaras, kaip 


dangus verkia balandį. 


KRESIDA 


O aš jo ašarų palaistyta išdygsiu kaip dilgėlė gegužę. 
Trimitai skelbia atsitraukimą. 


PANDARAS 
Klausyk! Jie grįžta iš mūšio. Paėjėkim į šalį ir 
pažiūrėkim, kaip jie paržygiuoja į Iljoną. Meldžiu 


tavęs, mieloji mano dukterėčia, gražioji Kresida. 


KRESIDA 


Kaip pageidausi. 


PANDARAS 
Čia, čia, čia puiki vieta, iš čia geriausiai matysime. 
Aš tau išvardysiu visus, jiems einant pro šalį, bet 


Troilą ypač įsidėmėk. 


Praeina Enėjas. 


KRESIDA 
Nekalbėk taip garsiai. 


PANDARAS 
Tai Enėjas. Argi jis ne šaunus vyras? Tai vienas iš 
Trojos žiedų, patikėk manim. Bet įsidėmėk Troilą, 
tuoj jį pamatysi. 


Praeina Antenoras. 


KRESIDA 


Kas tai? 


PANDARAS 
Tai Antenoras. Jis, pasakysiu tau, turi aštrų protą 
ir karys neblogas. Viena įžvalgiausių Trojos galvų, 
vyras iš stuomens ir iš liemens. Kada gi pasirodys 
Troilas? Tuojau tau jį parodysiu. Jei mane pamatys, 


linktelės man galva. 


KRESIDA 


Ak, ar tave pamatęs jis tik palinguoja galvą? 


PANDARAS 
Pamatysi. 

KRESIDA 


Jei taip, lieka palinguoti galva ir kitiems. 
Praeina Hektoras. 


PANDARAS 
Tai Hektoras, taip, taip, žiūrėk, tai bent vyrutis! 
Pirmyn, Hektorai! Štai kur šaunus vyras, 
dukterėčia. O šaunuoli Hektorai! Tik pažvelk, 
kaip jis atrodo. Kokia veido išraiška! Argi ne 
šaunus vyras? 


KRESIDA 


Ak, tikras šaunuolis! 


PANDARAS 
Ar ne tiesa? Tiesiog širdis džiaugiasi. Pažvelk, 
kokios kirčių žymės ant jo šalmo! Tik pažiūrėk, 
ar matai? Štai ten. Čia tau ne juokai, kirsta iš peties. 
Nepaneigsi, kaip sakoma, tos žymės kalba pačios 


už save. 


KRESIDA 


O jos tikrai nuo kardų? 


W 


PANDARAS 


Nuo kardų! Kad ir ne nuo jų, jam nesvarbu, te 
4 JŲ: J 

pats velnias jį užpuola, Hektorui vienas ir tas 

pats. Kaip Dievą myliu, širdis džiaugiasi. O štai 


eina Paris, štai eina Paris. 
Praeina Paris. 


Pažvelk, dukterėčia, argi ne žavingas vyras? 
Šaunuolis, ir tiek. Kas sakė, kad jį šiandien 
sužeidė? Jis sveikas. Na, Elena tikrai apsidžiaugs, 
cha. Kaip norėčiau dabar pamatyti Troilą! Tuoj 
išvysi Troilą. 


Praeina Helenas. 


KRESIDA 


O šitas kas? 


PANDARAS 


Tai Helenas. Įdomu, kurgi Troilas? Tai Helenas. 


Jo šiandien turbūt nebuvo mūšyj. Tai Helenas. 


KRESIDA 


O Helenas moka kautis, dėde? 

PANDARAS 


Helenas! Ne. Taip, jis kautųsi visai neprastai. 
Įdomu, kurgi Troilas? Klausyk, ar girdi, kaip 


žmonės šaukia „Troilai'? Helenas mat žynys. 


KRESIDA 


O kas ten per niekingas tipas? 
Praeina Iroilas. 


PANDARAS 


Kur? Tenai? Deifobas. Tai Troilas. Stai kur vyras, 
dukterėčia. Hm... Narsusis Troilas, kariaunos 


pažiba! 


KRESIDA 


Tyliau, kaip tau ne gėda, tyliau! 


PANDARAS 


Įsidėmėk jį ir atsimink. O narsusis Troilas! Gerai 
įsižiūrėk į jį, dukterėčia, pažvelk, koks kruvinas 
jo kardas, o šalmas dar smarkiau sukapotas nei 


Hektoro, o koks žvilgsnis, o kokia eisena! Koks 


puikus jaunuolis! Jam dar nėra nė dvidešimt trejų. 


Žygiuok, Troilai, žygiuok pirmyn. Jei turėčiau 
seserį graciją ar dukterį dievaitę, pasiūlyčiau jam 


į nuotakas. O koks puikus vyras! Paris? Paris — 

nepraustaburnis, palyginti su juo, ir, patikėk 
manim, jei Elena galėtų Parį išmainyti į Troilą, net 


akies nepagailėtų magaryčiom. 
Praeina paprasti kareiviai. 


KRESIDA 


Stai ir daugiau karių ateina. 


PANDARAS 
Tai asilai, kvailiai ir bukapročiai, pelai ir sėlenos, 
pelai ir sėlenos! Buza po kepsnio! Galėčiau iki 
mirties Troilu gėrėtis. Nebėr čia ko žiūrėti, nebėr 
čia ko žiūrėti, ereliai jau praskrido. Dabar tik varnai 
ir kuosos, varnai ir kuosos! Mieliau sutikčiau 
būti toks vyras kaip Troilas negu toks kaip 


Agamemnonas su visa Graikija už nugaros. 


KRESIDA 


Graikai turi Achilą, jis šaunesnis už Troilą. 


PANDARAS 


Achilas? Vežikas, nešikas, tikras kupranugaris! 


KRESIDA 
Na na. 

PANDARAS 
Na na! Ar turi nors truputį protelio? Ar turi akis? 
Ar žinai, kas yra tikras vyras? Argi nesupranti, kad 
kilmė, grožis, dailus kūnas, iškalba, vyriškumas, 
išprusimas, dosnumas, dorybingumas, jaunystė, 
pažiūrų platumas ir panašūs dalykai puošia vyrą, 
kaip pipirai ir druska pagardina valgį? 


KRESIDA 
Na taip, vyras — kaip pyrago įdaras, bet kas tada iš 


tokio vyriškumo? 


PANDARAS 
Kas tu per moteris! Niekas nežino, kurlink tu 
pasuksi. 


KRESIDA 
Aš pasisuku nugara, kad apsaugočiau pilvą, 
pasitelkiu sąmojų, kad neišduočiau savo gudrybių, 
paslaptingumą, kad apsaugočiau savo dorumą, 
užsidedu kaukę, kad apsaugočiau grožį, o tu turi 
apsaugoti visa tai, kad ir kur pasukčiau, mane saugo 


tūkstančiai sargų. 


PANDARAS 


Paminėk nors vieną. 

KRESIDA 
Ne, su tavim aš būsiu atsargi, tai ir bus vienas 
svarbiausių mano sargų. Jei nesugebėsiu išsisukti nuo 
smūgio, galėsiu apsisaugoti, kad neišplepėtum, kaip jį 


gavau, o jei nebus kam išsipūsti, nereikės ir sargo. 


PANDARAS 


Tu tokia kaip visos moterys! 
Įeina Troilo pažas. 


PAŽAS 


Pone, mano šeimininkas nori tučtuojau su jumis 


pasikalbėti. 


PANDARAS 
Kur? 


PAŽAS 


Jūsų namuose, jis kaip tik nusivelka šarvus. 


PANDARAS 


Mielas berniuk, pasakyk jam, kad aš ateinu. 
Pažas išeina. 


Ar tik jis nesužeistas? Sudie, dukterėčia. 

KRESIDA 
Lik sveikas, dėde. 


PANDARAS 


Aš netrukus grįšiu, dukterėčia. 


KRESIDA 


Su lauktuvėm, dėde? 


PANDARAS 


Taip, su Troilo dovana. 


KRESIDA 
Toji dovana man bus tik įrodymas, kad tu 


sąvadautojas. 
Pandaras išeina. 


Kiek meilės žodžių, dovanų ir liaupsių 

Dėl draugo, priesaikų skambiausių. 

Ber į Troilą žvelgdama vis vien regiu 
Daugiau nei tūkstančiuos Pandaro pažadų. 
Tačiau, atmink, merginos — angelai tik tiek, 
Kiek pastangų kainuoja jas pasiekt. 

Ir geidžiamosioms nepamiršti dera, 

Kad vyrams tai, kas gauta, nebegera. 


Į galvą įsidėk ir nenusvilk nagų — 


Karščiausia meilė kurstoma geismu. 
Kaip mano meilės dėsnis rodo: 

Kas prašo — tarnas, o pasiekęs — ponas. 
Todėl, kai man širdin aistra įniks, 


Jos mano akyse nė pėdsako neliks. 


Išeina. 

Graikų stovykla. Priešais - Agamemnono palapinė. 
Skamba iškilmingas trimitas. Įeina Agamemnonas, 


Nestoras, Ulisas, Diomedas, Menelajas ir kiti 


AGAMEMNONAS 
Valdovai, 
Koks sielvartas nugelsvino jums skruostus? 
Didžiųjų siekių, įkvėptų vilties, 
Šioj žemėj neretai didybė bliūkšra. 
Ir kliūtys, negandos gadina kraują 
Narsiausių žygių, bėdos - lyg gumbai, 
Iškilę susidūrus medžio syvams, 


Apnikę sveiką pušį ir pažeidę plaušą, 

Liguistai perkreipę kamieną tiesų. 

Ar mums, valdovai, didelė naujiena, 

Kad žodžio netesėjom, tad lig šiol, 

Po apgulties ilgos, dar stūkso Troja? 
Kiek mename, kiekvienas žygis 
Nukrypdavo nuo tikslo ir per nieką 
Nueidavo mūs lūkesčius nuvylęs, 

Ir bliūkšdavo lyg išnaros planai. 

Kodėl gi tad nūnai, valdovai, 

Sutinkate niūriais veidais mūs triūsą 

Ir nesėkme vadinat tai, kuo jus 

Jupiteris seniai mėgina, tvirtą ryžtą 

Tarp vyrų trokšdamas išvysti. 

Tačiau ir geležis fortūnos nutvieksta 
Skaisčiausiai žvilga: baugšas ir narsuolis, 
Išminčius ir kvailys, mokslinčius ir beraštis, 
Galiūnas ir bejėgis padermės tos pat 
Tuomet atrodo. Bet sumos ji nuožmiai 
Sparnais audros — tuoj kyla lėkt šapai. 
Tvaru ir nepamainoma yra tik tai, 


Kas turi svorį ir vidinę vertę. 


NESTORAS 
Prieš tavo dieviškąjį sostą stojęs, 
O didis Agamemnonai, šiems žodžiams 
Ir Nestoras pritars. Tiktai varge 


Išbandoma žmogaus vertė. Kol jūroj 

Ramu, menkų valtelių tuntai drąsiai 
Per jos krūtinę kantrią plauko 

Šalia daug didesnių laivų. Bet vos 
Pasiutvaikis Borėjas švelniąją Tetidę 
Užrūstina — kaipmat, žiūrėk, 

Per kalnus vandenų sau kelią skinas 
Galiūnas laivas — tarp dviejų stichijų 
Šuoliuoja lyg Persėjo žirgas. Kur tada 
Trapus akiplėša luotelis, drįsęs 
Lygiuotis su didybe? Gal į uostą 
Suskubo pasislėpt ar nugurkė Neptūnas? 
Taip pat ir viesuluos fortūnos skirias 
Tikra narsa ir sumeluota. Grėsmei 
Ištirpus prošvaistėj, bandoj baisesnis 
Gylys nei tigras. Bet užkaukus vėtrai 
Ir 4žuolus gumbuotus žemėn lenkiant, 
Tuoj slepias musės ir gyliai. Drąsa — 
Prieš šėlsmą susiremt šėlsmu, rūsties 
Likimo nepabūgus atsiliepti jam 


Tokiu pačiu nuožmiu stūgsmu. 


ULISAS 


Agamemnonai, 

Didysis vade, ramsti Graikijos ir prote, 
Kariaunos mūsų įkvėpėjau ir širdie, 
Sutelkusi visų mintis ir norus, 


Štai ką Ulisas nori pasakyt: 

(Agamemnonui) Šlovės verti ir taiklūs tavo žodžiai, 
Karaliau prakilniausio sosto, 

(Nestorui) Kaip ir tavieji, garbingiausias ilgaamži. 
Šiai kalbai, Agamemnonai, vieta 

Žibėti žalvaryj, kurį delnuos viršun 

Iškėlė Graikija. O Nestoro - sutvikst 

Sidabro raidėm. Patirties balsu — 

Lyg ašimi, kuri padanges suka, — 

Jis graikų krūtines sujungė. Visgi 

Tavęs, galiūne, ir tavęs, išminčiau, 


Prašau, kad išklausytumėt Uliso. 


AGAMEMNONAS 
Kalbėk, Itakės karvedy. Tik norim, 
Kad tavo lūpos pliurpalų dykų 
Neskiestų, kaip, patyrėm, būna, 
Kai šnipą praveria šlykštus Tersitas. 


Mums mielas sąmojis, sklandumas, protas. 


ULISAS 
Seniai jau būtų subyrėjus Troja 
Ir kardas rankos Hektoro raudotų, 
Jei nekamuotų bėdos tokios: 
Nepaisoma drausmės ir pavaldumo. 
Žiūrėkite, kiek graikų palapinių 
Laukuos tuščių — tiek rietenų tuščių. 
Jei karo pajėgos nebus kaip avilys, 

Paklūstantis vieningai valiai, 

Ar laukti mums medaus? Jei bravūra 
Menkystų gožia nuopelnus ir rangus? 
Patsai dangus, planetos, mūsų žemė 
Paklūsta rangui, pirmenybei, formai 
Ir paiso vietos, priežasties, tvarkos, 
Tiek papročių, tiek pareigos — kaip dera. 
Todėl tauri garbinga saulė soste 

Pakilus virš visų skliaute didžiajam 
Pataiso gydančia akim planetų 
Paklydimus ir mus visus pasiekia — 
Nedorą, dorą — lyg karaliaus raštas. 

Bet vos planetos sumišai pasklinda 

Be kelio klaidžiot - kokios rykštės 
Apninka, kyla sumaištis ir dejos, 
Riaumoja jūra, žemė dreba 

Ir siaučia viesulai! Užpuola klaikas 

Ir negandom karčiom kankina, rauna 
Vienybės ir rimties pasėtą medį! 

Kai griūva pavaldumo pamatai, 

O jis lyg laiptai, vedantys aukštybėn, 
Sumanymai bevaisiai liks. Kaip dar 
Kitaip bendrijoms ir mokykloms būt, 
Meistrų brolijoms, kaip klestėt prekybai 
Tarp jūrų? Kaipgi teisei rastis 
Pirmagimio, godot senatvę, laurus, 


Karūną, jeigu pavaldumo nėr? 

Pašalink rangus, šias stygas išderink, 
Ir štai tau suirutė! Tuoj daiktai 

Išvirs priešybėm savo. Virš krantų 
Vanduo aukštai iškels krūtinę 

Ir žemės rutulys pavirs į liūną. 

Kaip stabą siaurapročiai jėgą garbins, 
Sūnus beširdis tėvui gyvastį atims, 
Galia taps teise, gėris ir piktybė — 
Ginče jų amžinam tiesos dirva — 
Liks tik vardai. Teisybė irgi. 

Kai viską lemia vien jėga, jinai 
Pagimdo geismą, geismas — apetitą, 
O šis tarytum išbadėjęs vilkas, 
Priputęs tiek jėgos ir geismo, 
Niekuo, deja, savęs nebepasotins 

Ir pats save prarys. O Agamemnonai, 
Chaosas šis, užgniaužus pavaldumą, 
Aklavietėje gimė. 

Nežiūrint pavaldumo kelias vienas — 
Tik leistis apačion, užuot pakilus. 

Į karo vadą žvelgia iš viršaus 
Žemesnis iš vadų, į šį - žemiau 
Stovįs, į tą — žemesnis, — virtinė ilga. 
Pagiežos vyresniajam pavyzdys 
Pavydo karštine mus smaugia, 

Išėdė kraują tokios varžytuvės. 

Ant kojų tebestovi Troja 

Dėl šios ligos — ne savo jėgomis: 


Silpnybė mūsų jai tvirtybės teikia. 


NESTORAS 
Štai išmintingai atskleidė Ulisas, 


Kokia mums negalia jėgas pakirto. 


AGAMEMNONAS 
Nustatęs prigimtį ligos, Ulisai, 
Pasiūlyk jai ir vaistą. 


ULISAS 


Achilas didis, liaupsėmis iškeltas 


Kaip mūs kariaunos dešinė ir ramstis, 


Liūliuojamas skambių tuščių gyrų, 
Perdėm išpuiko, savo palapinėj 

Iš mūsų šaipos, o su juo — Patroklas 
Per dieną tingiai lovoje išdribęs 
Nešvankiai pirštais bado. 

Mus mėgdžioja paikai šmeižūnas, 
Skėtriojasi - neva spektaklį rodo, 
Didysis Agamemnonai. O kartais 
Apsimeta aukščiausią skeptrą tavo 
Turįs ir stybrina tartum artistas, 
Tiek išdidus, kiek kojos tiesios, 
Mielai dudena dialogą tuščią, 


Patenkintas po sceną žirglinėja. 


TROTLAS IR KRESIDA 191 


Taip apgailėtinai didybę tavo 
Sumenkina ir iškreipia. Lyg varpas 
Įskilęs ausį prakulia šneka, 

Kurios Tifonas ir šimtu liežuvių 
Smarkiau išpūsti nevalios. Nuo tųjų 
Suplėkusių niekų Achilas dičkis 
Kvatoja, raitos patale ir ploja, 
„Tikriausias Agamemnonas! — užgieda. — 
Dabar man Nestorą parodyk 

Ir barzdą glostinėk lyg nusiteikęs 
Išrėžti kalbą.“ Nors įžvelgtum 

Didesnio panašumo tarp Vulkano 

Ir sutuoktinės jo, vis viena kliegia 
Achilas pusdievis: „Puiku! Regiu 
Tikriausią Nestorą. Dabar, Patroklai, 
Man pavaizduok jį prieš nakties ataką. 
Tada išjuokiamos senatvės kliaudos, 

Jis spjaudos niršdamas ir kosti, 

Kai pirštams jo rambiems nieku gyvu 
Nenori varžtas antveidžio paklust. 
Stebėdamas šį triuką mūs herojus 

Iš juoko geibsta: „Ak, pakaks, Patroklai! 
Arba užvilk šarvus! Kitaip nusprogsiu! 
Gabumai mūsų, prigimtis ir bruožai, 
Bendri ir asmeniniai nuopelnai, planai, 
Įsakymai ir žygiai, įžvalgumas, 


Kovon šaukimas ir paliaubų ragas, 

Sėkmė ir nesėkmė, tikra ar tariama, 


Aniems — tik priežastis papaikint galvas. 


NESTORAS 
Taip, pavyzdys šitos poros, kurią, 
Pasak Uliso, pagyrom tauta iškėlė, 
Kaip užkratas pasklido, ir Ajaksas 
Savavaliaut pradėjo, nosį rietęs 
Padangę remia, lyg Achilas pučias 
Ir kaip anas sau palapinėj tūno. 
Vienybę skaldo, peikia karo eigą 
Drąsus kaip pranašas, Tersitą, vergą, 
Kurio tulžis — lyg šmeižto kalvė, 
Su žemėm liežuviu maišyt mus lenkia, 
Sumenkint ir suteršti mūsų vardą, 


Nors šį ir taip grėsmė užtemdė. 


ULISAS 
Jiems mūsų taktika — iš baimės kilus, 
Jų galva, išminties kare nereikia, 
Numatymas — niekai, jie pripažįsta 
Vien rankų jėgą. O saikingas protas, 
Kuris, atėjus metui, sprendžia, 
Kiek rankų smogs ir priešo galią 
Įvertina pasvėręs rūpestingai, 
Nevertas jiems nė piršto mosto. 


Jie tai vadina popieriaus karu, 

Kautynėm lovos. Taigi sieną 
Šiurkščiu smūgiu išverčiantį taraną 
Išaukština labiau už jo kūrėją 

Ir tuos, kurie su nuovoka skvarbinga 


Tiksliai judėti jį priverčia. 
NESTORAS 

Jei būtų jų valia, Achilo žirgas 

Tetidei užtaisytų tumulą sūnų. 


Pasigirsta trimitas. 


AGAMEMNONAS 


Trimitas? Kas ten, Menelajau? 


MENELAJAS 
Iš Trojos. 


Įeina Enėjas. 


AGAMEMNONAS 


Ko atėjai prie mūsų palapinės? 


ENĖJAS 


Ar čia buveinė Agamemnono? 

AGAMEMNONAS 


Taip, šičia. 


ENĖJAS 
Ar aš, pasiuntinys ir princas, 


Galiu karaliui perduot pranešimą? 


AGAMEMNONAS 
Kalbėk drąsiau nei pats Achilas 
Ir graikų karvedžiai, viena valia 


Išrinkę Agamemnoną vadu. 


ENĖJAS 
Pasitikėta ir laiduota kilniai. 
Tačiau kaip svetimšaliui atpažint 


Valdovą didįjį tarp mirtingųjų? 


AGAMEMNONAS 


Kaip? 


ENĖJAS 
Taip, klausiu, kad nulenkčiau galvą 
Ir skruostai man nuraustų droviai 
Tartum Auroros, kai vėsiom akim 
Ji pasitinka jaunikaitį Febą. 
Kur vykdo savo valią dievas šis? 


Kur Agamemnonas, žmonių vedlys? 

AGAMEMNONAS 
Trojietis šitas tyčiojas iš mūsų, 


Arba visi jie — lipšnūs kavalieriai. 


ENĖJAS 
Galantiški ir lipšnūs, kai laisvi, 
Be ginklų, taikoje — lyg angelai. 
O kaip kareiviai — įrūžio pilni, 
Gerai ginkluoti ir, Jupiterio valia, 
Tvirčiausi karžygiai. Bet ša, Enėjau, 
Sučiaupęs lūpas parylėk, trojieti. 
Iš pagyrų ne kažin kiek garbės, 
Jei tas, kas girias, pagyrų norės. 
Tačiau jei priešas priverstas pagirti, 
Šią šlovę kiekvienam linkiu patirti. 


AGAMEMNONAS 


Trojieti, ar esi vardu Enėjas? 


ENĖJAS 


Taip, graike, tu teisus. 


AGAMEMNONAS 
Ir ko čia atvykai, sakyk? 


ENĖJAS 


Atleisk, bet pasakysiu tai tik Agamemnonui. 

AGAMEMNONAS 


Kalbėtis su trojiečiais vienas jis nelinkęs. 


ENĖJAS 
Ir aš ne tam čia atvykau iš Trojos, 
Kad vienu du su juo kuždėčiaus. 
Pirma trimitą šį išgirs jo ausys 


Ir dėmesys nubus. Tada kalbėsiu. 


AGAMEMNONAS 
Kalbėki atvirai kaip vėjas. 
Nemurkso Agamemnonas prigulęs. 
Žinok, dabar jisai budrus, trojieti, 


Ir pats šituos žodžius tau taria. 


ENĖJAS 
Skambėk, trimite, garsiai, 
Lai skrodžia vario skardas šias snūdžias 
Palapines, tegu kiekvienas graikas 
Išgirs, ką Troja atvirai jums skelbia. 


Skamba trimitas. 


Didysis Agamemnonai, už Troją 
Kovoja princas, Hektoras vardu, 
Jis Priamo vaikas. Jam paliaubos 


Šios nykios ir prailgusios įgriso. 

Jis liepė man trimitą imt ir skelbti: 
„Karaliai, princai, jeigu bus tarp graikų 
Narsuolių toks, kuriam garbė svarbesnė 
Už atilsį, šlovė — už baimę žūti, 
Kuriam bailumo nėr, tiktai — narsa, 
Kuris merginai numylėtai žarsto 

Ne priesaikas dykas, o žygiais gerbia 

Ir pasiryžęs grožį jos įrodyt 

Kitu ginklu nei josios — jam šie žodžiai. 
Ir graikams, ir trojiečiams regint 

Įrikins Hektoras, kiek jėgos duos, 

Kad jo dama gražesnė, protingesnė, 
Skaistesnė nei kada pažino graikas. 
Rytoj pusiaukelėj tarp Trojos sienų 

Ir jūsų palapinių kvies trimitas 

Į kovą savo meilės vertą graiką. 

Jei toks ateis, jį Hektoras pagerbs, 

Jei ne, sugrįš į Troją ir pagarsins, 

Kad graikės, saulėj nudegrais veidais, 


Ir ieties arplaišos nevertos. Tiek. 


AGAMEMNONAS 
Bus perduota, Enėjau, mūs meilužiams. 
Jei nė vienam toks ūpas nesukirbs, 
Telieka namuose, o mes - kariauna. 
Tačiau karys, kuris nėra mylėjęs 


Ar nemylės - bailys, ir ne kitaip. 

Tasai, kuris pažino meilę, drįs 


Pamokyt Hektorą. Jei ne — aš tas karys. 


NESTORAS 
Ir Nestorą jam paminėk — jisai, 
Kai Hektoro senelis krūtį žindė, 
Jau buvo vyras. Jeigu ir nebus 
Tarp graikų kario užmojo ugninio, 
Kuris už savo mylimąją stotų, 
Po antveidžiu paslėpsiu žilą barzdą, 
Nuvytusias rankas šarvais pridengsiu, 
Lai Hektoras sužino — mano meilė 
Dailesnė buvo negu jo senelė, 
Visų tyriausia. Žydinčių jėgų 


Karšinčiui nebaugu, įrodysiu krauju. 


ENĖJAS 


Neduok, dangau, jaunystei taip nuvyst! 


ULISAS 


Amen! 


AGAMEMNONAS 
Enėjau, noriu tau paspausti ranką, 
Pirmiausia prašom mūsų palapinėn. 
Tegu Achilas šios žinios išklauso, 


Paskui kiekvieno graikų vado ausį 

Jinai pasieks. O patį kviečiam 
Pasivaišint pas kilniaširdį priešą. 
Išeina visi, išskyrus Ulisą ir Nestorą. 


ULISAS 


Nestorai! 


NESTORAS 
Ką, Ulisai? 


ULISAS 
Man užgimė nauja mintis, padėk 


Apvilkt jai deramą drabužį. 


NESTORAS 
Kokia ji? 


ULISAS 
Štai kokia: 


Nuo buko pleišto skyla kietas kelmas. 


Achilo puikenybė tiek išsirpo, 
Kad metas derlių imt. Antraip 
Plačiai paskleidus blogio sėklas 


Ji mus visus užgoš. 

NESTORAS 


Ką siūlai mums daryt? 


ULISAS 
Sis iššūkis, kurį visiems mums siunčia 
Saunuolis Hektoras neva bendrai, 


Iš tikro skirtas vien Achilui. 


NESTORAS 
Tiesa. Jo tikslas aiškus — ir šneka, 
Kurios esmė iš raidės kiekvienos 
Matyt. Be vargo net Achilas, 
Nors jo galva, kaip regi Apolonas, 
Dyka lyg Sachara, ir tas nuvoks, 
Pasukęs smegeninę greit, kad jam 
Šis Hektoro kvietimas skirtas. 


ULISAS 


Ir jis šį iššūkį priims, manai? 


NESIORAS 
Tikrai derėtų. Kas gi kitas, 
Jei ne Achilas, Hektorui užtrauks 
Nešlovę? Nors kova bus menama, 
Jinai prikaustys daugelį akių. 
Trojiečiai mūs brangiausią vardą 


Taip bando savo išrankiu skoniu. 

Ulisai, patikėk, šis piktas planas 
Nelauktą atgarsį sukels, nes vienas — 
Nevykęs ar sėkmingas — pavyzdys 
Bus primestas ir visai tautai. 

Šioje užuominoj gali įžvelgt, 

Kaip mezgas iš pavidalo nekalto 
Didžiulis gaivalas, lyg iš smulkių 
Skyrelių randas veikalas didžiulis. 
Juk aišku, kad tasai, kas susirems 

Su Hektoru, bus mūsų išrinktasis. 
O išrinkimas šis visų valia — 

Jau nuopelnas savaime. Toks žmogus — 
Išgrynintų tautos dorybių kūnas. 
Bet jeigu dvikovą jis pralaimės, 

Bus paskata puikiausia priešams 
Laimėtojo vainiką pasisavint. 

Jo rankose - galia ne ką mažesnė 
Negu gausybėje lankų ir kardų, 


Kurie šių mosto laukia. 


ULISAS 
Atleiski man už tokią kalbą. 
Kaip tik dėl to Achilui nederėtų 
Su Hektoru kovoti. Lyg pirkliai 
Pirma pasiūlykim prasčiausią prekę — 
O gal nupirks? Jei ne, tai atsargoj 
Laikytos spindesys tik dar labiau 

Išryškins josios vertę. Nesurikim, 
Kad Hektoras kovotų prieš Achilą. 
Ir mūsų gėda, ir garbė priklauso 


Nuo to, kurį išrinksim iš dviejų. 


NESTORAS 


Neberegiu senom akim. Kas tiedu? 


ULISAS 


Šlovės, kuri Achilui tektų, jeigu 
Nebūtų šis išpuikęs, mums visiems 
Pakaktų. Betgi nosis užriesta... 
Geriau jau svilti Afrikos kaitroj 

Nei paniekoj jo žvilgsnio pašaipaus — 
Mat nugalėtojas. O jeigu gėdą 
Geriausias mūs kovotojas patirtų, 
Visi nudelbrume akis. Na ne, 

Per burtą apgaulingą išsirinkim 
Ajaksą mulkį - Hektorui varžovą. 
Pabrėžkime jo pirmenybę - tai 

Bus vaistas mirmidonui išdidžiam — 
Nuo liaupsių jis lyg ant mielių išaugo. 
Priversim skiauterę nuleisti — šioji 
Vaivorykštę jau remia. Jeigu bukas 
Ajaksas saugiai išsisuks, išgirsim, 
Pašlovinsim visi, jei ne, vis vien 


Mums geras vardas liks - juk turim 

Ir stipresnių karių. Žodžiu, tokia 
Sumanymo esmė — Achilui progą 


Ajaksas duos nuleist pašiauštą kuodą. 


NESTORAS 
Dabar, Ulisai, tavo žodžių prasmę 
Aš perpratau. Lai paskanauja 
Ir Agamemnonas jų įžvalgos gelmės. 
Garbės lyg kaulo puolę du mastifai 


Sutramdys spėriai vienas kitą. 


VEIKSMAS 


I scena 289 


Graikų stovykla. 
Įeina Ajaksas ir Tersitas. 


AJAKSAS 


"Tersitai! 


TERSITAS 
O ką, jei Agamemnoną nuo galvos lig kojų 


apipultų šunvotės? 


AJAKSAS 


"Tersitai! 


TERSITAS 
Ir tos šunvotės tik puf ir susprogrų? Juk tada ir 
pats vadas susprogtų? Tai skylėra kaliausė liktų! 


AJAKSAS 


Sunie! 


TERSITAS 
Tik tada iš jo šis bei tas išeitų. O kol kas nematau, 


kad būtų kas nors išėję. 

AJAKSAS 


Ak tu, šakalo išpera! Ar negirdi, kas tau sakoma? 


Tai pajausi. 
Trenkia jam. 


TERSITAS 


Kad tave graikų maras griebtų! Ir tavo šunsnukį 


poną veršio smegenimis! 


AJAKSAS 
Na, pakalbėk dar, suplėkęs raugale, pakalbėk. Tuoj 


tave išgražinsiu. 


TERSITAS 


Jau greičiau aš tau proto ir pamaldumo įkrėsiu. Bet 
labiau tikėtina, kad tavo arklys išrėš prakalbą, nei 
kad tu mintinai išmoksi nors vieną maldelę. Kad 


tavo mergšę kuilys užjodytų! 


AJAKSAS 
Šungrybi, sakyk, ką paskelbė. 


TERSITAS 


Ar mane lupdamas manai, kad aš nieko nejaučiu? 

AJAKSAS 
K4 paskelbė?! 


TERSITAS 


Na, manau, paskelbė, kad tu mulkis. 


AJAKSAS 
Neerzink manęs, dygliakiaule, neerzink, man jau 


užnižo rankos. 


TERSITAS 
K4 ten rankos, aš tave nugremžčiau nuo galvos 
iki kojų. Tai tave pakasyčiau! Būtum šlykščiausias 
Graikijos šašas. Betgi puolęs į mūšį tu ne ką 


vikresnis už kitus. 


AJAKSAS 


Ką paskelbė, klausiu?! 


TERSITAS 
Vis urzgi kas valandą, burnoji ant Achilo, pavydi 
jam didybės, kaip Cerberis Prozerpinai — grožio, 


taip, todėl vis ir loji ant jo. 


AJAKSAS 
Tu boba, Tersitai! 

TERSITAS 


O tu jam užtvok. 


AJAKSAS 
Suminkysiu kaip tešlą! 


TERSITAS 
Jis tave vienu kumščiu į šipulius sutrupins, kaip 


jūreivis — džiūvėsį. 


AJAKSAS 


Neprausraburni kekšės vaike! 
Trenkia jam. 


TERSITAS 
Mušk, mušk. 


AJAKSAS 


Raganos basly! 


TERSITAS 
Taip, mušk, mušk, maišu trenktas pone! Tavo 
P P 
galvoj smegenų ne ką daugiau nei mano alkūnėse, 
kiekvienas minkštakiaušis galėtų daug ko tave 
pamokyti. Niekingas asile drūtuoli! Nieko kito 


nedarai, tik plampini trojiečius, kiekvienas, kas 

turi nors truputį košės galvoje, gali tave pirkti 
ir parduoti kaip barbarų vergą. Jei nesiliausi 
manęs tvatijęs, aš tave visiems girdint po kaulelį 


išnarstysiu, tu negailestingas vėdare! 


AJAKSAS 
Šunie! 
TERSITAS 
Niekingas asile! 
AJAKSAS 
Nepraustaburni! 
Trenkia jam. 
TERSITAS 


Marso bukagalvi! Mušk, storžievi, mušk, 


kupranugari, nagi, mušk. 
Įeina Acbilas ir Patroklas. 
ACHILAS 


Kas gi čia dabar, Ajaksai? Už ką jį lupi? Nagi, 


Tersitai? Kas nutiko? 

TERSITAS 


Ar matai jį? 


ACHILAS 
Taip, kas gi nutiko? 


TERSITAS 

Ne, tu pažiūrėk į jį. 
ACHILAS 

Na, matau. Kas nutiko? 
TERSITAS 

Ne, tu gerai įsižiūrėk. 
ACHILAS 

Tai gerai ir įsižiūrėjau. 


TERSITAS 
Ne, dar gerai neįsižiūrėjai, kad ir kuo jį manytum 


esant, tai — Ajaksas. 


ACHILAS 
Žinau, kvaily. 


TERSITAS 


Taip, bet tas kvailys to nežino. 

AJAKSAS 


Už tai ir gausi kupron. 


TERSITAS 
Oi oi oi, tik paklausyk, kokius išminties trupinius 
pažėrė! Bet asilo ausys vis vien iš po kepurės 
kyšo. Aš smarkiau išvelėjau jam smegeninę, nei jis 
man kaulus. Už grašį galima nusipirkti devynis 
žvirblius, o jo dievobaimingoji motušėlė neverta 
nė devintosios žvirblio dalies. Achilai, šio pono, 
Ajakso, protas pilve, o vėdarai makaulėj, tuoj 
papasakosiu, ką apie jį manau. 


ACHILAS 
Ką? 


TERSITAS 


Mano manymu, Ajakso protelio... 
Ajaksas pasirengia jam trenkti. 


ACHILAS 
Nereikia, brolau Ajaksai. 


TERSITAS 
Nepakaktų net... 

ACHILAS 


Ne, neliesk jo. 


TERSITAS 
Užkišti Elenos adatos skylutę. O juk dėl Elenos 
kovot jis atvyko. 


ACHILAS 
Liaukis, kvaily. 


TERSITAS 
Aš tai liaučiausi ir burnos nepraverčiau, betgi tas 


kvailys nesiliaus. Štai jis. Pažvelk į jį. 


AJAKSAS 


Ak, tu prakeiktas nepraustaburni! Tuoj tau... 


ACHILAS 


Na, ar verta prasidėti su kvailiu? 


TERSITAS 


Ne, tikrai neverta, nes kvailys užtrauks gėdą. 


PATROKLAS 


Gerai pasakyta, Tersitai. 

ACHILAS 


Dėl ko gi susikivirčijot? 


AJAKSAS 
Liepiau šitam bjaurybei apuokui pranešti man, kas 


paskelbta, o tas vainoja mane. 


TERSITAS 


Aš tau ne tarnas. 


AJAKSAS 


Na tai nešdinkis, nešdinkis. 


TERSITAS 


Aš čia laisva valia. 


ACHILAS 
Bet, kaip matau, už tai nukentėjai, kokia čia laisva 
valia? Niekas nesiduoda lupamas laisva valia. Stai 


Ajaksas čia laisva valia, o tu lyg priverstinai. 


TERSITAS 
O kas, jei ir taip? Matau, ir tavo protas į 
kumščius nukritęs, ką čia slėpsi. Hektoras tik 
smagiai pasispjaudys delnus ir iškratys jųdviejų 
smegenines — juokų darbas suskaldyti tuščią 


riešutą, branduolio juk nėra. 

ACHILAS 


Ir prie manęs kimbi, Tersitai? 


TERSITAS 
Štai Ulisas ir karšinčius Nestoras, tie tai gudročiai, 
nors Nestoro protą ėmė traukt pelėsis jau tada, kai 
tavo seneliui dar nagai ant kojų neaugo. Jie įkinkė 


jus kaip jaučius į jungą ir privertė arti karo lauką. 


ACHILAS 
Ką pasakei, ką? 


TERSITAS 
Taip, tikra teisybė. Ar ne, Achilai, ar ne, Ajaksai, 


ar ne?.. 


AJAKSAS 
Išplėšiu tau liežuvį. 
TERSITAS 


Ne bėda, tada kalbėsiu taip, kaip tu. 


PATROKLAS 


Užsičiaupk, Tersitai, gana! 


TERSITAS 


Užsičiaupsiu, jei jau Achilo prielipa prašo. 

ACHILAS 


Tai apie tave, Patroklai. 


TERSITAS 
Jau greičiau jus, bukagalvius, pakars, nei aš grįšiu į 
jūsų palapines. Laikysiuosi ten, kur tarpsta protas, 


palieku šią kvailių kliką. 


PATROKLAS 


Laimingos kelionės. 


ACHILAS 
Beje, apskelbra mūs kariaunai visai, 
Kad Hektoras rytoj su saule 
Pažadins mus ir Troją trimitu, 
Į kovą stoti ragindamas tą, 
Kuriam pakanka ūpo ir drąsos 
Apgint... Nepamenu. Tiek to. Iki. 


AJAKSAS 
Iki. O kas jo iššūkį priims? 


ACHILAS 
Nenutuokiu. Viską lems burtai. Antraip išsyk būtų 


aišku, kas. 

AJAKSAS 


A, kalbi apie save! Einu, sužinosiu daugiau. 


Išeina. 


II scena 2897 


Troja. Priamo rmai. 


Ieina Priamas, Hektoras, Troilas, Paris ir Helenas. 


PRIAMAS 
Kiek netekčių, kalbų ir pastangų, 
O Nestoras vėl graikų valią skelbia: 
„Grąžinkite Eleną, ir pamirškim 
Skriaudas, aukas, žaizdas bei turtą, 
Draugus ir visa, ką brangaus prarijo 
Besočio karo smilkstantys liežuviai.“ 


Ką, Hektorai, manytum apie tai? 


HEKTORAS 
Nėr vyro, kurs mažiau bijotų graikų, 
Nei aš. Jei kalbam vien apie mane, 
Bet man baugu Priamo — 


Stai čia nerasi damos opesnės, 

Labiau iš baugulio blyškios, 

Labiau nerimstančios: „O kas toliau?!“ 
Nei Hektoras. Taikos yda — tikrumas. 
Tikrumas migdo, o kukli dvejonė — 
Išminčių kelrodis, čiuptuvas, 

Gebas apčiuopt piktybės dugną. 
Paleiskime Eleną. Juk nuo tolei, 

Kai kardą pirmąkart dėl jos pakėlėm, 
Iš tūkstančių, kur krito, kas dešimtas 
Karys Elenai vertumu prilygo. 

Netekę šitiek savo, kam dar laikom 
Pastvėrę svetimą — neverta tai 

Nė dešimtos dalies mūs praradimų. 


Kokia dingstis laikyti ją? 


TROILAS 
Ak, gėdykis, brolau! 
Ar garbę, nuopelnus valdovo, 
Bebaimio ir didaus kaip mūsų tėvas, 
Matuoji įprastu matu? Skaičiuoji 
Beribę galią tartum skaičiuotuvais, 
Ir neaprėpiamas liemuo tau rodos 
Tokiom menkom sagtelėm susagstytas, 


Kaip nuogąstis ir dingstys? Susigėsk. 

HELENAS 
Nenuostabu, kad kniaust prasmės įnikus 
Pati ji tau ištrūko iš galvos. 
Ar mūsų tėvas savo žygių dingsčiai 


Be tavo patarimo aklas? 


TROILAS 
Tau knieti svaičiot ir sapnuot, žyny, 
Priežastimis vien užantį sau šildai. 
Štai jos: žinai, kad priešas skriaudžia, 
Kad nuogas kardas grėsmę kelia, 
Ir „sveikas protas tau — žalos baidytis. 
Jei taip, nenuostabu, jei graikų kardo 
Helenas išsigandęs prie kulkšnių 
Tuoj segtųsi dingsties sparnus 
Ir spruktų lyg Jupiterio išbartas 
Merkurijus. Na ne, jei apie dingstį 
Prabilom, snauskime vartus užvėrę. 
Drąsa lyg kiškis spruktų penima 
Dingstim. Atodaira ir sveikas protas 


Gadina kepenis, tampi kuprotas. 


HEKTORAS 
Brolau, ji šitiek neverta, kiek ją 


Laikydami susimokėjom. 

TROILAS 


Kas vertinama, tas brangu. 


HEKTORAS 
Tačiau vertė juk ne iš noro kyla, 
Brangus ir vertas pagarbos tas daiktas, 
Kuris savaime toks ir akyse 
Jo vertintojo lygus. Stabmeldžiai 
Aukščiau už viešpatį tarnystę kelia, 
Iš užgaidos vertinga rodos tai, 
Kieno pagautas lyg ligos esi, 


Nors pėdsako vertumo ten nerasi. 


TROILAS 
Kai žmoną, tarkime, renkuos, 
Įsiklausau tiktai į savo valią, 
O valią nukreipia klausa ir akys — 
Vedliai patyrę šiedu man padės 
Nepasiklyst tarp samprotavimų ir valios 
Grėslių krantų. Ar man atsikratyt 
Žmonos, jei norai pasikeis staiga? 
Taip išsisukęs būsi negarbingas. 
Šilkinių rūbų negrąžinam pirkliui, 
Sutepę juos. Patiekalų likučių 
Nešvaistome priputę į šiukšlyną. 
Juk nutarėm visi, kad Pariui dera 


Atkeršyt graikams. Tarp kitų balsų 

Paragino jį ir tavasis skleist bures. 

Ir liovės ginčai tarp bangų bei vėtrų — 
Jam atsivėrė kelias priešo uostan. 
Mainais už Priamo seserį senyvą, 
Belaisvę graikų, gavom karalienę, 
Kuri pranoksta aušrą gaivumu, 

O Apoloną - dailumu. Kodėl 

Ją laikome? Juk tavo tetą graikai 

Taip pat įkalino. Ar verta ją laikyt? 
Taip, žinoma, ji - perlas, dėl kurio 
Karaliai garbūs lyg pirkliai sulygo, 
Jai kainą skyrę tūkstančio laivų. 

Jei pripažįsti Parį plaukus netuščiai, 
O neigti negali — šaukei: „Pirmyn“, 
Jei neneigi jį grįžus su lobiu, 

O pripažint turi — pats garsiai plojai, 
Surikęs: „Neprilygstama!, kodėl dabar 
Užginčyt savo išmintį panūdai? 
Nors dar pati lemtis neįsikišo, 

Skubi nuvertint tą, kurią iškėlei 
Aukščiau už žemiškus turtus. 

Vagies menkesnio nėr, jei šis nedrįsta 
Išsaugot, ką pavogęs! Toks vagis 
Nevertas savo grobio — jeigu gėdą 
Užtraukęs priešui svečioje šaly, 


Drebės, kad jį praras gimtinėj. 

KASANDRA (rūmuose) 


Raudokite, raudokite, trojiečiai. 


PRIAMAS 


Kas per riksmai ten, kas per triukšmas? 


TROILAS 


Atrodo, savo seserį pamišėlę girdžiu. 


KASANDRA (rūmuose) 


Raudokite, trojiečiai. 


HEKTORAS 


Kasandra. 
Įeina kliedesio apnikta Kasandra. 


KASANDRA 
Raudoki, Troja, tūkstančius akių 


Man duok - užliesiu pranašystės ašarom. 


HEKTORAS 


Ramybės, seserie, ramybės. 


KASANDRA 
Mergelės skaisčios, vyrai ir senoliai, 


Gležni žindukliai, knirkiantys lopšy, 

Pritarkit mano verksmui. Taip atpirksim 
Nors dalį būsimos raudų naštos. 
Raudoki, Troja, lai pripranta akys 

Prie ašarų. Žlugs Troja, grius Iljonas, 
Ugnim apsiaus mus kiršintojas Paris. 
Raudoki, Troja. Vargas per Eleną! 

Jei čia ji liks — regiu, kaip Troja dega... 


HEKTORAS 


Troilai, ar ši aimana sesers 

Ir pranašingi žodžiai tavo širdžiai 
Nesako nieko? Ar užkaito kraujas 
Lig pamišimo tau? Ar proto balsas 
Ir baimė, kad iš pykčio pyktį peši, 


"Tavęs neatvėsina? 


TROILAS 


Ne, Hektorai, brolau, 

Nespręskim apie žygio teisingumą 
Vien pagal tai, iš ko šis gimė. 

Ir nesipurtykim bebaimės išminties 
Todėl, kad jos Kasandrai stinga. 

Ne josios kliedesiams nuvertint 
Kivirčą, kuriame garbė mums sėkmę 
Laiduoja. Nors ne ką daugiau 

Aš rūpinuos dėl to, negu kiti 


T ROITLAS IR KRESIDA 


Karaliaus Priamo sūnūs, bet apsaugok, 
Jupiteri, mus nuo tokių darbų, kurie 


Ir baili apmaudaut priverstų. 


PARIS 
Tada dėl mano žygio ir dėl to, 
K4 patarėte man, pasaulis margas 
Apkaltint mus lengvu būdu galėtų. 
Bet jūsų parama, dievai paliudys, 
Man suteikė sparnus, išrovė baimę, 
Kurią pasėjo šis grėsmingas planas. 
Nes ką, deja, įstengrtų mano rankos? 
Ar vieno karžygio drąsos pakaktų 
Atremti smarkią priešiškumo griūtį, 
Sukelrą šio kivirčo? Bet jei lemta 
Man būtų sunkumus įveikt vienam 
Ir mano jėgos būtų lygios ryžtui, 
Už savo darbus mūru stotų Paris 


Ir tęstų, ką pradėjęs. 


PRIAMAS 
Na, Pari, prabilai, 
Lyg būtumei apsvaigęs nuo saldybės. 
Skanauji medų, mums palikęs tulžį, 
Deja, už tokią narsą girt nepulsim. 

PARIS 


Šio grožio privalumai, tėve, svarbūs 
Ne vien tik man. Bet mielą savo kaltę 
Išpirkti noriu pagarba Elenai. 
Išduotume pažemintą valdovę, 

Tau kristų nešlovė, o man akis 
Išgraužtų gėda, jei dabar paklusęs 
Niekingam smurtui atiduotum ją. 

Ir kaip toks menkas kirminas galėtų 
Atrasti prieglobstį taurioj širdyj? 
Turbūt nėra tarp mūsų menkadvasio, 
Kuris pabūgtų kardą išsitraukti 

Ir stoti už Eleną. Nėr narsuolio, 
Kuris dėl jos gyvybės pagailėtų 

Ar mirt spyriotųsi. Todėl sakau: 

Dėl jos kova tikrai bus nedyka — 


Pasauly niekur panašios nėra. 


HEKIORAS 


Abu jūs teisūs, Pari ir Troilai, 

Abu tiek žodžių nuostabių pažėrėt, 

Bet vis paviršium, tartum tie jaunuoliai, 
Kuriuos pavijo Aristotelis, sau taręs: 
Neperkrimst jiems moralės pagrindų. 
Ir jūsų samprotavimai užgimę 

Daugiau iš nekantraus ir karšto kraujo 


Negu iš noro apsispręst laisvai, 

Kas gera ir kas bloga. Jeigu šaukia 
Nešališko sprendimo balsas - kerštas 
Ir malonumas visada apkursta. 
Gamtos valia kiekvienas turi tai, 

Kas jam priklauso. Taigi pasakykit, 
Ar žinot, kas skirti tarpu žmonių 
Daugiau nei sutuoktinis sutuoktiniui? 
Jei dėsnį šį akla aistra sulaužys 

Ir jai didieji protai nusileis 

Apsnūdę, priešinsis pati gamta. 

Juk turi kiekviena tauta išprusus 
Įstatymus, kurie žaboklėm tramdo 
Besaikį, siautulingą apetitą. 

Žmona karaliaus Spartos - Elena, 
Ar galime paneigti? Ne? Tai dėsniai 
Tautų ir prigimties griežtai mums liepia 
Grąžinti ją namo. Jei neteisybės 
Laikysimės įkibę, ši nedings, 

O dar labiau vešės. Štai šitaip tiesą 
Supranta Hektoras, tačiau, o broliai, 
Pritarsiu jūsų, karštakošių, norui — 
Tegu pabus dar Elena čionai. 

Juk šitiek iečių mes dėl jos sulaužėm 


Ir gerą vardą sutepėm nesyk. 

TROILAS 
Taip, perpratai šio plano esmę. 
Jei mums mielesnė būtų ne garbė, 
O apmaudo ir pykčio virpulys, 
Daugiau trojiečių kraujo nė lašelio 
Dėl jos negeisčiau, Hektorai, brolau. 
Ji mums — šlovės ir gero vardo laidas 
Ir didvyriškų žygių įkvėpėja, 
Narsos šaltinis — priešo pražūtis, 
Mūs atminimas ateities kartoms. 
Ir pats, narsuoli Hektorai, turbūt 
Šlovingo pažado nepulsi peikt? 
Mums šypsos pergalė bei kviečia 


Pasaulį nusilenkt prieš mus. 


HEKTORAS 
Aš su tavim, 
Bebaimi palikuoni didžio Priamo. 
Trenksmingai pakviečiau jėgas palygint 
Rambius graikus, praradusius vienybę... 
Apsnūdėliai iš nuostabos pašoks. 
Jų vadas, kaip girdėjau, snaust įnikęs, 
O jo kariai viens kitą pjauti linkę. 
Na, jau dabar jis atsibus. 


Išeina. 

Graikų stovykla. Veiksmas vyksta priešais 
Achilo palapinę. 


Įeina Tersitas. 


TERSITAS 
Na ką, Tersitai! Pasiklydai savo įtūžio labirinte? Ar 
tas dramblys Ajaksas tave taip įsiutino? Jis mane 
pliekia, o aš jį keikiu. Tai saldumas paguodos! O 
kad būtų priešingai — aš jį pliekčiau, o jis mane 
keiktų! Prisiekiu pautais, aš išmoksiu kerėti, 
išmoksiu velnius iššaukti, bet sulauksiu naudos iš 
savo pagiežos ir prakeiksmų. O čia dar tas Achilas, 
kareiva kokių reta! Jei Trojos sienos stovės tol, kol 
šiedu jų neišvers, pirmiau jie patys kojas užvers... 
Ak, didysis Olimpo žaibų svaidytojau, pamiršk, 
kad esi Jupiteris, dievų valdovas, o tu, Merkurijau, 
sviesk šalin savo sparnuotą, gyvates sutramdžiusį 
kaducėjų, jei neatimsite iš jų to mažučio mažulyčio 
mažutėliausio jiems likusio proto lašeliuko. Tų 
atgrubnagių makaulėse tokia baisi tuštuma, kad 
jie nesugebėtų nė musės iš voro nagų išplėšti, 
neišsitraukę sunkių kardų ir neperkirtę voratinklio. 
Tegu ant šios stovyklos krenta dievų rūstybė, arba, 


dar geriau, tegu juos ištinka neapolietiška ano galo 

sloga. Man regis, tai tinkamiausias prakeiksmas 
tiems, kuriuos kovon veda tarpkojo reikalai. Na, aš 
savo maldą baigiau, dabar tetaria Pavydo kipšas: 


„Amen“ Oho, ką jūs, mano viešpats Achilas! 
Įeina Patroklas. 


PATROKLAS 


Kas gi čia? Tersitas! Mielas Tersitai, prašom vidun, 


palosi mums. 


TERSITAS 
Jei vaikyčiausi netikro pinigo, tu mano dėmesio 
tikrai nebūtum išvengęs. Bet tai nesvarbu. 
Pats prisišauksi bėdą! Kad tave visos žmonijos 
prakeiksmas užgriūtų už kvailumą ir tamsumą! 
Dieve, apsaugok šitą žmogų nuo protingo 
mokytojo, tegu jį geri patarimai iš tolo aplenkia! 
Tegu tavo būdas nesikeičia iki pat mirties. Ir 
jeigu toji, kuri tave, numirėlį, numazgos, pasakys, 
kad tu — visai nebjaurus, tėvu motina prisiekiu, 
Ji gyvenime nebus mazgojusi nieko kito, tik 
raupsuotuosius. Amen. Kur Achilas? 


PATROKLAS 


O, pasirodo, tu dievobaimingas žmogus! Ar šitaip 
meldiesi? 

TERSITAS 
Taip, išgirsk mane, dangau! 


PATROKLAS 


Amen. 


Jeina Achilas. 


ACHILAS 


Kas čia? 


PATROKLAS 


Tersitas, pone. 


ACHILAS 
O kurgi, kurgi jis? Ak, atėjai? Kodėl gi tavęs 
nebuvo prie mano gausaus stalo, kai valgiau? 
Visai nesirūpini mano virškinimu — juk esi 
puikus prieskonis. Nagi, pasakyk man, kas yra 


Agamemnonas? 


TERSITAS 
Tavo vadas, Achilai. O tu, Patroklai, pasakyk man, 
kas yra Achilas? 

PATROKLAS 
Tavo ponas, Tersitai. Na, o tu pasakyk man, 


meldžiu, kas yra Tersitas? 


TERSITAS 
Tas, kuris geriausiai pažįsta Patroklą. Pasakyk man, 
Patroklai, kas tu toks? 


PATROKLAS 
Pats pasakyk, juk mane pažįsti. 


ACHILAS 
Ak, pasakyk, pasakyk. 


TERSITAS 
Ko čia sukti galvą? Agamemnonas - Achilo 
vadas, Achilas - mano ponas, aš geriausiai pažįstu 
Patroklą, o Patroklas - mulkis. 


PATROKLAS 
Nenaudėli! 


TERSITAS 
Tylėk, mulki! Aš dar ne viską pasakiau. 


ACHILAS 
Siam žmogui leista daugiau nei kitiems. Tęsk, 


Tersitai. 

TERSITAS 
Agamemnonas yra mulkis, Achilas - mulkis, 


Tersitas - mulkis ir, kaip jau sakiau, Patroklas — 


mulkis. 


ACHILAS 


Kas toliau, išvados? 


TERSITAS 
Agamemnonas — mulkis todėl, kad tariasi 
vadovaująs Achilui, Achilas - mulkis todėl, kad jam 
vadovauja Agamemnonas; Tersitas — mulkis todėl, 
kad tarnauja tokiam mulkiui, na o Patroklas — iš 


prigimties mulkis. 


PATROKLAS 
Kodėl gi aš mulkis? 


TERSITAS 
Paklausk savo Kūrėjo. Man pakanka žinoti, kad tu 


mulkis. Ziūrėkit, kas ten ateina? 


ACHILAS 
Eime, Patroklai, aš su niekuo nenoriu kalbėtis. 


Eime su manimi, Tersitai. 


Išeina. 

TERSITAS 


Kiek veidmainystės, kiek suktybės, kiek niekšybės. 
Ir dėl ko gi? Dėl paleistuvės ir raguotojo. Graži 
dingstis susiskaldyti ir pralieti kraują. Kad juos 
šunvotės suėstų, kad juos visus prarytų nesantaika 


ir gašlybė! 
Išeina. 


Įeina Agamemnonas, Ulisas, Nestoras, Diomedas, 


Ajaksas ir Kalcbas. 


AGAMEMNONAS 


Kur Achilas? 


PATROKLAS 


Jis savo palapinėj, bet sirguliuoja, pone. 


AGAMEMNONAS 


Tada pranešk jam, kad atvykom. 
Jis mūsų atstovus piktai pavijo, 
Todėl, nepaisę viršenybės, patys 
Čia apsilankėm. Pasakyk, tegu 
Neriečia nosies — žinom savo vietą 


Ir nepamiršom, kas esą. 

PATROKLAS 


Taip jam ir pasakysiu. 
Išeina. 


ULISAS 
Pro palapinės angą matėm jį. 


Jis sveikas kaip ridikas. 


AJAKSAS 
Ne, nesveikas, jis serga liūtlige — širdis nuo 
išpuikimo sušlubavo. Jei norite jam įsiteikti, 
vadinkite šią ligą melancholija, bet, mano galva, jį 
kankina išdidumas. Bet kodėl, kodėl nesuprantu? 
Tegu atskleidžia priežastį. Noriu tarti žodelį, 
valdove. 


Nusiveda Agamemnoną į šalį. 


NESTORAS 
Kodėl Ajaksas taip dergia jį? 


ULISAS 
Achilas paviliojo jo juokdarį. 


NESTORAS 
Ką, Tersitą? 

ULISAS 


Tą patį. 


NESTORAS 


Na, dabar, netekęs argumentų, Ajaksas nebeturės 
dėl ko ginčytis. 


ULISAS 


Turės, mat jo didžiausias argumentas tas, kuriam 


atiteko jo argumentai, — Achilas. 


NESTORAS 
Juo geriau, mums naudingiau, kad jie vienas kitą 
pamokytų, negu kad vienas su kitu susimokytų. 
Turbūt tvirto sutarimo būta, jei kvailys juos 


supriešino! 


ULISAS 


Draugystę, kurios neriša išmintis, kvailybei 
nesunku išardyti. 
Grįžta Patroklas. 


Stai ir Patroklas. 


NESTORAS 


Bet Achilo nematau. 

ULISAS 
Dramblys, nors ir turi sąnarius, bet mandagiai 
nusilenkti nemoka. Achilas irgi be reikalo kojų 
nelankstys. 


PATROKLAS 
Achilas liepė man pranešt gailaująs, 
Jei jį didikas prakilnus aplankė 
Ne vien dėl to, kas miela širdžiai, 
Bet verčiamas kitų tikslų. Jis vilias, 
Kad sočiai papietavę jūs panūdot 


Tiesiog pasimankštint truputį. 


AGAMEMNONAS 
Patroklai, paklausyk. 
Toks atsakas seniai ne naujas mums. 
Bet panieka sparnuota prisidengęs 
Jis nenuslėps, kad mūsų vengia. 
Achilas turi priežasčių ne vieną 
Didžiuotis nuopelnais, visi sutinkam. 
Bet šie, taip negarbingai brukami, 
Mums regint, ima žvilgesį prarast, 
Lyg šviežias vaisius purvinoj lėkštėj, 
Kurs pūna neprakąstas. Perduok jam, 
Kad norim pakalbėt su juo, pridurk, 
Bus neprošal, jog, mūsų akimis, 


Praradęs garbę jis per daug išpuiko 

Ir rodos sau didesnis nei kitiems. 

Jo kaprizus regėdami nusprendėm 
Mūs tikrąją kariaunos galią nutylėt 
Ir tyliai sau šypsodami paklust 

Jo viršenybei tariamai, stebėt, 

Kaip jis tai irzta, tai nurimsta, 

Neva čia šitaip šoktume visi, 

Kaip jis dūdelę pučia. Perduok jam, 
Jei ir toliau puikybėn kelsis, 

Mums toks nėmaž nereikalingas, 
Tedūla tartum karo mechanizmas, 
Likimo valiai paliktas. Težino, 

Kad tokio kario nevadinsim mūšin. 
Judrus nykštukas naudingesnis mums 
Nei milžinas apsnūdęs - taip sakyk. 


PATROKLAS 


Bus perduota. Tuojau atsakymą atnešiu. 
Išeina. 


AGAMEMNONAS 
Per tarpininkus susitart bus vargas. 


Su juo pasikalbėkim patys. Eik, Ulisai. 


Ulisas išeina. 

AJAKSAS 


Ir kuo jisai vertesnis už kitus? 


AGAMEMNONAS 


Tik tuo, kad pats taip mano. 


AJAKSAS 
Nejau jis iš tiesų toks didis? Ar jis tariasi esąs 


geresnis už mane? 


AGAMEMNONAS 


Be abejonės. 


AJAKSAS 


Ar tu pritari jo žodžiams? 


AGAMEMNONAS 
Ne, kilnusis Ajaksai. Tu toks pats stiprus, 
toks pats narsus, toks pats išmintingas, ne 
mažiau kilnus, daug švelnesnis ir apskritai 


sukalbamesnis. 


AJAKSAS 
O kodėl žmonės išpuiksra? Iš kur atsiranda 


išdidumas? Aš nė nežinau, kas tas išdidumas. 

AGAMEMNONAS 
"Tavo galva šviesesnė ir dorybės didesnės. Išdidėlis 
pats save sugraužia. Puikybė — jo veidrodis, 
trimitas ir metraštis. O jeigu giriamasi ne darbais, 


o žodžiais, pagyros tuoj praryja darbus. 


AJAKSAS 
Man išpuikėliai tokie pat šlykštūs kaip rupūžių 


padermė. 


NESTORAS (į šalį) 


O pats save įsimylėjęs. Argi ne keista? 
Grįžta Ulisas. 


ULISAS 


Achilas neketina rytoj stoti į kovą. 


AGAMEMNONAS 


O kokia priežastis? 


ULISAS 
Nepateikė jokios. 
Ir tokio požiūrio laikytis žada, 
Jam mūsų nuomonė — perniek, 


Jis atsižvelgs tiktai į savo valią. 

AGAMEMNONAS 
Kodėl gi mūsų prašomas gražiuoju 


Achilas mūsų pamatyt nenori? 


ULISAS 
Sureikšmina jis mažmožius menkiausius 
Iš užgaidos, didybėn pasinėręs. 
Bendrauja su kitais tiktai iš aukšto, 
Kivirčijas išsyk. Užkaitęs kraujas 
Nuo tariamos vertės susuko galvą — 
Nė pats jau nebežino, kur jam pult. 
Achilas karaliūnas klaiksta niršta 
Ir triuškina patsai save. Deja, 
Nuo šio didybės užkrato jau regis 


Liūdnos baigties zenklai. 


AGAMEMNONA AS 
Tepakalba su juo Ajaksas. 


(Ajaksui) 


Nueik jo palapinėn ir pasveikink. 
Jis palankus tau, kalbama, galbūt 
Pavyks jį įkalbėt primiršt save. 


ULISAS 
O Agamemnonai, kokia klaida! 
Tegu dievai Ajaksą nuo Achilo 

Atokiai laiko. Ar nupuikęs ponas, 
Kuris didybės savo syvuos verda 

Ir nesirūpina niekuo pasauly, 

Tik pats save vis gromuliuoja, vertas, 
Kad nusilenktų jam kukliai tasai, 
Kuriam daugiau mes teikiame garbės? 
Na ne, šis tris sykius geresnis, — jis, 
Ne ką mažiau pagirtas nei Achilas, 
Vainiko pergalių, įgyto kilniai, 
Neteps ir savo nuopelnų nemenkins 
Achilo palapinėj. 

Kam tukint jau nutukintą puikybę, 
Kam kaitint anglimis žvaigždyną Vėžio“, 


Jei šis ir taip nuo Febo žvilgsnio dega? 


Jupiteri, griausmu paliepk: tegu 
Achilas lenkias jam, ir ne kitaip. 


NESTORAS (į šalį) 
Ak, puiku! Paglostė jo savimeilę. 


DIOMEDAS (į šalį) 


Netekęs žado mėgaujasi pagyrimu! 


* Buvo manoma, kad Vėžio žvaigždynas, kurį Saulė (Febas) kerta vasarą, 
labai įkaitęs. 

AJAKSAS 
Jei aš pas jį nueisiu, kaipmat šarvuotu kumščiu 


užvošiu per marmūzę. 


AGAMEMNONAS 


O ne, ne, nereikia, neik. 


AJAKSAS 
Tegu pabando girtis, tuoj didybę 


Išmušiu iš galvos. Einu pas jį. 


ULISAS 


Ne, ne, neverta šitaip smarkiai pyktis. 


AJAKSAS 
Menkysta, akiplėša! 


NESTORAS (į šalį) 
Kaip tinka šie žodžiai jam pačiam! 
AJAKSAS 


Negi niekas jo nemokė mandagumo? 


ULISAS (į šalį) 
Juokiasi puodas, kad katilas juodas. 

AJAKSAS 


Nuleisiu jam kraujo. 


AGAMEMNONAS (į šalį) 
Pagydys mat tasai, kurį patį gydyti reikia. 


AJAKSAS 
O kad visi galvotų taip, kaip aš... 


ULISAS (į šalį) 


Tada ir proto nebereikėtų. 


AJAKSAS 
Ir kaip galima tai pakęsti? Jam dar atsirūgs jo 


žodžiai. Jis gaus pagal nuopelnus. 


NESTORAS (į šalį) 
Na, sakykim, pusę nuopelnų gausi tu. 


ULISAS (į šalį) 


Ne, dešimteriopai. 


AJAKSAS 


Aš sutrinsiu jį į miltus, iškočiosiu kaip tešlą. 

NESTORAS (į šalį) 
Jis dar deramai neįkaito. Apipilkit jį pagyrom, 
šliūkštelėkit alyvos į ugnį, jo savimeilė dar 


neįsiplieskė. 


ULISAS (Agamemnonui) 
Valdove, šitaip nesikrimskit. 


NESTORAS 


Nereikia, mūsų karvedy, nereikia. 


DIOMEDAS 
Turėsim tęsti kovą be Achilo. 


ULISAS 
Ak, neminėki jo, žaizdų neaitrink. 
Yra jam pamaina, bet kukliai tyliu — 


Jisai prieš jus. 


NESTORAS 
Kodėl gi tyli? 
Didžiuotis jis nepratęs kaip Achilas. 


ULISAS 


Tačiau visi sutiks, drąsa nenusileidžia jam. 

AJAKSAS 
Neleisiu tam kalės vaikui šitaip tyčiotis iš mūsų! 


Ak, jei jis būtų trojietis! 


NESTORAS 
O štai Ajakso ydos... regite bent vieną? 


ULISAS 


Ar jis užrietęs nosį? 


DIOMEDAS 
Ar geidžia pagyrų? 


ULISAS 
O gal jis siaurakaktis? 


DIOMEDAS 


Ar kaprizingas, ar savimyla? 


ULISAS 
Dėkoju dangui, nė vienos ydos. 
Šlovingas tas, kuris tave pradėjo, 
Ir ta, kuri krūtim maitino mažą. 
Lenkiuosi tam, kuris išmokslino tave, 
Tačiau, be mokslų, tegu bus triskart 
Pašlovintos tau prigimtos dorybės. 


Su tuo, kuris tave išmokė kautis, 


Nemarumu pasidalyt perpus 

Derėrų Marsui. O stipruolio vardą 
Ajaksui tvirtarankiui perleist gaus 
Milonas*, jautį ant kupros nešiojęs. 
Man tavo išminties nė girt nereikia — 
Jinai kaip užtvara ar siena juosia 
Galiūno stuomenį, plačius pečius. 
Štai Nestoras, išprusintas senovės, 
Nekeista, sendamas išminčium tapo. 
Bet tėve Nestorai, atleisk, jei būtum 
Ajakso jaunumės ir šalto proto, 

Jo niekaip nepranoktum šaunumu, 


Nebent prilygtum. 


AJAKSAS 


Ar tėvu aš galiu tave vadint? 


NESTORAS 


Taip, žinoma, brangus sūnau. 


DIOMEDAS 
Ir jam paklusk, Ajaksai. 


* Milonas Krotonietis — vienas garsiausių graikų atletų, kuris, 
pasak padavimo, užsimetė ant pečių ketverių metų jauų ir apsuko 
su juo keturis stadiono ratus. 

ULISAS 
Negaiškime. Achilas tartum elnias 
Į krūmus nėrė, taigi didis vade, 


Kariauną visą suvadink būrin. 


Į Troją suplaukė naujų jėgų. 
Rytoj suduosime smarkiausią smūgį. 
Ajaksui nuo rytų lig vakarų 
Lygaus nėra tarp karžygių. 


AGAMEMNONAS 
Šaukiu pasitarimą. Lai Achilas 
Į akį pučia. Naujas vėjas kyla. 


lI 


VEIKSMAS 


I scena 289 


Troja, Priamo rūmai. Viduje skamba muzika. 


Įeina Pandaras ir tarnas. 


PANDARAS 
Ei, bičiuli, noriu šnektelėti. Ar ne tu seki jaunajam 


Pariui iš paskos? 


TARNAS 


Taip, pone, seku, kai jis eina priešaky. 


PANDARAS 


Turėjau galvoje, ar tu jam tarnauji? 


TARNAS 


Taip, pone, aš jam tarnauju. 


PANDARAS 


Tu tarnauji kilniam ponui. Privalau jį pagirti. 


TARNAS 


Jis vertas pagyrų! 


PANDARAS 


Ar mane pažįsti? 

TARNAS 


Taip, pone, iš veido. 


PANDARAS 


Tai pažink mane geriau, bičiuli. Aš ponas Pandaras. 


TARNAS 
Tikiuosi jūsų prakilnybę pažinti geriau. 


PANDARAS 


Taip, norėčiau to. 


TARNAS 
Jūsų valia, jūsų malonybe. 


PANDARAS 
Malonybe! Ne ne, drauguži, į mane dera kreiptis 
„jūsų prakilnybe“ arba „jūsų šviesybe“. Kokia ten 


muzika skamba? 


TARNAS 
Žinau tik iš dalies, pone. Dalį jos atlieka balsai. 


PANDARAS 


O muzikantus pažįsti? 


TARNAS 


Visus, pone. 

PANDARAS 


O kam jie groja? 


TARNAS 


Tiems, kurie klausosi, pone. 


PANDARAS 


Ne ne, kieno ausį ji glosto, bičiuli? 


TARNAS 


Mano, pone, ir tų, kurie mėgsta muziką. 


PANDARAS 
Ne, bičiuli, aš klausiu apie paliepimą. 


TARNAS 


O kam gi aš galiu paliepti, pone? 


PANDARAS 
Drauguži, matau, kad mes nesuprantame vienas 
kito. Aš per daug mandagus, o tu pernelyg gudrus. 


Klausiu, kieno paprašyti tie žmonės groja? 


TARNAS 
A, kitas reikalas, pone, aišku. Jų paprašė pagroti 
mano ponas Paris. Jis asmeniškai klausosi koncerto, 
o su juo — mirtingoji Venera, grožio įsikūnijimas, 


neregima meilės siela... 


PANDARAS 
Ką, mano dukterėčia Kresida? 


TARNAS 
Ne, pone, Elena. Argi nesupratote iš to, kaip ją 


nupasakojau? 


PANDARAS 
Atrodo, brolau, kad nesi matęs gražiosios Kresidos. 
Princo Troilo paliepimu atėjau pakalbėti su Pariu. 


Primygtinai prašau pasimatymo, degantis reikalas. 


TARNAS 
Degantis! Tik namų nepadekit! 


Įeina Paris ir Elena su svita. 


PANDARAS 
Gražiausi linkėjimai tau, prince, ir tavo gražiajai 
palydai! Kad jūsų gražiausi norai kuo gražiausiai 
išsipildytų ir jūs kuo gražiausiai gyventumėt, ypač 
tu, gražioji karaliene! Gražiausios svajos tebūnie 


tau kaip minkščiausios pagalvės. 


ELENA 


Kiek daug gražių žodžių prikalbėjai, brangus pone. 

PANDARAS 
Kad tau būtų malonu, gražioji mieloji karaliene. 


Mielas prince, o kodėl gi nutrūko gražioji muzika? 


PARIS 
Tu ją nutraukei, pusbroli, bet galvą dedu, vėl ją 
sudėsi į vieną daiktą, ir dar nuo savęs kai ką pridėsi. 


Zinai, Nele, jis puikiai išmano derinimo paslaptis. 


PANDARAS 


Tai netiesa, karaliene, prisiekiu. 


ELENA 


Nejaugi, pone? 


PANDARAS 
Negabus aš, teisybė, gryniausia teisybė, visiškai 


negabus. 


PARIS 
Gerai pasakyta, bičiuli. Gabiai sukiesi. 


PANDARAS 
Miela karaliene, norėčiau su princu aptarti vieną 


reikalą. Ar malonėsi manęs išklausyti, pone? 

ELENA 


Ne, taip neišsisuksi. Turi mums būtinai padainuoti! 


PANDARAS 
Juokaujate, mieloji karaliene. Bet patikėk, prince, 
brangus ir didžiai gerbiamas bičiuli, tavo brolis 


"Troilas... 


ELENA 
Ak, Pandarai, saldžiabalsi Pandarai! 


PANDARAS 
Liaukis, mieloji karaliene, liaukis, visa širdim 


atsidavęs meldžiu... 


ELENA 


Neatimk iš mūsų malonumo pasiklausyti muzikos. 


Antraip mano liūdesys tebus tau priekaištas. 


PANDARAS 
Mieloji karaliene, saldžioji karaliene, ak saldžių 


saldžiausia karaliene... 


ELENA 


O nuliūdinti saldžią damą - kartus įžeidimas. 

PANDARAS 
Ne, tau nieko iš to neišeis, ne, tikrai ne. Manęs 
tokiais žodžiais nepapirksi, na ne. Brolau Pari, 
princas Troilas prašė, kad tu, jei karalius jo 
pasigestų per vakarienę, kaip nors paaiškintum, 


kodėl jo nėra. 


ELENA 


Mielasis Pandarai! 


PANDARAS 
K4 gi man pasakys saldžioji karalienė, saldžiausioji 
iš saldžiausiųjų? 


PARIS 


Ką jis sumanė? Kur jis šįvakar vakarieniaus? 


ELENA 


Bet mielasis Pandarai... 


PANDARAS 
Ką gi man pasakys saldžioji karalienė? Mano 
pusbrolis supyks ant tavęs. Tau nevalia žinoti, kur 


jis vakarieniaus. 


PARIS 


Galvą dedu, su mano viliokle Kresida. 

PANDARAS 
Ne ne, nieko panašus, baisiai klysti. Tavo vilioklė 


Kresida negaluoja. 


PARIS 


Gerai, sugalvosiu, kaip paaiškinti, kodėl jo nėra. 


PANDARAS 
Dėkoju, gerasis prince. O kodėl prabilai apie 
Kresidą? Ką tu, tavo vargšė vilioklė serga. 


PARIS 


Atrodo, nujaučiu... 


PANDARAS 
Nujauti! Ką nujauti? Nagi, duokite man 
instrumentą. Nagi, paliepkite, saldžioji karaliene. 


ELENA 


Pagaliau, kaip miela. 


PANDARAS 


Mano dukterėčia pametė galvą dėl vieno dalyko, 


kuris priklauso jums. 


ELENA 


Jinai jį gaus, jei tai ne mano vyras Paris. 


PANDARAS 
Jis? Ne, šitas jai nerūpi. Su tuo, kuris jai rūpi, jiedu 


išskirti. 


ELENA 


Kai du išskirtieji vėl sueina draugėn, išeina trys. 


PANDARAS 
Na na, nenoriu klausytis tokių dalykų. Geriau 


padainuosiu jums dainą. 


ELENA 
Taip, padainuok. Koks tu mielas. O kokia daili tavo 
kakta, garbės žodis. 


PANDARAS 
Na ką tu, ką tu. 


ELENA 
Padainuok apie meilę, apie meilę, kuri mus visus 


nugalės. O Kupidonai, Kupidonai, Kupidonai! 


PANDARAS 


Apie meilę? Gerai, tebūnie. 


PARIS 
Taip, puiku, apie meilę, tik apie meilę ir nieką kitą 


daugiau. 

PANDARAS 


Kiek pamenu, daina prasideda šitaip. 
Dainuoja. 


Meilė, meilė, aplink vien meilė, bet jos vis negana. 
Jos strėlės širdį veria 

Paukštytei ir paukšteliui. 

Ji nugali nežeisdama, 

Žaizda ši menama — 

Bet dilgčioja ir sopa. 

O tie, kas myli, šaukia — esą mirtis jų laukia! 
Gyvybė, rodos, vos rusena, 

Tik „och! pavirsta „chi cha cha!“ 

Ir meilė išgyvena. 

Pirmiausia „och! paskui „cha cha! 


„Och, kaip baisu, paskui „cha cha!“ 


ELENA 


Jis pats įsimylėjęs, garbės žodis, iki ausų įsimylėjęs. 


PARIS 
Pandaras maitinasi tik balandėliais, mieloji, o nuo 
to įkaista kraujas, iš karšto kraujo gimsta karštos 
mintys, iš karštų minčių randasi karšti žygiai, o 


karšti žygiai ir reiškia meilę. 

PANDARAS 
Ar taip ir randasi meilė — karštas kraujas, karštos 
mintys ir karšti žygiai? Kaip kokios angių išperos. 
Ar meilė — tai angių išperos? Mielas prince, kas 


šiandien išėjo į mūšio lauką? 


PARIS 
Hektoras, Deifobas, Helenas, Antenoras ir visas 
Trojos kariaunos žiedas. Aš ir pats būčiau stojęs 
kovon, bet manoji Nelė neleido. O kodėl gi mūšio 


lauke nematyti Troilo? 


ELENA 
Jis bus kažkur įkišęs snapą. Tu juk viską žinai, 


mielas Pandarai. 


PANDARAS 
Ne, nežinau, saldžioji karaliene. Nekantrauju 
sužinoti, kas jam šiandien nutiko. Ar sugalvosi 


pateisinimą broliui, prince? 


PARIS 


Kuo aiškiausią. 


PANDARAS 


Sudie, saldžioji karaliene. 

ELENA 


Perduok linkėjimus savo dukterėčiai. 


PANDARAS 
Perduosiu, saldžioji karaliene. 


Išeina. Skamba atsitraukimo signalas. 


PARIS 

Kova baigta. Eime į Priamo rūmus, 
Pasveikinsim karius. Brangi Elena, 
Maldauju, šiandien Hektorui šarvus 
Padėki nusivilkt. Atkaklios sagtys 
Žaviems piršteliams tavo pasiduos 
Mieliau negu plieninio kardo kirčiui 
Ar graikų rankų jėgai, taip pasieksi 
Daugiau nei Graikijos salų karaliai. 


ELENA 
Man bus garbė jam patarnauti, Pari. 
Jei jis šią paslaugą mielai priims, 
Išaukštins mano grožį tiek, kiek šio 


Pati nedrįsčiau aukštint. 


PARIS 


Mieloji, aš tave be galo myliu. 


Išeina. 

II scena 2® 


Troja. Pandaro vaismedžių sodas. 
Iš skirtingų pusių įeina Pandaras ir 


Troilo tarnas berniukas. 


PANDARAS 


Na kaip? Kur tavo ponas? Ar jis pas mano 


dukterėčią Kresidą? 


TARNAS 


Ne, pone, jisai laukia, kol jūs ten jį nuvesite. 
Įeina Troilas. 


PANDARAS 
Ak štai ir jis pats. Na kaip? Kaip reikalai? 


TROILAS 


Tarne, eik iš čia. 
Tarnas išeina. 


PANDARAS 


Na, ar mateisi su mano dukterėčia? 

TROILAS 
Deja, Pandarai. Tykojau prie durų 
Lyg nekantrus šešėlis, kelto laukiąs 
Prie Stikso. O Charone mano, perkelk 
Mane greičiau į atlygio laukus, 
Kur patalan lelijų saldžiai krisčiau. 
Pandarai, mielas, čiupk sparnus puošnius 


Iš meilės dievo. Skriejam pas Kresidą! 


PANDARAS 


Palauk sode. Tuojau atvesiu ją. 
Išeina. 


TROILAS 
Man sukasi galva iš nekantros. 
Vaizduotėje gardėsis toks saldus, 
Kad slopstu meilės kvapo pakerėtas. 
O kas gi bus, kai paragausiu tikro — 
Triskart tyriausio iš nektarų? Mirsiu? 
Prarasiu sąmonę arba pažinsiu 
Aukščiausią džiugesį, kurio saldybė 
Šiurkščioms juslėms kasdienėms užginta? 
Baugu man ir baisiausiai neramu, 
Kad tarp džiaugsmų pamesiu džiaugsmo skonį. 
Kaip būna mūšy, kai be atvangos 
Narsuoliai užsimiršę guldo priešą, 


Nors šis jau bėga. 

Grįžta Pandaras. 


PANDARAS 
Ji tuojau pat ateis. Na, dabar pasismailink liežuvį. Ji 
visa nukaitusi ir vos alsuoja, lyg būtų išvydusi elfą. 
Einu, atvesiu ją. Na, ir graži gi toji velniūkštė. O 
širdukė daužosi it pagauto žvirblelio. 


Išeina. 


TROILAS 
Tokia aistra krūtinėn įsigavo! 
Širdis lyg karštinei užgulus spurda 
Ir jėgos, mintys geibsta sumaišty — 
Taip nejučia valdovo užklupti 


Pavaldiniai sutrinka. 
Įeina Pandaras ir Kresida. 


PANDARAS 
Nagi, nagi, ko čia raudonuoji? Vaikiška gėdytis. Štai 
ir ji. Na, dabar pakartok jai pačiai tas priesaikas, 
kurias giedojai man girdint. Kurgi susiruošei, kurgi 
vėl bėgsi, dukterėčia? Tave reikia akylai prižiūrėti, 
kitaip nepaklusi, ar ne? Eik, eik, nesispyriok, o 
tai pažabosim. O tu ko gi nekalbini jos? Nagi, 


dukterėčia, nesidangstyk, pasirodyk visu gražumu. 

Gaila, kad dabar diena, kaip judu baidotės dienos 
šviesos! Jei būtų tamsu, greičiau susiburkuotumėt. 
Na na, pirmyn, pabučiuok panelę. Bučiuok ilgai, 
tiek, kad būdamas dailide spėtum namą pasistatyti 
ir įsikurti. Oras kuo puikiausias. Drąsiau atverkite 
širdis, kol jūsų neišskyriau. Tam ir vanagai, kad 


antis upėje pakedentų. Nagi, nagi. 


TROILAS 


Išvydęs tave, pamiršau visus žodžius, Kresida. 


PANDARAS 


Žodžiais skolų neapmokėsi. Parodyk jai, ką moki, 
bet bijau, kad pamirši ir tai, ką moki, jei ji tavęs 
paprašys tai parodyti. Nežinote, nuo ko pradėti? Na 
tai paklausykit, kaip išrašomi vekseliai: „Abi šalys 
abipusiu sutarimu patvirtina, kad...“ Užeikite vidun 


į namą, o aš ugnele pasirūpinsiu. 


Išeina. 


KRESIDA 


Ar užeisi vidun, prince? 


TROILAS 


Ak, Kresida, kaip ilgai apie tai svajojau! 

KRESIDA 


Svajojai? Kad dievai tau duotų... 


TROILAS 
Ką duotų? Kodėl taip staiga nutilai? Kokią gi 
drumzlę įžvelgė mano mieliausioji skaidriame mūsų 


meilės šaltiny? 


KRESIDA 


Drumzlių ten daugiau nei vandens, jei mano baimė 


ne akla. 


TROILAS 
Iš baimės ir cherubinai kaip velniai atrodo, ji 


niekada gerai nemato. 


KRESIDA 
Akla baimė, vedama akylo proto, atras tiesesnį kelią 
nei aklas protas, klupinėjantis be baimės. Bijodamas 


to, kas blogiau, neretai išvengi to, kas blogiausia. 


TROILAS 
Lai mano išrinktoji negalvoja apie baimę. Kupidono 


palydoje nėra baisūnų. 


KRESIDA 


Ir nieko baisingo nėra? 

TROILAS 


Nėra, nors baisingai didelių dalykų esama: tai 
mūsų žodžiai, kai prisiekiame priverkti jūras, 
mestis į ugnį, sutrupinti uolas ar sutramdyti 
tigrą. Manyčiau, kad mūsų išrinktajai sunkiau 
mums sugalvoti sunkų išmėginimą, nei mums tą 
išmėginimą išlaikyti. Meilėje, mieloji, baisingai 
didu yra tai, kad valia čia beribė, o veiksmai 
suvaržyti, kad troškimas bekraštis, o galimybės jį 
įgyvendinti — ribotos. 


KRESIDA 


Sakoma, kad visi įsimylėjėliai prisiekia daugiau, 
nei pajėgia įrodyti, ir nors pajėgumo netrūktų, 
tausodami save privengia tai parodyti. Prisigiria už 
dešimt, o nepadaro nė dešimtosios dalies to, ką gali 
padaryti vienas. Jie riaumoja kaip liūtai, o elgiasi 


kaip kiškiai. Na, argi ne baisūnai? 


TROILAS 


Argi jie tokie? Ne, mes ne tokie. Girkite mus tik už 
nuopelnus, vertinkite tik už tai, ko nusipelnėme, 
mes vaikščiosime vienplaukiai, kol užsitarnausime 
vainiką. Joks patirties nuopelnas tenebus vertas 
pagyrimo iš anksto, nevadinkite nuopelnu to, 

kas dar nepadaryta, o kai bus padaryta, duokite 
šiam darbui kuklų vardą. Pasakysiu trumpai, bet 

nuoširdžiai: Troilas Kresidai bus toks, kad jo 
ištikimybė niekais pavers net ir pikčiausius pavydo 
žodžius, ir patys teisingiausi ištikimybės žodžiai 


nebus teisesni už Troilą. 


KRESIDA 


Ar užeisi vidun, prince? 
Grįžta Pandaras. 


PANDARAS 
Ką, vis dar raudonuoji? Ir judu dar nieko 


nesutarėte? 


KRESIDA 
Ką gi, dėde, kad ir kokią kvailystę padaryčiau, ji bus 


skirta tau. 


PANDARAS 
Dėkoju. Jeigu judviem gims berniukas, rūpestį juo 
palik man. Būk ištikima princui, o jei jis pamirš 


savo pareigą, kaltę už tai irgi suversk man. 


TROILAS 
Dabar žinai, koks mano meilės laidas: tavo dėdės 


žodžiai ir mano tvirta ištikimybė. 

PANDARAS 


Aš ir už jos ištikimybę laiduoju. Mūsų giminės 
moterims reikia ilgai mergintis, kol jos pasiduoda, 
bet kai pasiduoda, jų ištikimybė nepajudinama. 
Patikėk, jos kaip varnalėšos graižai — kur prisegsi, 
ten prikibs. 


KRESIDA 


Dabar padrąsinta jaučiuos, Troilai. 
Jau daugelį dienų tave aš myliu, 


Ne vieną mėnesį kenčiu. 


TROILAS 


Kodėl tada tokia šalta buvai? 


KRESIDA 


Šalta iš pažiūros, bet sieloj — tavo — 
Nuo pirmo žvilgsnio, ak, atleiski man. 
Kas bus, tariau, jei tau prisipažinsiu, 
O tu mane pavergsi kaip tironas? 

Lig šiol jausmus slėpiau, tačiau 
Nebegaliu: tave aš myliu. Ne! 

Tai melas! Tartum dūkstantys vaikai 
Pasklido mano mintys. Nesugaudau. 
Kokia kvailystė! Ką tauškiu paikai? 
Kas ištikimas bus mums, jeigu patys 


Savęs sudrausti ir užčiaupt nemokam? 

Tačiau, neverta slėpti, meilės laukiau. 
O kad galėtų moterys kaip vyrai 
Prabilti pirmos! Ak, mielasis, man 
Prikąst liežuvį liepk, kitaip pripliaukšiu 
Dalykų, dėl kurių nagus tik graušiu. 
Martai, tyli tu ir tyla gudriai šia 

Mane, silpnybės ištiktą, verti 


Tau atsiverti. Burną man užčiaupki. 


TROILAS (bučiuoja ją) 


Užčiaupsiu, kad ir saldūs tavo žodžiai. 


PANDARAS 


Puiku, išties puiku. 


KRESIDA 
Atsiprašau, atleisk man, prince. 
Neketinau taip bučinio išsiprašyti. 
Man gėda. O dangau! Ką padariau! 


Manyčiau, man jau metas eiti, pone. 


TROILAS 


Miela Kresida, negi ketini išeiti? 


PANDARAS 


Išeiti? Ne anksčiau kaip ryt ryte. 

KRESIDA 
Maldauju, liaukis. 


TROILAS 


Kas pykdo gi tave, mieloji? 


KRESIDA 


Tik aš pati. 


TROILAS 


Bet nuo savęs dar niekas nepabėgo. 


KRESIDA 
O aš einu ir pamėginsiu, 
Nors liks dalis manęs su tavimi. 
Tačiau dalia šios nelemtos dalies — 
Gyventi kito pajuokai. Einu. 
Kvailė. Nebežinau, ką ir kalbu. 


TROILAS 
Na, tie, kurie taip išmintingai kalba, 
Ką kalba, žino. 


KRESIDA 
O gal aš tik gudrauju su tavim? 
Ir ši mana išpažintis tik tam, 


Kad arsivertum man. Esi protingas 

Arba nemyli. Nes mylėt ir likt 
Protingam — žmogui paprastam neduota. 


Nebent dievai danguj tai moka. 


TROILAS 
Ak, sau tariu, kad moteris gebėtų, 
Ir, viltis noriu, sugebėsi tu, 
Globoti meilės žiburį nemarų 
Ir būt ištikima! Kad jos jaunystė 
Ilgiau nei išorinis grožis tvertų 
Ir protas atsinaujintų greičiau 
Nei kraujas sentų! Patikėti trokštu, 
Kad mano dorą siekį ir ištikimybę 
Atlieps tokia pati ištikima, 
Tokia pati dora sparnuota meilė! 
Kaip džiaugčiausi tada. Deja, deja, 
Esu teisus, kiek kūdikis — naivus, 


Naivesnis nei teisybės kūdikystė. 


KRESIDA 


Skelbiu aš karą paskutiniams žodžiams. 


TROILAS 
Ak, nekalta kova! 
Štai tau! Kada teisus prieš teisų stoja, 
Kas bus teisiausias? Ateity meilužiai 


Lai meilę prisiekia vardu Troilo. 


Kai priesaikaus ir skambiai girsis, 
Įrodinėdami atsidavimą savo, 
Tesiskelbia, kad jie tvirti kaip plienas, 
Ištikimi kaip potvynis mėnuliui, 

Kaip saulė dienai, vėžliui — kiautas, 
Magnetas — geležiai ir Žemė - traukai. 
O kai visi palyginimai baigsis, 
Tepamini ištikimiausiąjį ir taria: 

„Aš ištikimas tartum pats Troilas. 
Tevainikuoja savo meilės himną 


Siais žodžiais pašvęstais. 


KRESIDA 


Teišsipildo tavo pranašystė! 

O jeigu kada nors tave išduočiau, 
Tegu po daugelio ilgiausių metų, 

Kai lietūs Trojos akmenis nudilins, 
Miestus kai užmarštis akla praris, 

Kai pelenuos be pėdsakų pranyks 
Galingos karalystės, - bus nepamiršta 
Tik mano išdavystė — kaip dėmė 
Gėdinga neištikimųjų. Lai visi 
Kalbės: ji buvo palaida kaip oras, 
Kaip smėlis ar vanduo. Žiauri kaip lapė 
Vištidėje ar vilkas tarp avių, 
Negailestinga tartum tigras stirnai 


Ar pamotė įvaikintiems vaikams. 

Lai žmonės smerks pasileidimą žodžiais: 


„Ji palaida kaip Kresida!“ 


PANDARAS 
Na štai, pagaliau sutarėte, o dabar patvirtinkite savo 
žodžius, patvirtinkite, aš būsiu liudytojas. Duok 
man ranką, prince, duok man ranką, dukterėčia. Aš 
jus taip sunkiai suvedžiau, ir jeigu kada nors vienas 
kitą išduosite, tegu visus apgailėtinus sąvadautojus 
vadina Pandarais, visi ištikimieji tebūna Troilai, o 


visos pasileidėlės — Kresidos. Sakykite „amen“. 


TROILAS 


Amen. 


KRESIDA 


Amen. 


PANDARAS 
Amen. O dabar aš jus nuvesiu į kambarį, kuriame 
yra lova. Kad ji nieko neišplepėtų apie jūsų 
pasimatymą, sumaigykit ją mirtinai. Pirmyn! 
Tegu visoms drovuolėms Kupidonas duoda 


Tą pati gėrį: kambarį, Pandarą, lovą. 


Išeina. 

Graikų stovykla. 
Skamba trimitai. Įeina Agamemnonas, Ulisas, 


Diomedas, Nestoras, Ajaksas, Menelajas ir Kalcbas. 


KALCHAS 


Manau, valdovai, kad atėjo metas 
Man atlygio prašyti už tai, kuo jums 
Buvau naudingas. Leiskite primint, 
Jog įvykius artėjančius nuspėjęs, 

Aš Troją palikau, turtus mečiau, 
Užsitarnavęs išdaviko vardą, 

Palikęs klestinčius namus, deja, 
Atsidaviau aklam likimui, visko 
Atsisakiau: draugų ir papročių, 

Ir posto — to, kas buvo man brangu. 
Aš jums tarnaudamas čionai jaučiuos 
Lyg ką tik gimęs, svetimas, bežadis. 
Todėl maldauju jūsų nuolankiai 
Man dovanot nors dalį tų gėrybių, 
Kurių gausingai, menat, prižadėjot, 


Sakydami — ateis ir tavo laikas. 

AGAMEMNONAS 


Sakyk, trojieti, ko iš mūsų nori. 


KALCHAS 
Jums vakar į nelaisvę Antenoras 
Pateko. Troja jį labai brangina. 
Ne sykį jau, dėkoju jums, mėginot 
Iškeisti mano brangiąją Kresidą 
Į karį, vertą jos, o Troja vis 
Spyriojos, bet, netekus Antenoro, 
Patyrė tokį smūgį, kad derybos 
Dabar nesunkios bus. Už jį turbūt 
Jie atiduotų net ir Priamo sūnų. 
Grąžinkite trojiečiams Antenorą, 
O aš atgausiu dukrą. Taip, valdovai, 
Man dosniai atmokėsit už visas 


Verčiausias mano pastangas. 


AGAMEMNONAS 
Tave įpareigoju, Diomedai, 
Atvesk Kresidą. Kalchas gaus, ko prašo. 
Mielasis Diomedai, šiais mainais 
Kaip dera pasirūpink ir paskelbk, 
Jei Hektoras ryt pageidauja stot 
Į dvikovą, Ajaksas pasirengęs. 

DIOMEDAS 


Bus atlikta. Didžiuojuosi, kad man 


Skirta ši pareiga. 


Diomedas ir Kalcbas išeina. 


Iš palapinės pasirodo Acbilas ir Patroklas. 


ULISAS 


Achilas štai - prie savo palapinės! 
O mūsų vade, eik pro jį šaltai, 

Lyg būtumei pamiršęs, ir visi 
Nuduokime, kad jo nėmaž nepaisom. 
Aš eisiu paskutinis. Jis, matyt, 
Paklaus, kodėl gi nugaras atsukom. 
Tada jam vaistą pajuokos, sudėtą 

Iš jo didybės ir šalrumo mūs, 
Pakišiu — tuoj jį noriai šis praris. 
Nėra geresnio veidrodžio puikybei 
Nei atspindėta ji pati. Suklupę 

Ant kelių tik auginam didžiuoklius. 


AGAMEMNONAS 


Mums tavo patarimas prie širdies. 

Visi žingsniuokime prošal šaltai 

Ir nesisveikinkim su juo išvis 

Ar linktelkim iš aukšto — net skaudžiau 


Įžeisim šitaip jį. Aš eisiu pirmas. 

ACHILAS 
Ką dar man vadas pasakys? Juk žinot, 
Neketinu daugiau kovot prieš Troją. 


AGAMEMNONAS 


Ką šneka jis? Ko nors iš mūsų prašo? 


NESTORAS 


Achilai, ar ko nors prašai iš vado? 


ACHILAS 
Ne. 


NESTORAS 


Valdove, jis neprašo nieko. 


AGAMEMNONAS 


Neprašo? Juo geriau. 
Agamemnonas ir Nestoras išeina. 


ACHILAS 
Laba diena, laba diena. 


MENELAJAS 
Laba, laba, laba. 


Išeina. 

ACHILAS 


Ar tas raguotis šaipos iš manęs? 


AJAKSAS 
Na, kaip laikais, Patroklai? 


ACHILAS 
Ajaksai, sveikas. 


AJAKSAS 
A? 


ACHILAS 
Laba diena. 


AJAKSAS 


Aha, rytoj taip pat bus nebloga. 
Išeina. 


ACHILAS 


Kas jiems nutiko? Juk tai aš, Achilas. 


PATROKLAS 
Praėjo abejingai, nors anksčiau 


Lankstydavos, šypsodavos Achilui, 

Ateidavo kukliai nuleidę galvas 
Lyg į šventyklą. 


ACHILAS 
Nejau mane atstūmę bus visi? 
Žinia, jei nuo narsuolio fortūna 
Nusigręžė, tuoj pat apleis ir žmonės. 
Vos pasijutęs, kad krenti, žiūrėk, 
Tai akyse kitų iškart išvysi. 
Juk esam lyg drugiai - balkšvus sparnus 
Tik vasarai parodyti išdrįstam. 
Ir niekas negerbia žmogaus už tai, 
Kad jis — tiesiog žmogus. Jam pagarba — 
Vien tik iš to, kas ne nuo jo priklauso: 
Malonė, turtai, padėtis - akla sėkmė. 
Paslyst taip paprasta — ir ką malonė? 
Pusiausvyrą praranda ši taip pat 
Ir krenta su žmogum. Abu pražūva. 
Bet aš nesipykstu su fortūna, 
Ką valdęs, tą valdau plačiai, ir nieko 
Nepraradau, bet, rodos, jie pramanė 
Kažkokią dingstį ankstesnės garbės 
Man nebeteikt. O štai Ulisas. 
Kažin ką skaito. 


Kaip einasi, Ulisai? 


280 


woi L ! i a m S h a k e 


ULISAS 


Tebeeinu, garbus sūnau Tetidės. 


ACHILAS 
O ką skaitai? 


ULISAS 


Keistuolis vienas rašo man, 


Kad nesvarbu, kaip garbstomas esi 


Ir kiek sukrovęs turtų, — ir vidinių, 


Ir išorinių, — girtis nevalia. 


O savo nuopelnus tada pažinsi, 


Kada dorais darbais kitiems sužibsi, 


Paskleisi šilumą, ir šioji grįš 


Skleidėjui savo — tau pačiam. 


ACHILAS 
Ir ką čia keisto įžvelgi, Ulisai? 
Juk net ir savo grožį tepažinsim 
Iš atspindžio — pažvelgę į kitų 
Žmonių akis. Net ir pati rega, 


Aukščiausia iš juslių, savęs nemato. 


Tik akys, susitikusios akis, 
Pasveikinimą regi vienos kitose. 
Ir išmintis išmintimi pavirsta, 
Kai atkartotą tartum atspindy 
Save ji atpažįsta. Nieko keisto. 

ULISAS 
Aš ginčytis dėl to neketinu, 
Suprantama, bet autorius štai nori 
[rodyt aiškiai, kad nė joks žmogus, 
Nors jam nuversti kalnus būtų duota, 
Nėra gabumų savo viešpats tol, 
Kol šie nepagarsėjo tarp kitų. 
Esą jis apie juos nė nenutuoks, 
Kol šie neišsiskleis nuo pagyrimo — 
Taip skliautas garsą atmuštą grąžina, 
Taip plieno vartai saulės blyksnį 
Šiltai priėmę siunčia atgalios. 
Mane tai sužavėjo, ir tuoj pat 
Prisiminiau nuvertintą Ajaksą. 
Dangau, o koks žmogus yra tarp mūs! 
Ak, liurbiai, nenuruokiam, ką turį! 
Štai, rodos, menkas niekas, bet darbe — 
Be jo nė krust. O pasitaiko, daiktą 
Išliaupsina, nors tiek naudos iš jo... 
Tačiau rytoj patsai likimas progą 
Jam išgarsėti siūlo - mūs Ajaksui! 
Dangau, žiūrėk, kol vienas išsijuosęs 
Darbuojas, kitas snaudžia! 
Kol vienas knopso pas Fortūną tykiai, 
Per galvą kitas verčiasi dėl jos! 
Žiūrėk, vienam savos garbės mažai, 


Nors ši ir taip tuštybėj vysta! 

Ak, graikai! Jau dabar Ajaksui stuobriui 
Paplot per petį taikosi visi, 

Lyg būtų tas ant Hektoro krūtinės 
Užkėlęs koją ir parklupdęs Troją. 


ACHILAS 


Tikiu. Akis nudelbę jie mane 
Lyg gobšai išmaldautoją apėjo. 


Nejau bus mano nuopelnus pamiršę? 


ULISAS 


Achilai, laikas ant kupros nešioja 
Didžiulį maišą, į kurį aukas 
Pabaisai užmaršties besotei renka. 
Ji praeities žygius tuoj pat praryja 
Ir šie pranyksta, tarsi jų nebūta. 
Bičiuli, garbę vyras atkaklus 

Lyg šarvus vis nublizginti privalo. 
Kitaip, rūdim apėjus, ji tebus 
Vien apgailėtinas graudus prisiminimas. 
Būk apdairus, garbės takelis siauras, 
Su ja petys į petį eit išvien 

Tegali vienas. Nenukrypk nuo tako, 
Pavydas turi tūkstantį sūnų, 

Visi jos vaikos. Jei užleisi kelią 

Arba į šoną žengsi, jie užgrius, 


Lyg potvynio banga tave nušluos, 

Ir liksi paskutinis. 

Jei krito prieky eikliai skriejęs žirgas, 
Tuoj pat netikę pralenktieji jį 

Be gailesčio sutryps. Nauji darbai, 
Nors menkesni už ankstesnius tavuosius, 
Užgoš senuosius. Laikas panašus 

Į orų šeimininką — jis šaltai 

Vos spusteli, deja, išlydimajam ranką, 
O pasitinka rankom išskėstom 

Ir savo glėbyje jį stipriai surakina. 
Mums „labas“ šypsos visada, „sudie“ — 
Tik dūsauja liūdnai. Tegu neieško 
Dorybė atlygio už būtą laiką. 

Nes grožis, išmintis, 

Aukšta kilmė, stiprybė, darbo vaisiai, 
Draugystė, meilė ir dosnumas — visa 
Paklūsta pavydžiam šmeižikui Laikui. 
Gamtos taip lemta, kad pasaulis margas 
Dėl vieno sutaria ir lenkias tam, 

Kas nauja, nors nauji dievai tėra 

Iš to, kas būta, nukrėsti. Mums dulkės 
Su aukso kruopele daug vertingesnės 
Nei apdulkėjęs gryno aukso luitas. 
Akis tegarbina vien tai, ką regi. 

Todėl nenuostabu, o didis vyre, 

Kad graikai linksta šlovinti Ajaksą. 
Jei daiktas juda, jį akis išvys 


Greičiau negu nejudrų. Išgarsėjęs 
Buvai plačiausiai ir toliau garsėtum, 
Jei gyvas pasilaidojęs nebūtum 

Ir savo gero vardo palapinėn 
Įgrūdęs nelaikytum. Ar ne tavo 
Didingi žygiai neseniai dievus 

Dėl mūs varžytis pastūmėjo, 
Supykdę didį Marsą? 


ACHILAS 


Aš pasitraukti rimtą priežastį turėjau. 


ULISAS 
Bet priežastys kad nesitrauktum dar svaresnės 
Ir garbingesnės. Žinoma visiems, 
Kad tu pametęs galvą dėl vienos 
Iš Priamo dukterų“. 


ACHILAS 


Cha! Zinoma? 


ULISAS 
Ar nustebai? 
Budri ir įžvalgi akis pažįsta 
Kiekvieną Pluto aukso kruopelytę 
Ir dugną nepasiekiamų gelmių 


* Turima omeny Poliksena. 

Atranda, lyg dievai įžiūri aiškiai, 
Kaip patylom pati mintis užgimsta. 
Bet būna valdymo slaptų dalykų, 


Kurių jokia istorija nežino... 


Valstybės dieviškos esmės nei žodžiais, 
Nei plunksna įsigeidęs neišreikši. 
Ryšiai, kurie tave su Troja sieja, 

Ir tau, ir mums visiems vienodai svarbūs. 
Achilas užkariavo Polikseną? 

O kad jis būtų Hektorą įveikęs! 
Jaunasis Pyras“ užraudos namie, 

Kai mūsų šalyje pasklis jos vardas 

Ir visos graikų mergos užgiedos: 
„Achilą Hektoro sesuo suvystė, 

O mūs Ajaksas Hektorą nuspyrė.' 
Sudie. Iš prielankumo taip kalbu. 
Ledus pralauš kvailys, deja, ne tu... 


Išeina. 


PATROKLAS 
Ir aš, Achilai, tau sakiau tą patį. 
Šiurkšti, suįžūlėjus moteriškė 
Tiek pat bjauri, kiek subobėjęs vyras. 


Žinau, kad smerkiamas esu, jie taria, 


* Turimas omeny Achilo sūnus. 

Neva tave sulaiko mano menkas 
Nusiteikimas pult į karo lauką 
Ir tavo didis prieraišumas man. 


Mielasis, lai išdykęs Kupidonas 


Tau ant peties įtempęs meilės lanką 
Paleidžia debesį strėlių — tesklinda 


Sios lyg rasa nuo liūto karčių. 


ACHILAS 
Vadinasi, Ajaksas stos su Hektoru kovot? 


PATROKLAS 
Na taip, ir daug šlovės, matyt, pelnys. 


ACHILAS 
Matau, pavojuj mano geras vardas, 


Klastingai įžeista garbė. 


PATROKLAS 
Ak, paklausyk: 
Jei patys sužeidžiam save, šios žaizdos 
Sunkiausiai gyja. Jeigu neatliksi, 
Ką privalu atlikt, pavojui kelią 
Plačiai atversi — kaip drugys jisai: 


Baisus net tiems, kurie saulutėj šildos. 

ACHILAS 
Patroklai mielas, eik, pakviesk Tersitą. 
Prašysiu kvailio perduoti Ajaksui, 
Kad trojiečius po mūšio be šarvų 
Matyt čia pageidauju. Aš degu 
Lyg moteris iš nekantros ir trokštu 
Išvysti Hektorą taikos drabužiais, 
Išsikalbėt su juo, atsižiūrėt 


Į veidą jo lig soties. 
Įeina Tersitas. 
Na štai, ir kviesti jo nereikia. 


TERSITAS 
Stebuklai! 


ACHILAS 


Kas gi nutiko? 


TERSITAS 
Ajaksas valkiojasi po laukus ir kalbasi pats 


su savimi. 


ACHILAS 
Kodėl gi? 

TERSITAS 


Mat rytoj jis turi stoti dvikovon su Hektoru ir 

kaip pranašas iš anksto taip didžiuojasi tuo būsimu 
didvyrių snukiadaužiu, kad nė pats nebežino, 

ką peza. 


ACHILAS 


Negali būti. 


TERSITAS 


Gali, jis stypinėja lyg povas, tai žengia žingsnį 
pirmyn, tai pastovi ir vis murma sau po nosimi 
lyg kokia smuklininkė, kuri be skaitytuvų ką nors 
atmintinai skaičiuoja. Išdidžiai ir giliamintiškai 
kandžioja lūpas, lyg sakytų sau: „O taip, mano 
galvoje šio to esama, aš dar parodysiu.“ Na, gal 
ten ko nors ir esama, bet šitai glūdi taip giliai, 
kaip žiežirba titnago skeltėje — ir nepasirodys, kol 
gerai netrinktelėsi. Tas vyrutis visai pražuvęs — 
jei Hektoras jam nenusuks sprando dvikovoj, jis 
pats jį nusisuks keldamas galvą iš tuščios garbės. 
Manęs jau net nepažįsta: „Labas rytas, Ajaksai, — 
sveikinuosi, o jis atsako: „Ačiū, Agamemnonai. 
Ir ką pasakysite apie tokį žmogų, kuris palaikė 
mane didžiuoju vadu? Nei velnias, nei gegutė, 


kalbos dovaną praradęs pabaisa. Velniai griebtų 

tą visuomenės nuomonę — ją galima ir gerąja, ir 


išvirkščiąja puse užsivilkti, kaip odinę liemenę. 


ACHILAS 
Nuvyk pas jį kaip mano pasiuntinys, Tersitai. 


TERSITAS 
Kas? Aš? Jie niekam nesiteikia atsakyti, 
nepripažįsta reikalo atsiliepti, kaip pats pasakė, 
kalba tik prašinėtojai, o jo šneka — tai kumščiai. Aš 
jums pavaizduosiu jį, tegu Patroklas ko nors manęs 


paklausia, ir jūs pamatysite Ajaksą kaip gyvą. 


ACHILAS 
Ką gi, Patroklai, pasakyk jam, kad aš nuolankiai 
meldžiu narsųjį Ajaksą, jog jis pakviestų narsuolį 
Hektorą taikiai apsilankyti mano palapinėje, 
taip pat prašau pasirūpinti, kad kilniadvasis, 
šviesiausiasis, šešis ar septynis kartus pagerbtas 
valdovas, graikų kariaunos karvedys Agamemnonas 


suteiktų jam apsaugos raštą, na ir taip toliau. 


Pradėk! 


PATROKLAS 
Telaimina Jupiteris didįjį Ajaksą! 

TERSITAS 


Hmm! 


PATROKLAS 


Mane atsiuntė šlovingasis Achilas. 


TERSITAS 
Aha! 


PATROKLAS 
Jis kuo nuolankiausiai meldžia, kad pakviestum į jo 
palapinę Hektorą... 


TERSITAS 


Hmm! 


PATROKLAS 


Ir kad pasirūpintum Agamemnono apsaugos 


raštu... 


TERSITAS 


Agamemnono! 


PATROKLAS 


Taip, pone. 

TERSITAS 
Aha! 


PAIROKLAS 
Ką į tai atsakysi? 


TERSITAS 


Telaimina tave dievai, iš visos širdies linkiu. 


PATROKLAS 


Man reikalingas atsakymas, pone. 


TERSITAS 
Jei rytoj pasitaikys puiki dienelė, vienuoliktą 
valandą viskas išaiškės. Šiaip ar taip, jis man 


brangiai sumokės. 


PATROKLAS 


Man reikalingas atsakymas. 


TERSITAS 


Kuo geriausios kloties tau, iš visos širdies linkiu. 


ACHILAS 


Na nejaugi jis iš tikrųjų taip suokia? 

TERSITAS 
K4 ten suokia, kudakuoja. Nė nežinau, kaip 
užgiedos, kai Hektoras pakratys jam smegeninę, 
bet tikriausiai niekaip nebeužgiedos, na nebent 
smuikininkas Apolonas iš jo gyslų pasigamintų 
stygų ir užgrotų. 


ACHILAS 


Gana, tada tiesiog nunešk jam laišką. 


TERSITAS 
Tada duok ir antrą laišką, nunešiu jo arkliui — jis 


supratingesnis padaras. 


ACHILAS 
Susidrumstė man protas, lyg versmė 


Užkunkuliavo — dugno nematau. 
Achilas ir Patroklas išeina. 


TERSITAS 
O jei tavo proto versmė vėl nuskaidrėtų, 
numaudyčiau joje asilą. Jau mieliau būčiau prilipusi 


prie avies erkė, nei toks štai narsuolis neišmanėlis. 


Išeina. 


IV 


VEIKSMAS 


I scena 


Troja. Gatvė. 
Iš vienos pusės įeina Enėjas ir tarnas su deglu, 
iš kitos — Paris, Deifobas, Antenoras, Diomedas 


tr kiti graikai su deglais. 


PARIS 


Ei! Kas ten? 


DEIFOBAS 


Kilmingasis Enėjas. 


ENĖJAS 
Nejau pats Paris prieš mane? 
Jei progą tokią pat turėčiau, Pari, 
Pasivolioti lovoj, net dievai 


Manęs nuo sugulovės nearplėštų. 


DIOMEDAS 
Manęs taip pat. Lenkiuosi tau, Enėjau. 


PARIS 
Paspausk, Enėjau, graikų vadui ranką 
Ir teikis atvirai mums apsakyrt, 

Kaip Diomedas ištisą savaitę 


Po mūšio lauką gainiojos tave. 


ENĖJAS 
Sveikatos tau, narsusis prince, 
Kol mūsų draugiškos paliaubos truks. 
Bet kovoje sutikęs palinkėsiu 
Juodžiausio prakeiksmo, kiek spėkos duos. 


DIOMEDAS 
Abu jus Diomedas apkabina. 
Atvėsus kraujui, teklesti taika! 
Tačiau kivirčui įsiplieskus vėl, 
Jupiteriu prisiekiu, lyg medžioklis 
Be gailesčio gyvybės tavo pulsiu. 


ENĖJAS 
Ir susitiksi liūtą, jis nasrus 
Pražiojęs lauks tavęs. Tačiau dabar 
Sveiki atvykę Trojon! Iš širdies 
Jus sveikinu, prisiekiu Venera, 
Vargu ar kas labiau mylėjo tą, 


Kurį ketina nužudyrt, nei mes. 


DIOMEDAS 
Teisybė. Jeigu savo mirtimi 


Enėjas mano kardo nepašlovins, 

Tegu gyvuoja tol, kol žemė saulę 
Ne vieną šimtą kartų apkeliaus. 
Bet jei jam lemta žūt nuo mano rankos, 


Lai kris rytoj nuo nesuskaitomų žaizdų! 


ENĖJAS 


Gerai pažįstam vienas kitą. 


DIOMEDAS 


Tiesa. Ir pakovosime gerai. 


PARIS 
Stai tau pagiežingjausias prielankumas, 
Tauriausia tūžmastinga meilė. 


Kodėl, Enėjau, toks ankstyvas? 


ENĖJAS 
Karalius pakvietė. Dar nežinau kodėl. 


PARIS 
Tai paklausyk: pas Kalchą privalėsim 
Nueit su šiuo graiku ir išmainyti 
Į Antenorą gražiąją Kresidą. 
Eime drauge, arba, jei nori, pirmas 
Skubėk greičiau tenai. Kaip man atrodo, 
Tiksliau, nėmaž neabejoju tuo, 


Troilas, mano brolis, ten nakvoja. 

Pažadink jį ir aiškiai pasakyk, 
Koks reikalas mus atveda. Bijau, 
Kad nenudžiugs jis tai išgirdęs. 


ENĖJAS 
Be abejonės. 


Troilas graikams Troją atiduotų, 
Kad tik joj liktų Kresida. 


PARIS 
Nebepakeisi nieko. 
Kaip karčios aplinkybės liepia, 
Taip būti lemta. Paskubėk, brolau. 


ENĖJAS 


Sudie visiems. 
Išeina su tarnu. 


PARIS 
Kilnusis Diomedai, pasakyki, 
Kaip draugas draugui nuo širdies atskleiski, 
Kuris iš mūs labiau Elenos vertas: 


Ar aš, ar Menelajas? 

DIOMEDAS 
Abu verti. 
Jis tuo, kad siekia ją susigrąžinti, 
Nėmaž nesmerkdamas už gėdos dėmę, 
Nors kremtas skaudžiai teisiamas visų. 
O tu - kad stengies ją žūtbūt išsaugort, 
Nuo josios nešlovės akis nugręžęs, 
Nors brangiai moki turtais bei draugais. 
Jis - lyg raguotas žliumba pasirengęs 
Iškliaukti nuosėdas iš seilėtos taurės. 
O tu, mergišiau, palaidūnės įsčios 
Pradėti palikuonis ketini. 
Kaip nori sverk, abu verti vienodai, 


Vis vien, kuris smarkiau tą kekšę jodėt. 


PARIS 


Tau tėvynainės moterys atgrasios. 


DIOMEDAS 
Tai ji tėvynei savo atgrasi! 
Už jos kiekvieną mergšės kraujo lašą 
Padėjo galvą graikas. Už kiekvieną 
Jos kūno suteršto, šlykštaus dalelę 
Trojietis krito. Niekad gero žodžio 
Nėra jos lūpos tarusios tiek sykių, 
Kiek žuvo graikų ir trojiečių vyrų. 


PARIS 
Elgiesi, Diomedai, kaip pirklys. 
Ir tai, ką pirkti sumanei, peiki. 
Bet mes kukliai jos vertę nutylėsim, 
Ir piršti savo prekės nepradėsim. 


Eime. 


Išeina. 


II scena 287 


Troja. Pandaro namo kiemas. 


Įeina Troilas ir Kresida. 


TROILAS 


Mieloji, nesivargink, rytas — šaltas. 


KRESIDA 
Tada, mielasis, aš pakviesiu dėdę. 
Tegu jis atveria vartus. 


TROILAS 
Nežadink jo. 
Skubėk į patalus. Lai miegas 

Užmerkia šias dailias akis ir saldžiai 
Lyg kūdikį tave užmarštimi apklosto. 


KRESIDA 


Bet rytas toks gražus. 


TROILAS 


Meldžiu, į patalus. 


KRESIDA 


Ar aš tau nuobodi? 


TROILAS 
Kresida! Jeigu vieversys ankstyvas 
Ir giedantys gaidžiai nebūtų 
Pažadinę dienos ir sargės mūsų 


Nakties paviję, likčiau su tavim. 


KRESIDA 


Ak, per trumpa naktis. 


TROILAS 
Ji, ragana, paliegėliams atrodo 
Ilga be galo, bet iš meilės glėbio 
Už pačią mintį purpteli greičiau. 


Na, eik, sušalsi, pyksi ant manęs. 

KRESIDA 
Maldauju, neskubėki. 
Jūs, vyrai, skubat visada. 
O kvaiša Kresida! Jei būtum 
Manes dar nepasiekęs, neskubėtum. 
Klausyk! Kažkas ateina. 


PANDARAS (viduje) 


Kodėl čia visos durys atlapotos? 


TROILAS 


Tai tavo dėdė. 
Įeina Pandaras. 


KRESIDA 
Kokia bausmė! Jis savo pašaipom 


Užnuodys man gyvenimą. 


PANDARAS 
Kaip reikalai? Kaip reikalai? Kiek dabar verta 
skaistybė? Sakyk, mergele, kur mano dukterėčia 
Kresida? 


KRESIDA 
Ak, užsičiaupk, netikęs pašaipūne. 


Pats privertei mane tai padaryt. 

PANDARAS 
Ką padaryt? Ką padaryt? Nagi, pasakyk, ką aš tave 


priverčiau padaryt? 


KRESIDA 


Na, na, nenaudėli, tiktai purvais 


Taškytis ir temoki. 


PANDARAS 
Cha, cha! Ak, vargšele! Vargšė tavo galvelė! Ar 
šiąnakt neišsimiegojai? Tas niekdarys tikriausiai 
neleido tau miegoti? Kad jis skradžiai žemę 


prasmegtų! 


KRESIDA 


Per galvą vožtelėt smagiai jam reikia! 
Pasigirsta beldimas. 


Kas ten prie vartų? Dėde, pažiūrėk. 
O mes, mielasis, grįžkim pas mane. 
Žvelgi ir šypsais pašaipiai, lyg būčiau 
Pasakius tai, ko nedera sakyti. 


TROILAS 
Cha cha! 

KRESIDA 


Apsigavai. Ne apie tai kalbėjau. 
Beldimas. 


Kaip atkakliai jie beldžiasi. Eime, 
Meldžiu, kad čia tavęs nepamatytų. 


Troilas ir Kresida išeina. 


PANDARAS 
Kas ten? Kas nutiko? Ko laužiate vartus? Klausiu, 


kas nutiko? 
Įeina Enėjas. 


ENĖJAS 


Labas rytas, pone, labas rytas. 


PANDARAS 
Kas ten? Tai tu, Enėjau? Patikėki, 
Nepažinau. Kodėl toksai ankstyvas? 


ENĖJAS 


Ar čia Troilas? 

PANDARAS 


Cia? Ką gi jam čia veikti? 


ENĖJAS 
Neslėpk, brolau, jis čia, tikrai žinau. 


Turiu jam svarbų reikalą pranešti. 


PANDARAS 
Sakai, jis čia? Prisiekiu, nė nenutuokiu. Teisybę 
sakant, aš vakar vėlai grįžau namo. O ką gi jam čia 
veikti? 


ENĖJAS 
Jam? Iš tikrųjų... Troilui šitaip tik pakenksi. Ir 
baisiai norėdamas padėti, išduosi. Nors nieko apie jį 
nenutuoki, bet vis tiek atvesk čia. Nagi. 


Grįžta Iroilas. 


TROILAS 
Sveiki. Ar kas nutiko? 


ENĖJAS 
Nė pasisveikint, prince, nėr kada 
Kaip dera. Reikalas skubus. Tuoj pat 
Čia pasirodys Paris, tavo brolis, 


Deifobas, graikas Diomedas, 

Ir mūsų Antenoras — iš nelaisvės 
Išlaisvino jį graikai, bet už tai 
Turėsim Diomedui atiduot 


Kresidą. 


TROILAS 


Kieno paliepimu? 


ENĖJAS 
Taip liepė Priamas ir valdovai Irojos. 


Jie šio sprendimo vykdyti ateina. 


TROILAS 
Manoji laimė šaipos iš manęs! 
Aš pasitiksiu juos, tačiau, Enėjau, 


Manęs čia nematei. Netyčia susitikom. 


ENĖJAS 
Neabejoki, paslaptis Pandaro 


Išsaugosiu geriau už pačią tylą. 
Troilas ir Enėjas išeina. 


PANDARAS 
Ar taip gali būti? Tik spėjau pačiupti, ir jau 
nebeturiu? Kad tas Antenoras skradžiai žemę 


nugarmėtų! Jaunasis princas pasius. Kad t4 


Antenorą maras griebtų! Kad jam būtų kas nors 
sprandą nusukęs. 


Grįžta Kresida. 


KRESIDA 


Kas atsitiko? Kas atėjęs buvo? 


PANDARAS 
Ak, ak! 


KRESIDA 


Kodėl taip dūsauji? Kur mano princas? 


Nėra? Sakyk, kas atsitiko, dėde? 


PANDARAS 


O kad mane prarytų žemė! 


KRESIDA 


Dievai! Kas atsitiko? 


PANDARAS 
Prašau tavęs, eik namo. Ak, geriau iš viso nebūtum 
gimus! Žinojau, kad jis pražus dėl tavęs! O vargšas 


jaunuolis! Kad tą Antenorą maras griebtų! 

KRESIDA 


Gerasis dėde, meldžiu, meldžiu parkritusi ant kelių, 
sakyk, kas atsitiko? 


PANDARAS 


Tave išsiveš, balandėle, išsiveš, tave iškeitė į 
Antenorą, tu grįši pas savo tėvą, tave atskirs 
nuo Troilo. Ir tai jam bus nelaimė, ir tai jam bus 


pražūtis. Jis nepakels to. 


KRESIDA 


Dievai nemirtingieji! Niekur neisiu! 


PANDARAS 


Privalai. 


KRESIDA 


Ne, dėde, ne. Aš tėvą pamiršau. 

Man kraujo giminystė neberūpi. 

Nėra žmogaus man nei krauju, nei siela 
Brangesnio už Troilą. Ak, dievai, 

Lai Kresida bus išdavystės vardas, 

Jei kada nors paliksiu jį. Nei laikas, 

Nei prievarta, nei pražūtis šį kūną 
Kankindami atsisakyti savo meilės 
Neišgalės — jinai kaip žemės centras 


Visų dalykų pamatas. O vargas man! 

PANDARAS 
Raudok, Kresida. 


KRESIDA 
Aš žnaibysiu sau skruostus, plaukus rausiuos 
Ir balsą skaidrų raudomis draskysiu. 
Širdis teplyšta šaukdama Troilą, 


Iš Trojos niekur nesitrauksiu. 


Išeina. 


III scena 287 


Troja. Gatvė priešais Pandaro namus. 
Įeina Paris, Troilas, Enėjas, Deifobas, Antenoras 


ir Diomedas. 


PARIS 
Sulaukėm didžio rytmečio, ir valanda, 
Kai turim perduot ją šiam graikų kariui, 
Artėja nenumaldomai. Brolau Troilai, 
Kresidai pasakyk, kad laukiam jos, 
Ir paskubėt paragink. 

TROILAS 
Užeikite į jos namus. 
Atvesiu ją ir, kaip nuspręsta, graikui 
Įduosiu į rankas. Tačiau atmink, 
Troilas, tavo brolis, kaip žynys 


Ant šio altoriaus savo širdį paaukos. 
Išeina. 
PARIS 
Žinau, ką reiškia meilė. 
O kad padėt galėčiau... Negaliu! 


Eime į vidų, ponai. 


Išeina. 

Troja. Pandaro namai. 


Įeina Pandaras ir Kresida. 


PANDARAS 
Nurimk, nurimk. 

KRESIDA 
Kodėl apie ramybę man kalbi? 
Mane apėmęs sielvartas — didus, 
Beribis, tobulas, aštrus, jis veria 
Taip pat be gailesčio, kaip priežastis, 
Pagimdžius jį. Kaip tokį numalšinsi? 
Jei savo aistrą išblėsint galėčiau 
Arba lyg kokį gėrimą atšaldyt, 
"Tada ir sielvartas menkesnis būtų. 
Bet mano meilės žodžiai neužgydys: 


Koks skausmas, toks ir praradimas didis. 


Įeina Troilas. 


PANDARAS 


Stai, štai jis ateina. Ak, vargšai balandėliai! 


KRESIDA 
O Troilai! Troilai! 


Apkabina jį. 


PANDARAS 
Negaliu atsigėrėti, kokia pora! Leiskite, ir aš jus 
apkabinsiu. „O širdie;, — kaip gražiai sakoma 


vienoje dainoje: 


312 


O širdie, sunki širdie, 

Kodėl taip dūsauji, kad, rodos, plyši? 

O ši atsako: 

Todėl, kad mano sielvarto nenuraminsi 

Nei gailesčiu, nei žodžiais. 

Niekad nesu girdėjęs teisingesnių eilių. Nieko 
nevalia išmesti iš galvos, žiūrėk, kurią dieną ima ir 
prireikia tokių eilučių. Patys matot, patys matot. 


Na, kaip jūs, ėriukai mano? 


TROILAS 
Toks tyras mano jausmas tau, Kresida, 
Kad net dievai supyko, kad uoliau 
Aš garbinu tave, nei šaltos maldos 


Apgieda juos pačius. Ir mus išskyrė. 


KRESIDA 


Argi dievai pavydi? 


PANDARAS 
Taip, taip, taip. Juk aiškiai matyti. 
KRESIDA 


Vadinasi, turiu palikti Troją? 


TROILAS 


Deja, skaudi tiesa. 

KRESIDA 


Nejaugi ir Troilą? 


TROILAS 


Ir Troją, ir Troilą. 


KRESIDA 


Ar tai įmanoma? 


TROILAS 
Ir kuo greičiau. Šiurkštus likimas delsti 
Nėmaž neleidžia, ragina mus skirtis, 
Beširdiškai mūs lūpoms bučinį 
Užgynęs, mudviejų išardo glėbį, 
Užgniaužia mūsų priesaikas aistringas, 
Nė atsikvėpt neduoda dviem širdims. 
Ir mudu, tūkstančiais atodūsių švelnių 
Viens kitą gavę, turime dabar 
Taip apgailėtinai vienu sykiu 
Nutraukti meilės saitą. Kaip vagis 
Begėdis laikas skuba, brangenybes 
Prisigrobtas mėgindamas paslėpt. 
Mūs atsisveikinimo bučinių saldžių, 
Arodūsių ir ašarų — daugiau 
Negu žvaigždžių danguj, bet laikas juos 
Tik paverčia blyškiu „sudie; teduoda 
Varguolį vieną bučinį, atmieštą 


Aitria kartėlio ašarų druska. 

ENĖJAS (viduje) 


Ar Kresida jau pasirengus, prince? 


TROILAS 
Klausyk! Tave jau šaukia. Sako, šitaip 
Mirtis „Ateik!“ surinka pasmerktajam. 


Kantrybės dar. Jinai tuojau ateis. 


PANDARAS 
Kurgi mano ašaros? Liekitės lietumi, nuplaukite, 
nuneškite šalin šią audrą, antraip ji mano širdį su 


šaknimis išraus. 
Išeina. 


KRESIDA 


Turiu pas graikus grįžti? 


TROILAS 


Pasirinkimo nėr. 


KRESIDA 
Kresidai sielvartas, o graikams = džiaugsmas! 


Kada pasimatysim vėl? 


TROILAS 


Būk man ištikima širdim, mieloji. 

KRESIDA 


Ištikima? Nejau taip bjauriai abejoji? 


TROILAS 
Ne, ne, bet priekaištai lai švelniai glosto — 
Ir jais jau tariame sudie. 
Aš tau sakau: „Būk man ištikima“ 
Juk ne todėl, kad netikiu tavim. 
Priimčiau pirštinę pačios mirties, 
Laiduodamas už tavo tyrą širdį. 
Sakau: „Būk man ištikima, kad skambiai 
Patvirtinčiau — tik man skirta paliksi, 


Ir mes dar susitiksim. 


KRESIDA 
Tau grės daugybė didelių pavojų, 


Bet, prince, liksiu aš ištikima. 


TROILAS 
Aš pavojus kaipmat prisijaukinsiu. 
Štai imk apyrankę. Dėvėk ją. 


KRESIDA 


O tau štai pirštinė. Kada pasimatysim? 

TROILAS 
Sargybinius papirksiu ir kasnakt 


Ateisiu aplankyt tavęs. 
Bet būk ištikima man. 


KRESIDA 


Dangau! Ir vėl „ištikima“! 


TROILAS 
Mieloji, štai kodėl kartoju vis: 
Jaunuoliai graikų — dailūs ir tvirti, 
Gražiai nuaugę. Jie mylėti moka, 
Mankština kūną ir išmano meną. 
O tai, kas nauja, traukia visada. 
Deja, pavydas man įvarė baimės. 
Tačiau už ydą šią nekaltą, 
Meldžiu, atleisk. 


KRESIDA 


Troilai, tu manęs nemyli! 


TROILAS 
Kad aš prasmegčiau, jeigu būtų taip! 
Ne tavo dorumu suabejojau, 
Bet savo nuopelnais. Dainuot nemoku, 
Nei saldžiai suokti, nei lavoltos šokti, 


Nei žaisti įmantrių gudrių žaidimų. 

O graikai visa tai išmano puikiai. 
Tačiau, žinok, šiuos malonumuos glūdi 
Piktybės sėkla — tūno patyliukais 

Ir klastingiausiai gundo. Būk budri. 


KRESIDA 


Ar abejoji manimi? 


TROILAS 
Ne. 
Bet kartais elgiamės prieš savo valią, 
Ir būnam patys sau lyg nelabieji — 
Mėginame, kiek tvirtos mūsų galios, 
Lengvu būdu pasitikėdami jomis. 


ENĖJAS (viduje) 


Prince! 


TROILAS 


Ateik, pasibučiuokim, ir sudie! 


PARIS (viduje) 


Brolau Troilai! 


TROILAS 
Ateiki, mielas broli, čia. 


Ir atsivesk Enėją ir graikus. 


KRESIDA 


Ar būsi ištikimas man, mielasis? 


TROILAS 
Ar aš? Deja, tai - mano trūkumas, yda. 
Kiti medžioja garbę gudrumu, 
O aš tiesa pagaunu paprastumą. 
Kiti apgaule vario karūnas auksuoja, 


O aš vienplaukis vaikštau atvirai. 


Įeina Enėjas, Paris, Antenoras, Deifobas 


ir Diomedas. 


Manim neabejoki - mano šūkis: 
„Ištikimybė ir tiesa. Kaip paprasta. 
Sveiki atvykę, Diomedai! Štai dama, 
Kurią už Antenorą atiduodam. 

Prie vartų tiesiai į rankas ją gausi. 
Kaip dera kelyje ja pasirūpink 

Ir elkis pagarbiai, kilnusis graike. 
Prisiekiu nuo širdies, jei mano kardas 
Tau mūšy grės, primink Kresidą, 

Ir būsi ne mažiau saugus bei sveikas 


Kaip Priamas Iljone. 


DIOMEDAS 
Kresida prakilnioji, 
Nepulk karštai dėkot, kaip laukia princas. 

Gaivumas skruostų ir akių žydrynė — 
Tvirta sargyba tavo. Diomedui 


Tu būsi kaip valdovė tarnui. 


TROILAS 
Pasielgei akiplėšiškai, graike, 
Supeikęs mano prašymą ir liaupsėm 
Iškėlęs jos dailumą. Paklausyk, 
Ji tavo pagyras tiek pat pranoksta, 
Kiek tu nevertas jai tarnaut esi. 
Tai aš tau įsakau — ja pasirūpink, 
Kitaip, Plutonas regi, pats Achilas 
Tavęs apgint nesugebės — ir gerklę 


Tau perrėšiu durklu. 


DIOMEDAS 
Nesikarščiuok, Troilai, šitaip. 
Aš pasiuntinio pareigą tevykdau. 
Kaip vyrai pakalbėsim mūšyj. 
Tačiau atminki, niekas tenedrįs 
Įsakinėti man. Kresidą gerbsiu 
Todėl, kad ji šios pagarbos verta. 
O jeigu paliepimais pykdysi mane, 
Išgirsi aiškų ir ryžtingą „Ne! 


TROILAS 
Na, Diomedai, einame prie vartų, 


Priminsiu šiuos žodžius tau kardu. 

Kresida, mylimoji, duok man ranką, 


Pasikalbėkim mudu paskutinį kartą. 


Troilas, Kresida ir Diomedas išeina. 


Skamba trimitas. 


PARIS 


Klausykit, Hektoro trimitas! 


ENĖJAS 
Kaip greit prabėgo rytmetys! 
Jis pamanys, kad aplaidus esu. 


Zadėjau pirmas atskubėt į mūšio lauką... 


PARIS 
Troilas kaltas. Na, nedelskim. 


DEIFOBAS 


Eime tenai nelaukę nieko... 


ENĖJAS 
Jaunavedžio veržlumo įkvėpti 
Iš paskos Hektorui skubėkim. 
Lemtinga Trojos šlovei ši diena, 


Jei ją apgins jisai — visi apginsim. 


Išeina. 

V scena 287 


Graiky stovykla. Šalia mūšio lauko. 
Įeina apsiginklavęs Ajaksas, Agamemnonas, Achilas, 
Patroklas, Menelajas, Ulisas, Nestoras ir kiti. 


AGAMEMNONAS 
Matau, jau čia esi. Žvalus, ryžtingas, 
Pirm laiko atvykai, kary bebaimi. 
Tai žadink Troją trimitu, Ajaksai. 
Tegu iš siaubo sudrebėjęs oras 
Nusvilina ausis galingo priešo 


Ir kviečia jį kovon. 


AJAKSAS 
Trimite, štai tau mano pilnas kapšas! 
Sprogdink plaučius, kad varis skilinėtų! 
Skardėk, nenaudėli, išpūtęs žandus 
Smarkiau nei atšiaurusis Akvilonas*. 
Tegu krūtinė plyšta ir krauju 
Pasrūva akys tau — žinok, kvieti 


Į kovą patį Hektorą. 


Skamba trimitas. 


* Romėniškas Borėjo atitikmuo. 

ULISAS 


Atliepiančio trimito negirdėt. 


ACHILAS 
Per daug anksti. 


Įeina Diomedas ir Kresida. 


AGAMEMNONAS 


Artik ne Diomedas ten ateina 


Su Kalcho dukterim? 


ULISAS 
Tai jis. Iš eisenos pažįstu puikiai: 
Galiukais pirštų žengia — jo dvasia 


Mat veržias atsiplėšt nuo žemės. 


AGAMEMNONAS 


O toji mergina — tai Kresida? 


DIOMEDAS 


Taip, ji. 


AGAMEMNONAS 


Sveika į Graikiją sugrįžusi, mieloji. 

NESTORAS 


Tave karalius bučiniu pasveikint nori. 


ULISAS 
Kilnu, bet skirta tik vienam, o šitaip — 


Karališkai — pasveikint trokštame visi. 


NESTORAS 
Tai būkime mandagūs! Aš pradėsiu: 


Nuo Nestoro štai bučinys. 


ACHILAS 
Šį šerkšną leisk tau nutirpdyt nuo lūpų. 
Achilas sveikina tave atvykus. 


MENELAJAS 


Ne sykį progą bučiniui esu turėjęs. 


PATROKLAS 
Bet proga ši, deja, skirta ne tau. 
Per palaidūno Pario įžūlumą 


Nebeturi šiam malonumui progos. 


ULISAS 
Ragai jo pašaipom seniai apaugo, 


Bet juos auksuodami mes klojam galvas. 

PATROKLAS 


Už Menelają buvo pirmas bučinys — 
Bučiuoja ją dar kartą. 
O šitas mano - nuo Patroklo. 


MENELAJAS 


Ak, kaip gražu!.. 


PATROKLAS 


Su Pariu mes bučiuojame už jį kartu. 


MENELAJAS 


Kresida, man paliki bučinio paguodą. 


KRESIDA 


Nesuprantu, ar bučiniu imi, ar duodi? 


PATROKLAS 


Ir ima jis, ir duoda. 


KRESIDA 
Paimtum iš manęs daugiau nei duotum. 
Man prie širdies — lygi mainų vertė, 


Todėl be bučinio sudie. 


T ROILAS IR KRESIDA 325 


MENELAJAS 


Pridėsiu magaryčių. Duosiu tris už vieną. 


KRESIDA 


Duok lygiai pagal vertę arba nieko. 


MENELAJAS 


O kas lygios vertės? Pora. 


KRESIDA 
Na ne, parodė princas svečias, 


Kai vienas lygus, kitas — trečias. 


MENELAJAS 
Na, sprigtą man davei. 


KRESIDA 


Ne ne, prisiekt galiu! 


ULISAS 
Ir vėl nelygu — sprigtas prieš ragus. 


Ar man bus leista pabučiuot tave? 


KRESIDA 


Na, tai prašyk leidimo. 

ULISAS 


Aš trokštu pabučiuot tave. 
KRESIDA 
Tai bučinio prašyti reikia. 


ULISAS 
Matyt, sulauksiu jo, kaip regi Venera, 


Kai Elena namo grįš nekalta. 


KRESIDA 


Lieku skolinga. Lauksime Elenos. 


ULISAS 


Neberegės to mano akys senos. 


DIOMEDAS 


Eime, Kresida, tavo tėvas laukia. 
Išeina su Kresida. 


NESTORAS 


Aštraus liežuvio mergina. 


ULISAS 
Lai susigėsta! Gėda! Gėda! 
Jos akys kalba, skruostai, lūpos kalba, 

Nestygsta kojos. Palaida dvasia 
Kiekvienu judesiu ir mostu liejas. 
Kai pilasi vos susitikus gražbylystės, 
Atsiveria lyg knygos lapai mintys, 

Ir jas prieiti gali bet kuris 

Smalsus skaitovas. Pasitaikius progai 
Šios kalbos ištvirkimo glėbio 


Tuoj darios tartum mergšės. 
Skamba trimitas. 


VISI 


Trojiečiai trimituoja. 


Įeina Hektoras, Enėjas, Troilas, Paris, Helenas 


ir kiti trojiečiai su tarnais. 


AGAMEMNONAS 


Ateina Lrojos vyrai. 


ENĖJAS 
Lenkiuosi Graikijos vadams! Sutarkim, 
Kaip nugalėtoją pagerbsime ir ką 
Laikysim pergale. Ar karžygiai lig galo 
Kovoti turi, ar išskirsim juos 
Kokiu nors ženklu verdant kovai? 


To Hektoras teiraujas. 

AGAMEMNONAS 


O ko jis pats norėtų? 


ENĖJAS 


Kaip bus nuspręsta, taip jam tiks. 


ACHILAS 
Pažįstu Hektorą, jis nenuskriaus savęs, 
Vyrutis mažumėlę pasipūtęs 


Ir baisiai priešininką peikia. 


ENĖJAS 


"Tu, rodosi, vardu Achilas? 


ACHILAS 
Achilas, kas gi kitas? 


ENĖJAS 
Na, tarkime, Achilas. Tai žinok: 
Didžiam jis didis, mažulėliui - mažas. 
Jam prigimta narsa bei išdidumas. 
Su Hektoru nesusilygins niekas, 
Bet niekam to parodyta nebus. 
Jo tariamas pasipūtimas viso labo — 
Tik atidumas. O Ajaksas — 


Iš pusės kraujo vyro šio nutėkštas. 

Tad lieka pusė Hektoro namie. 
Perpus širdis, per pusę rankos, 
Tik pusė Hektoro į mūšį stos: 

Matysim pusę karžygių kovos. 


ACHILAS 


Tai laukt mergelių mūšio? Suprantu! 
Grįžta Diomedas. 


AGAMEMNONAS 
O štai ir Diomedas. Eik, kary, 
Ir už Ajaksą su Enėju tarkis 
Dėl mūšio sąlygų. Kaip dera kautis: 
Ar lig mirties, ar ligi pirmo kraujo? 
Varžovai šie abu kone vienodi — 


Nesusikibę dar, prarado pusę svorio. 
Ajaksas ir Hektoras žengia į mūšio vietą. 


ULISAS 


Jie pasirengę. Galime pradėti. 


AGAMEMNONAS 


O kas tasai trojietis susikrimtęs? 

ULISAS 
Jaunėlis Priamo, karžygys puikus, 
Dar jaunas, bet narsus ir laikos žodžio, 
Ne liežuviu kovoja - kalba žygiais. 
Jo rankos dosnios, atvira širdis, 
Ką turi, duoda, sako, ką galvoja. 
Bet duoda pasitaręs su protu, 
O žodį suteikia vien dorai minčiai. 
Kaip Hektoras bebaimis jis, tačiau 
Jo saugotis labiau derėtų. 
Mat Hektoras rūstybės sūkuryj 
Pasigaili bejėgių, o jaunėlis 
Įkaitintas kovos nuožmesnis tampa 
Negu pavydo apimtas meilužis. 
Jisai vardu Troilas. Viliasi visi 
Antru šauniuoju Hektoru jį tapsiant. 
Taip sakė man Enėjas Iljone — 


Jisai jaunuolį nuo mažens pažįsta. 
Skamba trimitas. Hektoras ir Ajaksas kaunasi. 


AGAMEMNONAS 


Jie susikovė. 


NESTORAS 
Parodyk jam, Ajaksai! 

TROILAS 
Ar miegi, Hektorai? Pabusk! 


AGAMEMNONAS 


Jo smūgiai taiklūs. Taip, Ajaksai! 
Trimitai nutyla. 


DIOMEDAS 
Pakaks. 


ENĖJAS 
Pakaks jau, princai. 


AJAKSAS 


Aš dar nesušilau. Kovokime toliau. 


DIOMEDAS 


Kaip pageidauja Hektoras. 


HEKTORAS 
Na ką, rada pakaks. 
Juk tu man giminė, Ajaksai, 
Valdovo Priamo sesės atžala. 
Ir giminystės saitas liepia mums 
Per šį kivirčą vengti kraujo. 
Esi tiek pat trojietis, kiek ir graikas. 


332 


Bet skirstyti neskirstai — graikams kojos, 
Trojiečiams rankos, kairį žandą 
Manysiu esant tėvo, dešinys 

Telieka motinai. Jupiteris neleis 
Meluoti — patikėk, ant tavo kūno 
Neliktų graikiško raumens nė vieno, 
Kurio nebūčiau kardu pažymėjęs. 
Bet man dievai teisuoliai gina 
Mirtingojo ginklu praliet nors lašą 
Menkutį kraujo moters tos, kuri 
Mane su tavo motina sugiminiavo! 
Ajaksai, leisk man apkabint tave. 
Žaibų valdovas regi — tvirtos rankos 
Su Hektoru sumanė susiimt. 


Lenkiuosi tau, brolau! 


AJAKSAS 


Dėkoju, Hektorai, brolau. 
Matau, esi kilnus ir pernelyg dosnus. 
Aš atėjau čia nužudyt tavęs 


Ir apsiskelbt tave nukovęs troškau. 


HEKTORAS 


Na ne, net pats Neoptolemas* 


Vargu ar tikis dar šlovės pelnyt 


* Taip Shakespeareas klaidingai vadina Achilą. Iš tiesų Neoptolemas — 


Achilo sūnus. 


T ROILAS IR K. RESIDA 


Nurungęs Hektorą, nors jį garbė 


Jau vainikavo karūna skaisčia. 


ENĖJAS 
Ir graikai, ir trojiečiai laukia 


Zinios, kaip baigės mūšis. 


HEKTORAS 
Stai mūsų žodis: 


„Apsikabino jie. Sudie, Ajaksai. 


AJAKSAS 
Jei būčiau meistras paprašyt gražiai, 
Nors tai labai retai nutinka, kviesčiau 


Narsuolį Hektorą į graikų palapinę. 


DIOMEDAS 
Ir Agamemnonas pats, ir Achilas 


Norėtų Hektorą be ginklų pamatyt. 


HEKTORAS 
Enėjau, tuoj pašauk čionai Iroilą, 
Ir šią džiaugsmingą žinią Trojos vyrams 
Nedelsdamas pranešk — lai išsiskirsto. 
Na, duok man ranką, giminaiti, einam, 


Mes graikų karžygius puotoj pagerbsim. 

Agamemnonas ir kiti graikai išeina jų pasitikti. 


AJAKSAS 


Pats Agamemnonas mus pasitinka. 


HEKTORAS 
Garsiausiuosius išvardyk iš eilės. 
Štai ten regiu Achilą stovint, rodos, 
Pažinti jį gali iš drūto stoto. 


AGAMEMNONAS 
O prieše, būk pasveikintas kaip tas, 
Kurio atsikratyti troškom aršiai. 
Bet nesuprask klaidingai žodžių šių: 
Kas buvo ir kas bus, tegu dabar 
Nugrimzta upėn užmaršties beveidės. 
Ir šią akimirką kuo nuoširdžiausiai, 
Į šalį metę nuoskaudas visas, 
Kaip kūdikiai slapčias mintis pamiršę, 


Tau sakom: „Sveikas!“ - Hektorai didysis. 


HEKTORAS 


Dėkoju tau, valdove Agamemnonai. 


AGAMEMNONAS (Troilui) 


Ir tu būk sveikas, prince Trojos! 

MENELAJAS 


Ir man tegu bus leista, karo broliai, 


Pasveikint savo brolio žodžiais jus. 


HEKTORAS 


Kas kreipiasi į mus? 


ENĖJAS 


Kilnusis Menelajas, pone. 


HEKTORAS 
Ak tu? Kad priesaika tuščia nebūtų, 
Prisiekiu Marso pirštine sunkia, 
Kaip tavo buvusi žmona prisiekia 
Veneros pirštinaite, - Elena 
Gyvuoja puikiai, bet, deja, 


Linkėjimų tau perduoti neprašė. 


MENELAJAS 


Neužsimink man apie ją. 


HEKTORAS 
Atleisk man, kaltas. 


NESTORAS 
"Tave, narsus trojieti, aš nesyk 


Esu regėjęs bandantį likimą 

Ir nuožmiai skinantį sau platų kelią 
Pro Graikijos jaunuomenės gretas. 
Ristūną Frigijos ginei į priekį 
Įkaitęs kaip Persėjas, betgi kurčias 
Gausybei pagyrų, kurių pelnei. 

O tavo kardas, priešaky iškeltas, 
Parpuolusiojo niekad nepražudė. 
Nekart esu tave bičiuliams rodęs: 
„Štai, pats Jupiteris, gyvybę teikia!“ 
Regėjau, apgultas tu būrio graikų, 
Lyg šurmuly olimpinių žaidynių, 
Ramiai ilsėjais. Bet lig šios dienos 
Tavęs be antveidžio matyt neteko. 
Esu su tavo seneliu kovojęs, 

Kaip karį jį pagirt galiu, tačiau 
Vyriausias mūsų vadas Marsas regi, 
Tau niekas neprilygs, tad leiski seniui 
Tave, kary garbingas, apkabint 

Ir palydėt į mūsų palapinę. 


ENĖJAS 


Senasis Nestoras tau lenkias. 


HEKTORAS 
Ir aš, senasis metrašti tautos, 
Džiaugiuos tave apglėbęs. Su laiku 


Tu jau seniai žingsniuoji koja kojon. 


T ROILAS IR K RESIDA 337 


NESTORAS 
Mielai jėgom su tavimi pasimatuočiau, 


Kaip rungiamės dabar mandagumu. 


HEKTORAS 


Neprieštaraučiau. 


NESTORAS 
Cha! 
Žila barzda prisiekiu, kuo mieliausiai 
Rytoj tave pakviesčiau susirungt, 


Jei su laiku podraug nebūčiau tiek nuėjęs. 


ULISAS 
Stebiuosi, kaip dar Trojos sienos stovi, 


Jei jos tikrieji pamatai pas mus. 


HEKTORAS 
Man tavo gražbylystės žinomos, Ulisai. 
Ak, krito daugel graikų ir trojiečių 
Nuo tol, kai Iljone tave ir Diomedą 


Kaip graikų pasiuntinius pamačiau. 


ULISAS 
Nuspėjau aš tada, kas mūsų laukia. 
Kol kas manosios pranašystės pusė 


Teišsipildė. Bet ateis toks metas, 

Kai baltos Trojos sienos ir padangę 
Parėmę bokštai dulkėmis pavirs. 


HEKTORAS 
Aš netikiu tavim. 
Dar stovi mūsų sienos. Bet manau, 
Kad už kiekvieną akmenį frigiečių 
Turės krauju atlygint graikai. Laikas, 
Nešališkas teisėjas, pagaliau 
Parodys, kas ko vertas. 


ULISAS 
Tad ir palikim jam nuspręsti tai. 
Dar kartą sveikas, Hektorai narsusis. 
Eime pas mūsų vadą, o paskui 


Kviečiu į puotą savo palapinėj. 


ACHILAS 
Na ne, Ulisai, pas save pirmiau 
Pakviest jį noriu. Hektorai, tave 
Akim nuo kojų lig galvos ištyrinėjau, 


Įsiminiau gerai. 


HEKTORAS 
Ar tai Achilas? 


ACHILAS 
Achilas. 


HEKTORAS 


Prieik, aš noriu pažiūrėti į tave. 


ACHILAS 
Žiūrėk kiek tinkamas. 


HREKTORAS 
Pakaks. Prisižiūrėjau. 


ACHILAS 
Taip greit? O aš štai lyg smalsus pirklys 


Tave gerai dar sykį apžiūrėsiu. 


HEKTORAS 
Na tai skaityk mane kaip šaunią knygą, 
Deja, bijau, kad daug ko nesuprasi. 
Kodėl taip spygsai akimis? 


ACHILAS 
Dievai, sakykite, kur rast šio kūno 
Pažeidžiamiausią vietą. Čia ar čia? 
Kaip tarp žaizdų man pasirinkti tokią, 
Kuri kaip vartai Hektorui didžiajam 


Atvertų kelią tiesiai į dausas. 

HEKTORAS 
Į tokį klausimą atsakę, išdiduoli, 
Dievai sau gėdą užsitrauktų. Liaukis. 
Nejau manai, kad man atimt gyvybę 
Ne ką sunkiau negu nuspėt be vargo, 
Kaip Hektoro atsikratyt? 


ACHILAS 


Neabejoju. 


HEKTORAS 
Net jeigu kaip žynys sakytum tai, 
Tavim nepatikėčiau. Pasisaugok. 
Aš nesirinksiu, kur sužeist tave, 
Ar čia, ar ten, prisiekiu Marso šalmu, — 
Pražūsi nuo baisios žaizdų gausybės. 
Atleiskit man, kad puoliau girtis, graikai, 
Dėl įžūlumo jo nesuvaldžiau liežuvio. 
Kaip gyvą mane regit, šiuos žodžius 


Aš žygiais vainikuosiu. 


AJAKSAS 
Nesikarščiuok, brolau, o tu, Achilai, 
Tuščiai jam negrasink, jei nori, 
Kiekvieną dieną Hektoro lig soties 
Prisižiūrėt galėsi, kol viens kitą 


Sutiksit mūšy tyčiom ar netyčiom, 

Deja, bijau, kad mūs vadų valia 
Su Hektoru kovoti tau užginta. 


HEKTORAS 
Tai susitikim mūšyje, Achilai. 
Nuo tol, kai graikų reikalus pamynei, 


Nestojam niekas vienas priešais kitą. 


ACHILAS 
Jei, Hektorai, prašai, 
Tai ryt tau mūšis pasibaigs mirtim. 


O šiandien likime draugai. 


HEKTORAS 
Na ką, paspauskime rankas. 


AGAMEMNONAS 
Pirmiausia, Graikijos kariai, kviečiu 
Į savo palapinę. Kelsim puotą, 
Paskui, jei Hektorui ir jums bus miela, 
Kiekvienas pasikviesti jį galėsit. 
Sugauskite, trimitai, muškit, būgnai, 
Pagerbsime kaip dera šį galiūną. 


Išeina visi, išskyrus Troilą ir Ulisą. 

TROILAS 
Meldžiu, Ulisai, gerbiamasis, pasakyk, 
Kur man ieškoti Kalcho? 


ULISAS 
Jį rasi Menelajaus palapinėj, prince. 
Su juo šįvakar Diomedas švenčia. 
Jam neberūpi nei dangus, nei žemė, 
Tik Kresida — nuo jos atplėšt negali 
Jis meilės kupinų akių. 


TROILAS 
O jei kuo nuolankiausiai paprašyčiau, 
Kai Agamemnonui sudie ištarsim, 


Mane tenai nuvest? 


ULISAS 
Klausau ir vykdau, prince. 
Sakyki man, ar Trojoj Kresida 
Sulaukė dėmesio, ar tokį rasi, 


Kuris dėl jos kankinas? 


TROILAS 
Juokingas tas, kuris žaizda gilia 
Norėtų pasigirt. Eime, Ulisai. 
Ji mylima, ji myli, ji kankinas, 
Bet meilė užgaidi kaip pars likimas. 


Išeina. 


VEIKSMAS 

Graikų stovykla. Priešais Achilo palapinę. 
Įeina Acbilas ir Patroklas. 


ACHILAS 
Sušildysiu vynu šiąnakt tą kraują, 
Kurį ryt savo kardu atvėsinsiu. 


Patroklai, pavaišinkim jį kaip dera! 


PATROKLAS 


O štai Tersitas pasirodė. 
Įeina Iersitas. 


ACHILAS 
Na kaip laikais, šerdie pagiežos? 
Kas naujo, kerplėša tulžies? 


TERISTAS 
Nagi, atvaizde to, kuo ir atrodai esąs, puskvaišių 


garbintojų pusdievi, atnešiau tau laišką. 


ACHILAS 


Nuo ko gi, kvailio nuograuža? 

TERSITAS 


Iš Trojos, visutėli liurbi. 


PATROKLAS 


Na, ar matei, kas saugo vado palapinę? 


TERSITAS 


Ir po lapais, ir ant lapų — kas saugo, tas ir gaudo. 


PATROKLAS 
Ak, vaikščiojanti nelaime, ir kam gi tos 


gražbylystės? 


TERSITAS 
Užsičiaupk, berneli. Nėra man ko su tavim burną 


aušinti. Visi juk žino, kad tu tik Achilo paklodė. 


PATROKLAS 
Aš - Achilo paklodė, nenaudėli? Ką tai reiškia? 


TERSITAS 
Na, tai reiškia, kad tu — vyriškos padermės 
šliundra. Kad jus šlykščiausios pietų ligos griebtų, 
kad jums žarnos apsisuktų, katarakta užpultų, 


akmenligė susuktų, letargija podraug su paralyžium 


ištiktų, kad jums akys išlašėtų, kepenys supūtų, 
plaučiai prakiurtų, šlapimo pūslė susprogtų ir 

pelenai iš subinės pabirtų, kad jums skausmai 
kaulus išsukiotų ir dedervinė marmūzes išgražintų, 


ir taip be galo, be krašto. 


PATROKLAS 
Ko gi taip keikiesi, velnio pipirine? 


TERSITAS 
Argi aš tave keikiau? 


PATROKLAS 
Aišku, kad ne, pražūtinga atmata, mišrūne kalės 


vaike, ne! 


TERSITAS 
Ne! Tai ko gi čia putojiesi, permatomas dvokiančių 
draiskanų gniužulėli, pažaliavęs glitus varvančios 
akies tvarsti, švaistūno kapšo spurgeli? Ak, ir 
kodėl gi šį varganą pasaulį apsėdo tokie gamtos 


nuskriausti menkučiai mašalėliai? 


PATROKLAS 


Lauk, tulžies pūsle! 


TERSITAS 


Supuvęs kiaušinis! 

ACHILAS 
Patroklai mielas, savo didžio tikslo 
Aš vykdyt ryt nėmaž neketinu. 
Štai man laiškelį atsiuntė Hekubė, 
Ir mylimoji mano - jos duktė. 
Abi maldauja, kad tesėčiau tai, 
K4 joms esu prisiekęs. Negaliu 
Sulaužyt priesaikos. Težūva graikai, 
Šlovė teblėsta, man pakaks garbės — 
Ji buvus ar nebuvus, bet išties 
Laikysiuos žodžio. Na, eime, Tersitai, 
Papuošim palapinę, švęsim ligi ryto, 
Pirmyn, Patroklai. 


Išeina su Patroklu. 


TERSITAS 
Taip, kai karšto kraujo per daug, o smegenėlių — 
per mažai, nenustebčiau, jei šiedu kuoktelėtų, 
kas kita, jeigu smegenų būtų per daug, o 
kraujo — per mažai, tokius pamišėlius gal ir 
sugebėčiau išgydyti. Štai Agamemnonas, tiesus 
vyras, ir pupytes myli, bet protelio teturi tiek, 
kiek sieros ausyse. O štai jo brolelis, savotiška 
Jupiterio atmaina, tikras patinas, visų raguotųjų 
pasididžiavimas ir atminimas, batų šaukštas, 


parištas prie brolio kojos, prisitaiko prie bet 

kokios formos, tik ne tokios, kokios yra pats, na 
kas gi galėjo išeiti iš proto, prikimšto pagiežos, 

ir pagiežos su proto priedėliu? Asilas, ir niekas 
daugiau. Bet jis ir asilas, ir jautis. Bet ir tai dar ne 
viskas — jis pusiau jautis, pusiau asilas. Sutikčiau 
būti šunimi, mulu, katinu, šešku, rupūže, driežu, 
pelėda, pesliu ar net supuvusia silke, bet tik ne 
Menelaju. Būdamas Menelaju, pakelčiau maištą 
prieš patį likimą. Neklauskite, kuo aš norėčiau 
būti, jei nebūčiau Tersitas. Bet jau tikrai geriau 
būti utėle ant raupsuotojo kūno nei Menelaju. 


Oho! Artinasi klaidžiojančios pelkių ugnys! 


Įeina Hektoras, Troilas, Ajaksas, Agamemnonas, 


Ulisas, Nestoras, Menelajas ir Diomedas su deglais. 


AGAMEMNONAS 


Mes pasiklydom, pasiklydom. 


AJAKSAS 
Ne, ne, štai ten, 


Kur šviečia žiburiai. 


HEKTORAS 


Tik rūpesčių sukėliau jums. 

AJAKSAS 

Nėmaž. 

Grįžta Achilas. 
ULISAS 


O štai Achilas palydės mus. 


ACHILAS 
Džiugu tave matyti, Hektorai. 
Sveiki atvykę, princai. 


AGAMEMNONAS 


Na tai labanakt, Trojos prince. 
Paskui Ajaksas palydės tave. 


HEKTORAS 
Dėkoju ir linkiu labos nakties, 
Valdove graikų. 


MENELAJAS 
Labanakt, pone. 


HEKIORAS 


Labos nakties, mielasis Menelajau. 

TERSITAS 
Na jau „mielasis. Rado ką pavadinti „mieluoju . 


Mielasis kloakos latake, mielasis srutų kubile! 


ACHILAS 


Sudie išeinantiems. Ateinantiems — sveiki atvykę! 


AGAMEMNONAS 
Sudie. 


Agamemnonas ir Menelajas išeina. 


ACHILAS 
Senasis Hektorai, ir tu, jaunasis Diomedai, 
Pabūkite su Hektoru nors valandėlę. 


DIOMEDAS 
Deja, nė minutėlei negaliu 
Į šalį atidėti reikalo svarbaus. 
Lik sveikas, Hektorai didysis! 


HEKTORAS 
Duok ranką. 


ULISAS (patylom Troilui) 
Pasek jo deglą. Jis pas Kalchą eina. 


Jei nori, palydėsiu. 

TROILAS 


Man bus garbė, Ulisai. 


HEKTORAS 
Sudie. Geros nakties! 


Išeina Diomedas. Ulisas ir Troilas nuseka įkandin. 


ACHILAS 


Sveiki atvykę mano palapinėn. 
Beina visi, išskyrus Tersitą. 


TERSITAS 
Tasai Diomedas - šlykštus veidmainis, pats 
niekšingiausias apgavikas, aš jo klastingom kalbom 
tikiu ne ką daugiau nei gyvatės šnypštimu. Pažadų 
tai jis tikrai nešykšti, loja kaip pasiutęs skalikas, 
bet kada juos įvykdys, tik astrologai težino, jau 
tai būtų tikras stebuklas. Jau greičiau mėnulis ims 
šviesti kaip saulė, nei Diomedas tesės savo žodį. Jau 
mieliau atsisakysiu malonumo pasilikti su Hektoru, 
bet jį paseksiu. Sklinda kalbos, kad jis įsitaisė 
kažkokią Trojos šliundrą ir naudojasi išdaviko 
Kalcho palapine. Pašniukštinėsiu. Visur vien 


ištvirkavimas! Visur tik nepasotinami pasileidėliai! 

Graikų stovykla. Priešais Kalcbo palapinę. 


Įeina Diomedas. 


DIOMEDAS 


Ei, ar tu čionai? Atsiliepk! 


KALCHAS (viduje) 


Kas ten? 


DIOMEDAS 
Diomedas, Kalchai, ne kas kitas. O kur tavo duktė? 


KALCHAS (viduje) 


Tuojau ateis pas tave. 
Atokiau įeina Troilas ir Ulisas. Po jy pasirodo Tersitas. 


ULISAS 


Toliau nuo deglo atsistokim. 


Įeina Kresida. 


TROILAS 


Žiūrėkit, Kresida pas jį ateina. 

DIOMEDAS 


Sveika, globotine manoji! 


KRESIDA 


Sargybini mielasis, tik žodelį! 

Šnibžda jam į ausį. 
TROILAS 

Ak, kaip intymiai! 


ULISAS 


Sutiko vyrą — tuoj čiulbėti ima! 


TERSITAS 
Tokį čiulbuonėlį kiekvienas vyras gali pasigauti, 
tik jauko paberk. 


DIOMEDAS 


Ar atsiminsi? 


KRESIDA 


Ar atsiminsiu? Taip! 


DIOMEDAS 
Na tai žiūrėk, kad tavo žodžiai 
Neprasilenktų su darbais. 

TROILAS 


K4 ji atminti turi? 


ULISAS 
Tylos! Klausyk! 


KRESIDA 


Ak, mielas graike, aš pamesiu galvą! 


TERSITAS 
O kokia niekšybė! 


DIOMEDAS 


Ir vis dėlto?.. 


KRESIDA 
Ak, paklausyk... 


DIOMEDAS 


Nana, tu melagėlė! 


KRESIDA 


Aš negaliu... Tikrai... Ko nori? 


TERSITAS 
Jis tau sako: eime į nuošalią vietelę, aš tau fokusą 


parodysiu. 

DIOMEDAS 


K4 prisiekei man ištesėti? 


KRESIDA 
Meldžiu, šia mano priesaika nesinaudok, 


Prašyk ko kito, mielas graike. 


DIOMEDAS 
Labanakt. 


TROILAS 


Ramiai, kantrybės. 


ULISAS 
Na ką, trojieti, pasakysi? 


KRESIDA 


Diomedai! 


DIOMEDAS 


Ne, ne, sudie. Manęs nebeapgausi. 


TROILAS 


Apgavo už tave geresnį. 


KRESIDA 


Palauk, dar žodelytį. 


T RO ITẸĒLAS IR K RESIDA 


TROILAS 
O prakeikimas! 


ULISAS 
Tu, prince, įširdai, prašau, eime, 
Kol tavo įtūžis rūstingais žodžiais 
Plačiai neišsiliejo. Šičia nesaugu. 


Netikęs metas. Einame, meldžiu. 


TROILAS 


Dar palūkėkime, maldauju. 


ULISAS 
Pakaks jau, einame greičiau, 


Esi suirzęs baisiai, prince. 


TROILAS 
Palaukime, meldžiu. 


ULISAS 


Tu netekai kantrybės, einam. 


TROILAS 
Palauk, prisiekiu pragaro kančiom, 


Daugiau nė žodžio nepratarsiu. 

DIOMEDAS 
Na tai labanakt. 


KRESIDA 
Ne, ne, tu išeini supykęs. 


TROILAS 
O tau tai rūpi? Neištikimoji! 
ULISAS 


K4 pažadėjai, prince? 


TROILAS 


Jupiteriu prisiekiu, susiimsiu. 


KRESIDA 
Sargybini! Ak, graike! 


DIOMEDAS 


Ne, ne, sudie. Užteks gudrauti. 


KRESIDA 


Aš negudrauju, na, prieik arčiau. 


ULISAS 


O prince, tu drebi, eime. 


Neišlaikysi. 

TROILAS 


Jinai jam glosto skruostą. 


ULISAS 


Eime, eime. 


TROILAS 
Ne, dėl Jupiterio, daugiau nė žodžio. 
Tarp nuoskaudos ir mano norų stojo 


Kantrybės siena. Palūkėk. 


TERSITAS 
Ak, kaip geidulio kipšas kutena šią porelę riebia 
uodega ir putliais pirštukais. Nagi, ištvirkėliai, nagi! 


DIOMEDAS 


Tai sutinki? 


KRESIDA 


Ak, taip, neabejok daugiau manim. 


DIOMEDAS 


O kur tikrumo laidas? 


KRESIDA 


Atnešiu. 


Išeina. 

ULISAS 


Žadėjau būt kantrus. 


TROILAS 
Nėra ko baimintis, Ulisai. 
Aš nebe aš, nebesugaudau, ką jaučiu, 


Esu gryna kantrybė. 
Grįžta Kresida. 


TERSITAS 
Nagi, duok užstatą, duok, duok! 


KRESIDA 


Stai, Diomedai, ši apyrankė bus laidas. 


TROILAS 


Gražuole! Kurgi tavo meilės pažadai? 


ULISAS 


Troilai! 


TROILAS 


Žinau, esu kantrus. Jausmų nerodau. 

KRESIDA 
Apyrankę šią saugok akylai. 
Ak, jis mane mylėjo... Išdavikė... Atiduok. 


DIOMEDAS 


Kieno jinai? 


KRESIDA 
Ar tai svarbu? Dabar ją vėl turiu. 
Ir nebelauk manęs ryt vakare. 


Pamiršk, kas buvo, Diomedai. 


TERSITAS 


Oi, kaip aštrina padėtį! Ne mergina, o skustuvas! 


DIOMEDAS 


Atimsiu ją. 


KRESIDĄ 


Apyrankę? 


DIOMEDAS 


Taip, ją. 


KRESIDA 
Dangau! O mano meilės laide! 


Jisai dabar nemiega ir svajoja, 

Prisimena tave, prisimena mane 

Ir atsidusęs glaudžia pirštinę prie lūpų, 
Bučiuoja saldžiai — tartum aš tave. 
Tasai, kuriam jis skirtas bus, 


Turės ir mano širdį pasiimti. 
DIOMEDAS 


Širdis jau mano, laukiu laido. 


TROILAS 
Žadėjau būt kantrus. 


KRESIDA 
Ne, Diomedai, tu negausi jos. 
Padovanosiu tau ką kita. 


DIOMEDAS 


Ji mano bus. Sakyk, kieno jinai? 


KRESIDA 


Ar tau svarbu? 


DIOMEDAS 
Na pasakyk, kieno gi ji? 

KRESIDA 
Ji to, kuris mane labiau mylėjo 


Nei kada nors mylėsi tu. Tačiau 
Šis laidas tavo. Imk. 


DIOMEDAS 
Kieno gi jis, sakyk. 


KRESIDA 
Prisiekiu tau visa Dianos palyda, 


Iš mano lūpų neišgirsi. 


DIOMEDAS 
Rytoj prisikabinsiu jį prie šalmo, 
Patikrinsiu gerbėjo tavo drąsą. 


TROILAS 
Nors būtumei pats velnias ir ant rago 


Sį laidą užsimautum, nepabūgčiau. 


KRESIDA 
Kaip sakoma, kas buvo, tas pražuvo, 
Aš tai, ką pasakiau, atsiimu atgal. 


DIOMEDAS 
Na ką, tada sudie. 
Pakaks iš Diomedo juoktis. 

KRESIDA 
Ne, palūkėk. Vos ištariu žodelį, 
Išsyk ir paklausai. 


DIOMEDAS 


Man pašaipos ne prie širdies. 


TERSITAS 
Ir man taip pat, Plutonas regi. 


Tačiau kai pats šaipaus — taip miela. 


DIOMEDAS 


"Tai man ateiti? 


KRESIDA 
Ateik, Jupiteri valdove! Lauksiu, 
Ak, bėdą užsitraukiau. 


DIOMEDAS 
Sudie. Iki. 


Diomedas išeina. 


KRESIDA 
Labanakt. Tik ateik. 
Sudie, Troilai. Viena akimi 


Teberegiu tave, bet širdimi 

Kitur nukreipti trokštu kitą. 

Lytie silpnoji, tavo didžią ydą 

Paklyst pagimdė tai, kad mūsų protas 
Vaizduotei tartum žaislas atiduotas. 
Kai žvitrios akys — išminties valdovės, 


Nelauki iš paklydėlių dorovės. 


TERSITAS 
Geriau sau būtų tarus atvirai: 


„Kresida, tu į kekšę pavirtai. 


ULISAS 
Na, viskas baigta, prince. 


TROILAS 
Taip, baigta. 


ULISAS 
Tai ko gi delsiam? 


TROILAS 
Kiekvieną skiemenį čionai girdėtą 
Aš noriu siela iki galo perprast. 
Jų švelnų pokalbį atminęs klausiu: 
Ar tai tiesa? O gal tik sapnavau? 
Širdy vilties dar kibirkštėlė žiba 


Ir trokšta atkakliai paneigti tai, 

K4 matė akys, ką girdėjo ausys. 

Lyg būtų mūsų juslės apgaulingos 
Sukurtos vien tik tam, kad šmeižtų. 
Ar Kresida tai buvo? 


ULISAS 


Kerėt nemoku aš, trojieti. 
TROILAS 

Tikrai ne ji. 
ULISAS 

Tikrų tikriausiai ji. 
TROILAS 


Juk man nepasimaišė protas? 


ULISAS 


Ir man nepasimaišė. Ją matei. 


TROILAS 
Neparikėsiu, moterų vardu prisiekiu 


Ir mūsų motinų garbe - nepulkim 


Pritart šmeižikų palaidiems liežuviams, 


Pagal Kresidą moterų nepeikim. 


Mieliau manykim, kad ne ji čia buvo. 

ULISAS 
Bet argi mūsų motinas ji gali 


Apjuodint paklydimais savo? 


TROILAS 


Negali. Nes ne ji čia buvo. 


TERSITAS 


Jis savo akimis pasitikėt nelinkęs. 


TROILAS 
Tai buvo Diomedo Kresida — kita, 
Ne mano, ne, jei grožis turi širdį. 
Jei laikos siela priesaikos šventai, 
Jei pažadą palaimino dievai 
Ir jei ištikimybė turi prasmę — 
Ne ji tai buvo. Kokios paikos kalbos, 
Ir taip, ir ne tuo pat metu teigiu! 
Sudvejinta tikrovė! Protas gali 
Joj prieš save sukilt ir nepražūt, 
Ir pasiduot be sukilimo beprotybei: 
Tai buvo Kresida, ne, ne, ne ji! 
Kova didžiulė mano sieloj verda: 
Tai, ko atskirti niekad negalėjai, 
Išsiskiria labiau nei žemė ir dangus. 
Tačiau atotrūkis tarp jų toks menkas, 


Kad net pačios Arachnės staklės 

Plonesnio siūlo austi neišaus. 

Tikiu, tikiu tvirtai, tvirčiau nei stūkso 
Plutono vartai - mus dangus sujungė! 
Žinau, žinau, kaip regi pats dangus — 

Šis dangiškas ryšys nutrauktas, išardytas! 
Dabar jinai iš jo šykščių likučių, 

Iš meilės šukių, priesaikų skeveldrų, 

Iš netesėtų pažadų mazgelį naują 


Sumazgė - prisirišo Diomedą. 


ULISAS 


Ar pusę to, ką pasakei, Troilai, 
Išties širdy pajėgtum išgyvent? 


TROILAS 


Taip, graike! Ir įrėšiu savo kančią 
Rašmenimis kraujuojančiais lyg Marso širdį 
Sužeidusi aistra Venerai. Niekas 
Dar savo meilės taip nėra branginęs. 
Kresidą, graike, myliu aš tiek pat, 
Kiek Diomedui neapykanta degu. 
Apyrankė, prie šalmo jo segėsima, 
Priklauso man, ir lai paties Vulkano 
Nukaltas šitas šalmas būtų — jį 
Sutrupins mano kardas. Vėtra, 
Kurią uraganu vadina jūroj, 


Įsukęs skaisčią saulę vėjo stulpas, 

Praskrieja žeisdamas Neptūno ausį 


Lėčiau nei mano lenktas kardas kris 


Ant Diomedo. 


TERSITAS 
Na, šitas tai jau pakutens jį už gašlumą! 


TROILAS 
Melagė mano Kresida! Melagė! 
Tegu prieš tavo negarbingą vardą 
Nublanksta visos nedorybės! 


ULISAS 
Valdykis, prince. 
Atkreipsi dėmesį tūžmastimi. 


Įeina Enėjas. 


ENĖJAS 
Visur tavęs ieškojau, prince. Metas. 
Jau Hektoras ginkluotas Trojon vyksta. 
Ajaksas palydės tave namo. 


TROILAS 
Einu, Ajaksai. Na, sudie, Ulisai. 
Sudie, paklydėle! O Diomedas 
Tegu tvirtovę renčias ant galvos. 

ULISAS 
Lig vartų palydėsiu. 


TROILAS 
Nors paskubom dėkoju tau. 


Troilas, Enėjas ir Ulisas išeina. 


TERSITAS 
O, kad aš galėčiau pamokyti tą niekšelį 
Diomedą! Kaip varnas jam iškrankčiau nelaimę, 
oi iškrankčiau. Patroklas man duos, ką tik 
pageidausiu, jei papasakosiu jam apie šitą kekšę, jis 
tokias šliundras mėgsta labiau nei papūga migdolus. 
Paleistuvystė, paleistuvystė! Karai ir paleistuvystė! 
Daugiau niekas paklausos neturi. Kad juos 


nelabasis gerai pasvilintų! 


Išeina. 

III scena 


Troja. Priešais Priamo rūmus. 


Įeina Hektoras ir Andromachė. 


ANDROMACHĖ 
Nejaugi mano vyras taip įtūžo, 
Kad mano prašymams paliko kurčias? 


Maldauju, šiandien neik į mūšį. 


HEKTORAS 
Prašaisi, kad įskaudinčiau tave? 


Visais dievais prisiekiu — apsisprendžiau. 


ANDROMACHĖ 


Negerą sapną šiąnakt sapnavau. 


HEKTORAS 
Pakaks, nutilk. 


Įeina Kasandra. 


KASANDRA 


Kur mano brolis Hektoras? 

ANDROMACHĖ 
Jis čia. Į kovą nuožmiai veržias. 
Prašykime abi jo nuolankiai, 
Parkritusios ant kelių melskim neiti. 
Vien kraują sapnavau pernakt, vien šmėklos 


Be perstogės kapojosi ir pjovės. 


KASANDRA 


Ak, pranašiškas sapnas! 


HEKTORAS 


Skambėk, trimite! 


KASANDRA 


Pražūsi, mielas broli, dėl dangaus! 


HEKTORAS 


Nutilk! Aš prisiekiau dievams! 


KASANDRA 
Dievai negirdi priesaikų tūžmingų. 
Jie bjauris jom ne ką mažiau 


Nei kepenų pašvinkusių auka. 


ANDROMACHĖ 
Ak, paklausyk! Negali būti šventa tai, 
Kuo ketini pakenkti. Juk smurtu 

Įgytą daiktą paaukoję, niekad 
Mes neatpirksime blogų darbų. 


KASANDRA 
Stiprybė priesaikos — protingas tikslas. 
Jomis švaistytis tikslu bet kokiu 
Neverta. Hektorai, nusiginkluok. 


HEKTORAS 
Pakaks kalbų, pakaks. 
Pirmiau garbė, paskui - kaip duos lemtis. 
Gyvenimas visiems brangus, bet kai kuriems 


Už jį garbė daugsyk brangesnė. 
Įeina Troilas. 
Jaunuoli, ar ir tu kovon? 


ANDROMACHĖ 


Kasandra, kvieski mano tėvą. 
Kasandra išeina. 


HEKTORAS 
Ne, ne, Troilai, nusiimk šarvus. 
Jaunuoli, aš šiandieną kausiuos pats. 


Kol tavo raumenys nesutvirtėjo, 

Į karo sūkurį dar nesiskubink. 
Nusiginkluok, drąsuoli, nesirūpink, 


Apginsiu šiandien ir tave, ir Troją. 


TROILAS 
Brolau, tave viena yda apnikus, 


Kuri labiau nei žmogui dera liūtui. 


HEKTORAS 
Sakyk, kokia gi ta yda, Troilai? 


Pabark mane. 


TROILAS 
Kai tavo kardas tartum vėtra taikos 
Nušluot kovoj parklupusius graikus, 


Liepi jiems keltis ir gyvent toliau. 


HEKTITORAS 


Manau, elgiuos dorai. 


TROILAS 


Elgiesi kaip kvailys, brolau. 


HEKTORAS 
Kodėl gi, pasakyk? 

TROILAS 
Dievai gerieji regi, 
Lai mūsų motinoms gailestingumas lieka, 
O patys, sagtimis šarvus suveržę, 
Vien keršto nuodą neškim ant kardų 
Ir jais mažiausią gailestį pakirskim. 


HEKTORAS 


Gėdinga ir žiauru! 


TROILAS 


"Tai karas, Hektorai brolau. 


HEKTORAS 


Troilai, šiandien kautis tau draudžiu. 


TROILAS 
O kas gi sulaikys mane? Nei Marsas 
Delnais ugniniais, nei patsai likimas, 
Nei Priamas su Hekube atsiklaupę, 
Su ašarom maldaudami manęs, 
Nei tu, brolau, iškėlęs aštrų kardą, 
Manęs nesulaikysit. Niekas kelio 


Man nepastos — nebent mirtis. 


Grįžta Kasandra, vedina Priamu. 

KASANDRA 
O Priamai, įkalbėk jį, sulaikyk. 
Jis tavo ramstis, jei prarasi jį, 
O Trojos atrama visos, žinok, 


Sužlugs ir Troja. 


PRIAMAS 
Nurimki, Hektorai, eime namo, 
Ir tavo motiną, ir žmoną šiąnakt 
Pikti sapnai kankino, ir Kasandra 
Tau pranašauja žūtį, net mane 
Apėmus nuojauta tamsi, kad šiandien 


Nelaimė tyko. Grįžk namo. 


HEKTORAS 
Enėjas jau kovos lauke. 
Pasižadėjau graikams susigrumt 
Ir, jeigu kario pažadą gerbiu, 
Turiu šį rytą kautis. 


PRIAMAS 


Taip, suprantu, bet neik tenai. 


HEKTORAS 
Aš savo žodžio laužyt negaliu. 
Man, tėve, pareiga — šventa, todėl 


Neversk patirti gėdos ir balsu, 


TROTLAS IR KRESIDA 


Kuriuo dabar smerki, mane palaimink 


Ir sutikimą duok, karaliau Priamai. 


KASANDRA 


O Priamai, neklausyk jo! 


ANDROMACHĖ 


Nenusileisk jam, mielas tėve! 


HEKTORAS 
Mane supykdei, Andromache. 


Jei tau išties brangus esu, išeik. 
Andromachė išeina. 


TROILAS 
Ak, ši kvaila apsisapnavusi merga 


Įgriso savo pranašystėm! 


KASANDRA 
Sudie, mielasis Hektorai! 
Regiu, kaip miršti, kaip tavo akys bąla, 
Kaip kraujas liejas iš gausių žaizdų, 
Girdžiu, kaip Troja gaudžia, kaip Hekubė 
Rauda pratrūksta, Andromachė klykia. 
Visur vien nuostaba, vien sumaištis, 
Aplink trojiečiai malas lyg apduję 
Ir šaukia: „Hektoro nebėr. Nebėr!“ 

TROILAS 
Šalin, šalin! 


KASANDRA 
Sudie, mielasis broli. Išeinu. 


Ir pats save, ir Troją apgavai. 
Išeina. 


HEKTORAS 
Valdove, nuostabą jos žodžiai kelia! 
Pradžiugink miestą, mes kovosim narsiai 


Ir vakare šlove pasidalysim. 


PRIAMAS 


Sudie. Ielaimina tave dievai. 


Priamas ir Hektoras išeina į skirtingas puses. 


Pavojaus signalas. 


TROILAS 
Prasideda! Laikykis, Diomedai, 
Be rankos liksiu, bet apyrankę atgausiu. 


Įeina Pandaras. 

PANDARAS 
Tik paklausyk! Tik paklausyk! 


TROILAS 


Na, kas nutiko? 


PANDARAS 


Tau laiškas nuo vienos vargšės mergaitės. 


TROILAS 


Duok jį man. 


PANDARAS 
Toji sumauta džiova, ak, kaip mane kamuoja ta 
sumauta prakeikta džiova, ir dar tos nelemtos 
mergaitės likimas, tai viena bėda, tai kita, oi, vieną 
dieną pasimirsiu jums, ir akis katarakta traukia, 
o jau kaulus taip sopa, lyg būtų pats nelabasis 


apsėdęs, nežinau, ką ir manyti. Na, ką ji rašo? 
TROILAS 


Vien žodžiai, žodžiai, o širdies nėra, 


Ne taip juk viskas buvo. 


Plėšo laišką. 

Tegu pavėjui skrenda, tepranyksta, 
Ji mano meilę vis dar peni žodžiais, 


O kitą džiugina meiliais darbais. 


Troilas ir Pandaras išeina į skirtingas puses. 


IV scena 287 


Laukas tarp Trojos ir graikų stovyklos. 
Vyksta grumtynės. 


Įeina Iersitas. 


TERSITAS 


O kaip jie talžo ir tąso vienas kitą! Eisiu, pažiūrėsiu 
iš arčiau. Žiū, veidmainis, šlykštus niekšelis 
Diomedas prisitvirtino prie šalmo to įsimylėjusio 
bjauraus trojiečio pienburnio apyrankę! Ak, 

kad jiedu susieitų, o kad tasai jaunas, šliundrą 
įsimylėjęs Trojos asilėlis taip pamaigytų tą gašlų 
graikų pajodžargą, kad šis grįžtų pas savo melagę 
išsipusčiusią kekšę kaip apipešiotas gaidys be 
skiauterės. Beje, ir tų suktų nepraustaburnių, 


apipelijusių kaip pelių apgraužtas sūris niekdarių 

gudrybės nieko vertos — nei Nestoro, nei to 
lapino Uliso, nevertos nė sumauto skatiko. 
Supjovė mišrūną šunėką Ajaksą su ne ką geresniu 
šunpalaikiu Achilu, ir dabar štai jums — šunsnukis 
Ajaksas pasipūtė labiau už šunsnukį Achilą ir 
nusprendė šiandien nesikauti, todėl graikai metė 
visas diplomatijos subtilybes ir nutarė elgtis kaip 


barbarai. Puikumėlis! 
Įeina Diomedas, jam iš paskos atseka Troilas. 
O, žiūrėk, štai ir apyrankėlė, ir anas iš paskos. 


TROILAS 
Nebėk, net jei į patį Stiksą šoktum, 


Aš pulčiau iš paskos tau. 


DIOMEDAS 
Aš traukiuos, o ne bėgu, 
Ieškodamas, kur kautis patogiau, 


"Toliau nuo sumaišties skubu. 


Laikykis! 


TERSITAS 
Gink savo šliundrą, graike, o tu, trojieti, savąją, na, 


už apyrankę, už apyrankę! 

Troilas ir Diomedas kaudamiesi išeina. 
Įeina Hektoras. 


HEKTORAS 
Ei, kas tu, graike? Hektoro varžovas? 
Aukštos kilmės garsus karys? 


TERSITAS 
Ne, kur jau ten, aš niekdarys, bjaurus 
nepraustaburnis niekšas, šlykštus pasaulio 


perėjūnas. 


HEKTORAS 
Tikiu tavim. Gyvenk. 


Išeina. 


TERSITAS 


Tegu tave dievai palaimina už tai, kad manim 


patikėjai, bet už tai, kad mane nugąsdinai — 


nusisuk sprandą! Na, įdomu, kas nutiko tiems 
dviem paleistuviams? Turbūt surijo vienas kitą. Tai 


pasijuokčiau iš tokio stebuklo! Na taip, tam tikru 


atžvilgiu paleistuvystė suryja pati save. 


Einu, paieškosiu jų. 


Išeina. 

V scena 287 


Kita mūšio lauko vieta. 


Įeina Diomedas ir tarnas. 


DIOMEDAS 
Eik, mano tarne, ir Troilo žirgą 
Nuveski mano brangiajai Kresidai. 
Sakyk, kad grožiui jos tarnauju uoliai 
Ir nubaudžiau įsimylėjėlį trojietį. 


Nuo šiolei — aš jos karžygys! 


TARNAS 


Tuoj pat skubu. 


Išeina. 


Įeina Agamemnonas. 


AGAMEMNONAS 
Pirmyn, pirmyn! Žiaurusis Polidamas 
Menoną užmušė, o Margarelonas, 
Tas išpera, Dorėją į nelaisvę paėmė. 
Ir stūkso lyg kolosas, ietį krato 
Virš nukautų karalių Kedijo 
Ir Epistrofo kūnų. Mūsų Poliksenas 

Taip pat nukautas. Amfhimakas 

Ir Tojas vaduojas mirtimi. Patroklas — 
Nelaisvėj ar pražuvęs, Palamedas 
Baisiausiai sužalotas. Šaulio tūžmastis 
Įvarė siaubo graikams, Diomedai, 


Skubėkim į pagalbą, arba žūsim. 


Įeina Nestoras. 


NESTORAS 


Achilui neškite Patroklo kūną 
Ir gėdinkit apsnūdėlį Ajaksą. 
Už šimtą vyrų Hektoras kovoja, 
Žiūrėk, tai raitas ant eiklaus Galačio, 
Tai vėlei pėsčias suka kardą, 

Ir graikai išsisklaido lyg žuvelės, 
Pabūgusios įniršusio banginio, 
Ar gula tartum pjaunami javai. 
Ir šen, ir ten jis mikliai sukas, 
Įsismarkavęs šitaip, kad atrodo, 
Bet ką įstengrų padaryt, net tai, 


Kas neįmanoma kitiems. 


Įeina Ulisas. 

ULISAS 
Drąsiau, drąsiau, kariai, Achilas 
Raudodamas ginkluojas, šaukias keršto. 
Iš snūdo jį pažadino Patroklo kūnas 
Ir mirmidonų sumuštų pulkai — 
Be nosių, rankų, žaizdomis aptekę 
Jie Hektorą vis keikdami pas jį suplūdo. 
Ajaksas, draugui kritus, kaip pašėlęs 
Putojas, griebęs ginklą, ir Troilo 
Ieškodamas riaumoja — šiandien šis 
Pranoko pats save, 
Be pastangų parodė tokią galią, 
Lyg būtų be klastos pati lemtis 
Jam nugalėti skyrus. 


Įeina Ajaksas. 


AJAKSAS 


Troilai, ei baily, Troilai! 
Išeina. 


DIOMEDAS 


Stai jis, štai. 


Išeina. 

NESTORAS 
Taip, taip, eime kartu. 


Išeina. 


Įeina Acbilas. 


ACHILAS 
Kur Hektoras? 
Ei, pasirodyk, nekaltų vaikų žudike. 
Tuoj sužinosi, kaip Achilas tūžta. 


Kur Hektoras, aš ieškau Hektoro! 


Išeina. 


VI scena 287 


Kita mūšio lauko dalis. 


Įeina Ajaksas. 


AJAKSAS 


Troilai, ei baily Troilai, pasirodyk! 
Įeina Diomedas. 


DIOMEDAS 


Troilai, kur Troilas? 

AJAKSAS 
Kodėl jo ieškai? 


DIOMEDAS 


Pamokyt noriu. 


AJAKSAS 
Jei būčiau karvedys, tau visą valdžią 
Galėčiau perleist, bet Troilas mano! 


Na kurgi jis? 
Įeina Troilas. 


TROILAS 
O išdavikas Diomedas! Atsigręžk! 
Už žirgą man gyvybe sumokėsi. 


DIOMEDAS 


Ak, štai kur tu! 


AJAKSAS 
Į šalį, Diomedai! 


Su juo aš vienas kausiuos! 


DIOMEDAS 


Jis mano. Neužleisiu. 

TROILAS 
Tai pulkite abu, melagiai graikai! 


Išeina kaudamiesi. 
Įeina Hektoras. 


HREKTORAS 
Puiku, Troilai! Pulk, jaunėli! 


Įeina Acbilas. 


ACHILAS 
Ak štai kur tu! Na, pulk! 


HEKTORAS 


Pirmiausia atsikvėpk. 


ACHILAS 
Įgriso tavo mandagumas man, trojieti! 
Deja, seniai jau mūšio mano rankos 
Nėra ragavusios, tad pasidžiauk, 
Pasitarnavo mano aplaidumas tau, 
Tačiau atmink — netrukus susitiksim, 


O lig tol — keliauk sau sveikas. 


Išeina. 

HEKTORAS 
Laimingo kelio. 
Nors būčiau kaulus pramankštinęs 


Mielai su tavimi. 
Grįžta Troilas. 
Kas atsitiko, broli? 


TROILAS 
Ajaksas į nelaisvę paėmė Enėją! 
Visais dangaus žaibais prisiekiu, 
Pakliūsiu į nelaisvę pats, bet jį 
Išlaisvinsiu, atminki šiuos žodžius, 


Gyvenimas nėmaž man nebrangus. 


Išeina. 


Įeina puošniais šarvais pasipuošęs karys. 


HEKTORAS 
Stok, graike! Kaip regiu, esi kilmingas. 
Išsigandai? Kokie šarvai nuostabūs! 
Prakiurdysiu juos, išlukštensiu 
Ir pasiimsiu. Ne? Bijai, slepies? 


Na, bėk, bet tau jau niekas nepadės. 


Išeina. 


VII scena 287 


Kita mūšio lauko vieta. 


Įeina Achilas, lydimas mirmidony. 


ACHILAS 
Klausykit, mirmidonai, ir atminkit, 
Visur man sekit iš paskos, bet kautis 
Nepulkit, būkite jėgas sutelkę. 
O kai surasiu Hektorą nelemtą, 
Visi sugriūkime ant jo su ginklais, 
Ir negailėkim, kirskim iš peties. 
Pirmyn, lai taps mūs siekis kūnu, 


Tegu didysis Hektoras pražūna. 


Išeina. 
Kaudamiesi įeina Menelajas ir Paris, paskui 


pasirodo Tersitas. 


TERSITAS 
O, susikibo raguotasis ir tas, kuris tuos ragus jam 
įtupdė. Na, jautuk! Na, šunie! Pulk, Pari, pulk, 
dviragi spartieti! Pulk, Pari, pulk! Jautukas ima 
viršų! Saugokis jo ragų! 


Paris ir Menelajas išeina. 

Įeina Margarelonas. 


MARGARELONAS 
Stok, verge! Kaukis! 


TERSITAS 
O tu kas toks? 


MARGARELONAS 


Nesantuokinis Priamo palikuonis. 


TERSITAS 
Aš ir pats pavainikis, man patinka pavainikiai. Aš ir 
pradėtas kaip pavainikis, ir auklėtas kaip pavainikis, 
ir protu esu pavainikis, ir narsa — pavainikis, 
visas mano gyvenimas — vienas neteisėtumas. 
Toks tokiam nekanda, tai kodėl pavainikis turėtų 
kąsti pavainikiui? Pasisaugok, kivirčytis mums 
pražūtinga — kai kekšių vaikai susipeša dėl kekšės, 


lauk nelaimės. Todėl sudie, išpera! 
Išeina. 


MARGARELONAS 
Kad tu, baily, prasmegtum skradžiai! 


Išeina. 

VIII scena 


Kita mūšio lauko vieta. 
Įeina Hektoras. 


HEKTORAS 
Gražus iš išorės, viduj - supuvęs, 
Gyvybę jam kainavo žibantys šarvai. 
Pakaks šiai dienai nuveiktų darbų, 
Nuo kraujo, karde, pailsėk ir tu. 


Nusivelka šarvus. 


Įeina Achilas su mirmidonais. 


ACHILAS 
Pažvelki, Hektorai, kaip leidžias saulė, 
Kaip sliūkina grasi naktis jos pėdomis. 
O sulig gęstančia diena mirtis 


Užmerkti rengiasi ir tau akis. 


HEKTIORAS 


Beginklis, graike, aš, o tu — ginkluotas. 


ACHILAS 


Vyručiai, pulkit! Sio žmogaus ieškojau! 

Hektoras parkrenta. 


Dabar eilė Iljonui! Zluki, Troja! 
Stai tavo kaulai, kraujas ir širdis! 
O mirmidonai, teišgirsta žmonės: 


Achilas didį Hektorą nukovė. 


Skamba pasitraukimo signalas. 
Klausykit, trimituoja! Graikai atsitraukia. 


MIRMIDONAS 


Trojiečiai irgi atsitraukia, vade. 


ACHILAS 
Naktis lyg slibinas juodais sparnais 
Užklojo žemę, armijas išskyrė. 
Ilsėkis, karde, tu beveik sotus, 


Skanėsto paragavęs, snausk ramus. 
Įkiša kardą į makštis. 


Dabar prie mano žirgo uodegos 


Pririškite trojietį — vilksiu iš paskos. 


Išeina. 

[X scena 


Kita mūšio lauko vieta. 
Skamba atsitraukimo signalas. Riksmai. 
Įeina Agamemnonas, Ajaksas, Menelajas, 


Nestoras, Diomedas ir kiti. 


AGAMEMNONAS 
Klausykit! Koks ten triukšmas? 


NESTORAS 
Tai būgnai! 


KAREIVIAI (už scenos) 
Achilas! Achilas! Hektoras nukautas! Achilas! 


DIOMEDAS 
Jie šaukia, kad Achilas Hektorą nukovė. 


AJAKSAS 


Ir ko čia girti - Hektoro šaunumo 


Tiek par, kiek ir Achilo buvo. 


AGAMEMNONAS 
Kantrybės. Mūsų pasiuntiniui liepkit 
Achilą į svečius pas mus pakviesti. 

Jei, dangui panorėjus, didvyris jų žuvo, 
Nuo šiol kivirčams galas, Troja — žlugo. 


Išeina. 


X scena f® 


Kita mūšio lauko vieta. 


Įeina Enėjas, Paris, Antenoras ir Deifobas. 


ENĖJAS 
Sustokit! Esam padėties valdovai. 


Namo negrįšime, nakvosim čia. 
Įeina Troilas. 


TROILAS 


Nelaimė, Hektoras negyvas! 


VISI 


Negyvas? Hektoras? Apsaugokit, dievai! 

TROILAS 
Jis mirė. Ir žudikas jo lavoną, 
Prie arklio uodegos pririšęs, 
Gėdingai valkioja po mūšio lauką. 
Dangau, ko lauki? Tūžmastim pratrūk! 
Dievai, valdovai, pagailėkit Trojos! 
Užgriūkite ją pražūtim staigia, 
Kad gėda mūsų užkankint nespėtų. 


ENĖJAS 


Troilai, baugini kariauną visą. 


TROILAS 
Nesupranti manęs, jei taip kalbi. 
Aš sprukt neraginu, negąsdinu mirtim. 
Manęs jokia bausme jau nebegali 
Išgąsdinti nei žmonės, nei dievai. 
Negyvas Hektoras. Kas drįs pranešti 
Tai Priamui ar Hekubei? Kas į Troją 
Nulėkęs kaip apuokas sudejuos: 
„Pražuvo Hektoras“? Nuo šios žinios 
Pavirs į uolą Priamas, o mūs žmonos, 
Ir dukterys raudodamos sustings 
Iš skausmo kaip Niobė. Žodžiai šie 
Paliks be žado Troją. Na, eime, 
Negyvas Hektoras, daugiau nėra 
Ką pasakyti, bet žiūrėkit, štai 

Ant Frigijos laukų puikuojas tuntai 
Šlykštaus niekšingo priešo palapinių. 
Vos Helijas nubus, išsyk jas pulsiu 
Be gailesčio. O tu, baily storsprandi, 
Atmink, kad mes abu šioj žemėj 
Neišsiteksim niekada. Tave 

Sekiosiu tartum sąžinė juoda, 

Kuri pagimdo kliedesio slogutį. 
Tvirtybės, grįžkime į Troją drąsiai, 
Ryt kruvinam keršte paguodą rasim. 


Išeina Enėjas tr trojiečiai. 


Troilui išeinant, iš kitos scenos pusės pasirodo Pandaras. 


PANDARAS 
Palauk, palauk! 


TROILAS 
Niekingas sąvadautojau, šalin! 


Lai tavo vardą amžiais gėda temdo! 
Visi išeina, išskyrus Pandarą. 


PANDARAS 
Še tai tau, puikus vaistas mano sopantiems 
kaulams! Ak, žmonės, žmonės! Kaip jie 


nekenčia savo vargšų tarpininkų. Ak, išdavikai 


ir sąvadautojai, kaip neteisingai jums atlyginama 
už sąžiningą triūsą! Kodėl taip vertinamos mūsų 
paslaugos, bet šitaip nekenčiamas amatas? Reikėtų 


apie tai sukurti eilėraštį. Na, tarkim: 


Kukli bitutė dūzgauja linksmai, 
Kol varva medumi namai. 
Bet vos geluonies ji netenka, 


Nutryla dūzgesys, korys užanka. 


Visiems prekijams, prekiaujantiems žmogaus 
kūnu, derėtų užsirašyti šiuos žodžius ant savo 


rūmų sienų. 


Regiu — čia sąvadautojų apsčiai! 
Pandaro dalią apraudokime karčiai. 
Jei verkt nemokat, padejuokit gailiai, 
Ne dėl manęs, tegu dėl savo kailio. 
Bičiuliai amato, ausis ištempkit, 
Netrukus testamentą jums paskelbsiu. 
Na ne, man šičia kiek baugu prabilti, 
Tulžis šioms damoms gali tuoj sukilti! 
Kol kas triūsu kitiems ir sau įtiksiu, 


O jums testamentu ligas paliksiu. 


Išeina. 


Turinys 

„Klaidų komedija“ sukurta apie 1592 m. Joje, re- 
miantis farso tradicija, pasakojama klasikinė is- 
torija apie du likimo išskirtus dvynius. Siužetas 
labai senas ir sutinkamas įvairių tautų folklore. 
Šmaikštus, nuotaikingas kūrinys sulaukė daugy- 
bės pastatymų įvairiuose pasaulio teatruose, jis 
pritaikytas operos bei muzikinio teatro scenoms, 


televizijai. 

